পেছাচ্ছে নির্বাচনের তারিখ! – Most Innovative And Creative Bangla News Portal\nপেছাচ্ছে নির্বাচনের তারিখ!\nThe Bangalian\tপ্রকাশিত - নভেম্বর ১২, ২০১৮ ১০:২৫ এ.এম - বিভাগ: চলমান ইস্যু, জাতীয়\nপিছিয়ে যাচ্ছে একাদশ জাতীয় নির্বাচনের তারিখ। নির্বাচন কমিশন আগামী মাসের ২৩ ডিসেম্বর নির্বাচন অনুষ্ঠিত হবার তারিখ ঘোষণা করলেও এই সময়ে তা হচ্ছে না। আগামী বছরের জানুয়ারী মাসের ১৩ থেকে ২৩ তারিখের মধ্যে নির্বাচনের ভোটগ্রহণের নতুন তারিখ ঘোষণা করা হবে বলে সরকারের উচ্চ পর্যায় এবং নির্বাচন কমিশনের সূত্রে জানা গেছে।\nসূত্র জানায়, আওয়ামী লীগের হিসেবে নির্বাচন পেছানোর কারণগুলো হল, একাদশ জাতীয় নির্বাচনের আন্তর্জাতিক গ্রহণযোগ্যতা, সকল দলের অংশগ্রহণ নিশ্চিত, বিরোধী রাজনৈতিক দলগুলোর নির্বাচন বিরোধী অবস্থান থেকে সরিয়ে আনা, শেষ সময়ে আন্দোলন-নৈরাজ্য বন্ধ করা, সংলাপের সময় জাতীয় ঐক্যফ্রন্টের মিনিমাম দাবি মেনে নেয়া যেন তারা নির্বাচন নিয়ে প্রশ্ন না তুলতে পারে এবং আওয়ামী লীগের তরফ থেকে তাদের দাবি মেনে নেয়া হয়েছে তা শক্তভাবে বলা যায়। এছাড়া ঐক্যফ্রন্টের দাবি অনুযায়ী নির্বাচন পেছানো হলে বিএনপি চেয়ারপারসন বেগম খালেদা জিয়ার মুক্তি বা জামিনের বিষয়ে ঐক্যফ্রন্ট আর শক্ত কথা বলতে পারবে না।\nএ জন্য নির্বাচনের তারিখ পেছানো হচ্ছে। আগামী বছরের জানুয়ারি মাসে ভোটগ্রহণের নতুন তারিখ নির্ধারণ করা হবে। ১৩ থেকে ২৩ তারিখের মধ্যে যেকোন দিন নির্বাচন অনুষ্ঠিত হবে। এর মধ্যে ১৫ অথবা ১৭ জানুয়ারি নির্বাচনের তারিখ ঠিক করার জোরালো সম্ভাবনা রয়েছে। এ বিষয়ে আজ সোমবার নির্বাচন কমিশন সিদ্ধান্ত নেবে। আওয়ামী লীগের তরফ থেকে নির্বাচন কমিশনকে ইতোমধ্যে নির্বাচন পেছানো ও নতুন তারিখের বিষয়ে সিগনাল দেয়া হয়েছে।\nআওয়ামী লীগ সূত্র বলছে, সুষ্ঠু ও সুন্দর নির্বাচন চায় ক্ষমতাসীনরা। এর মাধ্যমেই নির্বাচনে জয়ী হয়ে আগামী দিনে সুন্দরভাবে সরকার পরিচালনা করা হবে। যদি এ নির্বাচনে সকল দল সুন্দরভাবে অংশ না নেয় তাহলে সরকারের বিরুদ্ধে দীর্ঘ মেয়াদি ষড়যন্ত্র চলতেই থাকবে। যা দেশের জন্য ভাল হবে না।\nসূত্র আরো জানায়, নির্বাচন পেছানোর সাথে সাথে ঐক্যফ্রন্টের অন্য দাবিগুলো না মানার বিষয়েও সরকার শক্ত অবস্থানে চলে যাবে। বলা হবে, সংবিধানের আলোকে যেসব দাবি মানার সুযোগ ছিল তা মানা হয়েছে। অন্য দাবিগুলো যেমন, খালেদা জিয়ার মুক্তি, সংসদ ভেঙ্গে দিয়ে নির্বাচন এসব দাবির বিষয়ে সরকার স্পষ্টভাবে না করবে। ফলে আন্তর্জাতিক সম্প্রদায়ের সঙ্গে আলোচনাতেও সরকারের তরফ থেকে বলা হবে, নির্বাচনের অংশ নেবার বিষয়ে বিরোধী দলগুলোর যেসব দাবি ছিল তার বেশিরভাগই মেনে নেয়া হয়েছে। এবং তারা নির্বাচনে স্বত:স্ফূর্তভাবে অংশ নিচ্ছে।\nএ বিষয়ে গতকাল প্রধানমন্ত্রী শেখ হাসিনা বলেছেন, গণতন্ত্র জোরদার এবং অব্যাহত উন্নয়নের স্বার্থে তার সরকারের লক্ষ্য হচ্ছে আসন্ন নির্বাচন অবাধ, সুষ্ঠু ও নিরপেক্ষভাবে অনুষ্ঠিত করা। আসন্ন জাতীয় সংসদ নির্বাচনে বিএনপিসহ সব দলের অংশগ্রহণের সিদ্ধান্তকে স্বাগত জানান প্রধানমন্ত্রী।\nতফসিল পেছানোর বিষয়ে গতকাল আওয়ামী লীগের সাধঅরণ সম্পাদক ওবায়দুল কাদের বলেছেন, নির্বাচন কমিশন (ইসি) নির্বাচনের তফসিল পেছালে আপত্তি করবে না আওয়ামী লীগ। তবে নির্বাচন পেছানোর সময় এবং দাবি যৌক্তিক হতে হবে। আমাদের প্রত্যাশা সময় ও বাস্তবের দিকে চেয়ে যথাযথভাবে ইসি সিদ্ধান্ত নেবে। তিনি আরো বলেন, নির্বাচন পেছানোর বিষয়টি সম্পূর্ণভাবে ইসির এখতিয়ার। তাই, তফসিল পেছানো হবে কিনা তা ইসি জানে।\nএ বিষয়ে গতকাল প্রধান নির্বাচন কমিশনার (সিইসি) কেএম নুরুল হুদা বলেন, একাদশ জাতীয় সংসদ নির্বাচনের তারিখ পেছানো হবে কি-না সে সিদ্ধান্ত সোমবার (আজ-১২ নভেম্বর) জানানো হবে। এছাড়া নির্বাচন কমিশন সচিব হেলাল উদ্দিন আহমেদ জানিয়েছেন, সব রাজনৈতিক দল চাইলে ভোট পেছানো হবে। এর আগে গতকাল বিকেল সাড়ে ৩টায় ভোট গ্রহণের তারিখ পেছানোর অনুরোধ জানিয়ে সিইসিকে চিঠি দেন যুক্তফ্রন্ট চেয়ারম্যান একিউএম বদরুদ্দোজা চৌধুরী। চিঠিতে ভোটগ্রহণের তারিখ ২৩ ডিসেম্বরের পরিবর্তে ৩০ ডিসেম্বর করার প্রস্তাব করেছেন তিনি। এ ছাড়া বিকেলে নির্বাচন কমিশনের কাছে ভোট এক মাস পেছানোর লিখিত দাবি জানান ড. কামাল হোসেনের নেতৃত্বাধীন জাতীয় ঐক্যফ্রন্ট।\nএ বিষয়ে সুশাসনের জন্য নাগরিক-সুজন সম্পাদক বদিউল আলম মজুমদার বলেন, সকল দল নির্বাচন পেছানোর দাবি করলে অবশ্যই নির্বাচন কমিশনের উচিত ভোটগ্রহণ পেছানো। উল্লেখ্য, ইসির তফসিল অনুযায়ী, মনোনয়নপত্র জমা দেওয়ার তারিখ ১৯ নভেম্বর, মনোনয়নপত্র যাচাই-বাছাই ২২ নভেম্বর, মনোনয়নপত্র প্রত্যাহার ২৯ নভেম্বর, ভোটগ্রহণের তারিখ ২৩ ডিসেম্বর।\nসাত সকালে মুক্ত আমীর খসরু মনোনয়ন ফরম কিনবেন না রিজভী!


নতুন প্রজন্মকে পরিচ্ছন্ন বাংলাদেশ গড়ার আহ্বান স্থানীয় সরকার মন্ত্রীর\n১৫ অক্টোবর ২০১৯, ১৮:৩২\nনতুন প্রজন্মকে পরিচ্ছন্ন বাংলাদেশ গড়ার আহ্বান স্থানীয় সরকার মন্ত্রীর - নয়া দিগন্ত\nস্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলাম নতুন প্রজন্মকে পরিচ্ছন্ন বাংলাদেশ গড়ার আহ্বান জানিয়েছেন। তিনি বলেন, পরিচ্ছন্নতা ব্যক্তিকে উন্নত হতে সাহায্য করে। আগামী প্রজন্ম এমন একটি পরিচ্ছন্ন নতুন বাংলাদেশ গড়ে তুলবে তুলবে যে দেশকে পুরো বিশ্ব সম্মান জানাবে।\nআজ মঙ্গলবার রাজধানীর মোহাম্মদপুরে রেসিডেন্সিয়াল মডেল স্কুল অ্যান্ড কলেজ প্রাঙ্গণে ‘বিশ্ব হাত ধোয়া দিবস-২০১৯’ উপলক্ষে আয়োজিত অনুষ্ঠানে প্রধান অতিথির বক্তব্যে তিনি এসব কথা বলেন। সবার জন্য নিরাপদ পানি ও উন্নত স্যানিটেশন ব্যবস্থা নিশ্চিত করার লক্ষ্যে বিশ্বের অন্যান্য দেশের মতো বাংলাদেশেও আজ বিশ্ব হাত ধোয়া দিবস পালিত হয়েছে।\nএ বছর বিশ্ব হাত ধোয়া দিবস এর মূল প্রতিপাদ্য হচ্ছে ‘সকলের হাত, পরিচ্ছন্ন থাক’। এর আগে মন্ত্রী বিপুল সংখ্যক ছাত্রছাত্রীদের নিয়ে হাত ধোয়া কার্যক্রম উদ্বোধন করেন।\nঅনুষ্ঠানে বক্তারা বলেন, স্যানিটেশন ব্যবস্থায় বাংলাদেশের উলেøখযোগ্য অর্জন উন্নয়নশীল দেশগুলোর জন্য এক অনুকরণীয় দৃষ্টান্তে পরিণত হয়েছে। বাংলাদেশে উন্মুক্ত স্থানে মল ত্যাগের হার উল্লেখযাগ্য হারে কমেছে এবং ২০১৯ সালের জেএমপি অর্থাৎ জয়েন্ট মনিটরিং প্রোগ্রামের প্রতিবেদন অনুযায়ী বর্তমানে বাংলাদেশে উন্নত স্যানিটেশনের হার প্রায় ৭১ ভাগ। পাশাপাশি বর্তমানে দেশে প্রায় সকল লোক কোন না কোন ধরনের ল্যাট্রিন ব্যবহার করছে। যা ২০৩০ সালের মধ্যে এসডিজি অর্থাৎ টেকসই উন্নয়ন লক্ষ্যমাত্রা অর্জনে একটি উলেøখযোগ্য অর্জন।\nবক্তারা বলেন, শুধু ১৫ই অক্টোবর নয়, সারা বছরব্যাপী প্রচারের মাধ্যমে দেশের জনগণের মধ্যে স্বাস্থ্যবিধি ও স্বাস্থ্য শিক্ষা বিষয়ে সচেতনতা বৃদ্ধির উপর জোর দেয়া হবে। সকলের সর্বাত্মক সহযোগিতা, স্বাস্থ্যসম্মত ও উন্নত জীবন গঠনের লক্ষ্যে এ সামাজিক আন্দোলনকে সাফল্যের দিকে এগিয়ে নিয়ে যাবে বলে সংশ্লিষ্টরা আশা প্রকাশ করেন ।\nস্থানীয় সরকার বিভাগের সচিব হেলালুদ্দীন আহমদের সভাপতিত্বে অনুষ্ঠানে বিশেষ অতিথির বক্তব্য দেন পল্লী উন্নয়ন ও সমবায় প্রতিমন্ত্রী স্বপন ভট্টাচার্য্য। এসময় উপস্থিত ছিলেন ঢাকা রেসিডেন্সিয়াল মডেল কলেজের অধ্যক্ষ ব্রিগেডিয়ার জেনারেল কাজী শামীম ফরহাদ, স্থানীয় সরকার বিভাগের অতিরিক্ত সচিব মো. জহিরুল ইসলাম, প্রাথমিক শিক্ষা অধিদপ্তরের অতিরিক্ত মহাপরিচালক আব্দুল মান্নান, জনস্বাস্থ্য প্রকৌশল অধিদপ্তরের প্রধান প্রকৌশলী মো. সাইফুর রহমান, ইউনিসেফ বাংলাদেশের প্রতিনিধি তোমো হুজমী প্রমুখ।


কার্গিল যুদ্ধে বাজিমাত করা মিরাজ ২০০০ দিয়েই পাক জঙ্গি ঘাঁটি গুঁড়িয়ে দিল ভারতীয় বায়ুসেনা, কী বিশেষত্ব এই ফরাসি বিমানের - The Bengal Story\nWednesday, October 20th, 2021, 5:11:30 AM\nকার্গিল যুদ্ধে বাজিমাত করা মিরাজ ২০০০ দিয়েই পাক জঙ্গি ঘাঁটি গুঁড়িয়ে দিল ভারতীয় বায়ুসেনা, কী বিশেষত্ব এই ফরাসি বিমানের\nWritten By অনির্বাণ দাশ Published On Tuesday, February 26th, 2019, 5:02:18 PM IST\nমঙ্গলবার ভোররাতে পাকিস্থানের খাইবার পাখতুনখাওয়া প্রদেশের বালাকোট এবং পাক অধিকৃত কাশ্মীরের মুজফফরাবাদ ও চাকোঠিতে এয়ার স্ট্রাইকের পর এখন শিরোনামে মিরাজ যুদ্ধ বিমান। ভারতের বিভিন্ন বায়ুসেনা ঘাঁটি থেকে পরপর ১২টি মিরাজ ২০০০ বিমান জঙ্গি ঘাঁটিগুলিকে টার্গেট করে সীমান্ত পেরিয়ে উড়ে যায়। অপারেশন সফল করে আবার ফিরেও আসে সেনা ঘাঁটিতে। কিন্তু এই মিরাজ ২০০০ বিমানে এমন কী রয়েছে যা বায়ুসেনার আস্থা জিতে নিতে সক্ষম হল? কী বিশেষত্ব মিরাজ যুদ্ধ বিমানের?\nমাল্টিরোল, সিঙ্গল ইঞ্জিন, ফোর্থ জেনারেশন এই যুদ্ধ বিমান তৈরি করেছে ফ্রান্সের দাসোঁ অ্যাভিয়েশন। লেজার গাইডেড বোমা ফেলায় এই বিমান অব্যর্থ। ১৯৮০ সালে ফ্রান্স ও ভারতের মধ্যে এই ফাইটার জেট তৈরির চুক্তি হয়। প্রথমে ১৫০ টির বেশি এয়ারক্রাফট কেনার আলোচনা চললেও শেষ পর্যন্ত ৪০ টি এয়ারক্রাফট কেনা হয়। পরে ১৯৮৬ সালে আরও ৯টি ‘মিরাজ ২০০০’ কেনে ভারত।\n১৯৯৯ সালে কার্গিল যুদ্ধের সময় প্রথম ব্যবহার হয়েছিল ‘মিরাজ ২০০০’। আর তাতেই বাজিমাত। খারাপ আবহাওয়ায় দুর্গম এলাকায় বায়ুসেনার ‘অপারেশন সফেদ সাগর’ চালানোর সময় মিরাজ ২০০০ যুদ্ধ বিমান নিজের জাত চেনায়। বিশেষ করে কার্গিল-দ্রাস পাহাড়ের টাইগার হিল পুনরুদ্ধারের সময় মিরাজের অভ্রান্ত নিশানায় নাজেহাল হয়েছিল পাক বায়ুসেনা। পরিস্থিতি যাই হোক, নিশানায় নির্ভুল এই ফাইটার জেটের পারফরমেন্সে খুশি হয়ে আরও ১২৬ টি জেট কেনার পরিকল্পনা করে ভারত। কিন্তু বর্তমানে যে মিরাজ ভারতের হাতে আছে তা প্রযুক্তিগত দিক থেকে আগের মিরাজের থেকে অনেকটাই উন্নত। মিরাজের আধুনিকীকরণে ২০১১ সালে ২.২ বিলিয়ন ডলারের চুক্তি হয় দাসোঁর সঙ্গে।\nমঙ্গলবার ভোররাতে বালাকোটে হামলা চালানো মিরাজ ২০০০ গুলিতে রয়েছে নাইট ভিশন গুগল-কম্প্যাটিবল গ্লাস ককপিট, অ্যাডভান্সড আইডেন্টিফিকেশন ফ্রেন্ড অথবা ফো সিস্টেম, অ্যাডভান্সড মাল্টি মোড, মাল্টি লেয়ারড রেডার সবচেয়ে বড় কথা এতে রয়েছে অ্যাডভান্সড বিয়ন্ড ভিস্যুয়াল রেঞ্জ (বিভিআর)। অর্থাৎ সাধারণভাবে যা চর্মচক্ষু পর্যবেক্ষণ করতে পারে না, তাও ধরা পড়বে মিরাজের রেডারে।\nশুরুতে মিরাজ ২০০০ ছিল একটি হালকা ওজনের যুদ্ধ বিমান। কিন্তু পরে বাড়তি চাহিদার কথা মাথায় রেখে তাকে মাল্টিরোল এয়ারক্রাফ্ট হিসেবে তৈরি করা হয়। দাসোঁ অ্যাভিয়েশনের মতে, মিরাজে সিঙ্গল সিটার কিংবা টু সিটার, দু’ধরনের ব্যবস্থাই করা যায়। মিনিটে ৬০ হাজার ফুট উচ্চতায় উঠতে পারে মিরাজ, পাশাপাশি আবহাওয়া যেমনই হোক না কেন, মিরাজের নিশানা কখনওই ফসকায় না বলে দাবি প্রতিরক্ষা বিশেষজ্ঞদের। ভারতীয় বায়ুসেনা ছাড়াও মিরাজ ২০০০ যুদ্ধ বিমান ব্যবহার করে চিন, ফ্রান্স ও সংযুক্ত আরব আমিরশাহির বায়ুসেনা।


বিডিটুডে.নেট:যে কারণে বঙ্গভবনমুখী দলের সংখ্যা কমছে\nযে কারণে বঙ্গভবনমুখী দলের সংখ্যা কমছে\nইসি গঠনে প্রেসিডেন্টের সংলাপকে অর্থহীন উল্লেখ করে বিএনপিসহ বিভিন্ন রাজনৈতিক দল বঙ্গভবনমুখী হচ্ছে না। তাদের কথা- সাংবিধানিকভাবে প্রেসিডেন্টের কিছু করার নেই। প্রধানমন্ত্রীর পরামর্শে তাকে সবকিছু করতে হয়। শুধু তাই নয়, বিগত দু’টি নির্বাচন কমিশন গঠনে রাজনৈতিক দলগুলোর সঙ্গে সংলাপের বাস্তবতা ও সার্চ কমিটির অভিজ্ঞতা থেকেই সংলাপে অংশ না নেয়ার সিদ্ধান্ত নিয়েছে তারা। সম্প্রতি সাবেক তত্ত্বাবধায়ক সরকারের উপদেষ্টা ও সচিব ড. আকবর আলি খান সংলাপ নিয়ে হতাশা ব্যক্ত করেন। তিনি বলেন, সার্চ কমিটি করে কোনো লাভ হবে না। সরকারের পছন্দের তালিকাভুক্ত লোক দিয়েই নির্বাচন কমিশন গঠন করা হবে।\nবর্তমান নির্বাচন কমিশনের মেয়াদ শেষ হচ্ছে ফেব্রুয়ারিতে।\nনতুন কমিশন গঠনের জন্য ইতিমধ্যে রাজনৈতিক দলগুলোর সঙ্গে সংলাপ শুরু করেছেন প্রেসিডেন্ট মো. আব্দুল হামিদ। অংশগ্রহণকারী দলগুলোর সঙ্গে আলোচনা করে কমিশন গঠনের বিষয়ে সিদ্ধান্ত নেবেন তিনি। শুরু থেকে চলমান এ সংলাপে ‘অনাস্থা’ জানিয়ে আসছে বিভিন্ন দল। তারা সংলাপে অংশ না নেয়ার ঘোষণা দিয়েছে। অনেকে নির্দিষ্ট তারিখে সংলাপে অংশ নেয়নি। দিনে দিনে এই অংশ না নেয়ার সিরিয়াল দীর্ঘ হচ্ছে। তারা বলছেন, এ সংলাপে অংশ নেয়া সময়ের ‘অপচয়’ ছাড়া কিছুই নয়। এদিকে সংলাপে অংশ নেয়া প্রায় সব দলই আইন করে নতুন ইসি গঠনের পক্ষে মত দিয়েছে। পাশাপাশি তারা বলেছে, সংলাপে তারা প্রেসিডেন্টের মাধ্যমে সরকারের কাছে যেসব প্রস্তাব দিয়েছে সেগুলোর যদি বহিঃপ্রকাশ না ঘটে তাহলে এটি হবে শুধুই রুটিন আলোচনা। আর আগের দুবারের মতো এবারো যদি সার্চ কমিটির মাধ্যমে ইসি গঠন করা হয় তাহলে এই সংলাপের ফল গতানুগতিকই হবে। ইসি সম্পর্কে জনগণের আস্থাহীনতা থেকেই যাবে। যদিও সরকারের পক্ষ থেকে বলা হয়েছে, এত অল্প সময়ে আইন করে নতুন ইসি গঠন সম্ভব নয়। সংলাপে গিয়ে সবার প্রস্তাব তুলে ধরা উচিত। কারণ এই আলোচনার ভিত্তিতেই নতুন নির্বাচন কমিশন গঠন হবে। এছাড়া সার্চ কমিটির মাধ্যমেই গ্রহণযোগ্য নির্বাচন কমিশন গঠন করা সম্ভব। এদিকে সবার মতামতের ভিত্তিতেই নতুন ইসি গঠন করা হবে বলে রাজনৈতিকদলগুলোর সঙ্গে বৈঠককালে জানিয়েছেন প্রেসিডেন্ট।\nসংলাপে সরকারবিরোধী দলগুলো অংশগ্রহণে অনীহা প্রকাশ করায় উদ্যোগটি ভেস্তে যেতে বসেছে বলে মনে করেন রাজনৈতিক বিশ্লেষকরা। তারা বলছেন, এর আগে দুটি কমিশনও সার্চ কমিটির মাধ্যমে গঠন করেছেন প্রেসিডেন্ট। কিন্তু এই প্রক্রিয়ায় আগের এসব কমিশন গঠন এবং প্রশ্নবিদ্ধ নির্বাচন উপহার দেয়ায় দুটি কমিশনকেই ব্যর্থ মনে করছেন তারা।\nসংলাপে বিএনপির না: ইতিমধ্যে প্রেসিডেন্টের এ সংলাপে অংশ না নেয়ার ঘোষণা দিয়েছে মাঠের ‘বিরোধী দল’ বিএনপি। তারা এ সংলাপকে ‘অর্থহীন’ উল্লেখ করে এতে অংশ না নেয়ার সিদ্ধান্ত জানায়। সম্প্রতি দলের এক নীতি নির্ধারণী সভায় এ সিদ্ধান্ত নেয় বিএনপি। এদিকে গত ৫ই ডিসেম্বর সংলাপে অংশ নেয়ার জন্য আমন্ত্রণ জানিয়ে প্রেসিডেন্টের তরফে বিএনপিকে চিঠি দেয়া হয়েছে। এদিন বিকালে দলের কেন্দ্রীয় কার্যালয়ে এ চিঠি গ্রহণ করেন বিএনপির সিনিয়র যুগ্ম মহাসচিব রহুল কবির রিজভী।\nসংলাপে অংশ না নেয়ার বিষয়ে বিএনপি বলছে, তারা বিশ্বাস করে নির্বাচনকালীন নিরপেক্ষ নির্দলীয় সরকার ব্যতিরেকে সুষ্ঠু, অবাধ, গ্রহণযোগ্য নির্বাচন কোনো নির্বাচন কমিশনই করতে পারবে না। প্রেসিডেন্টের কোনো ক্ষমতা নেই পরিবর্তন করার। তাই তার সঙ্গে রাজনৈতিক দলগুলোর সংলাপ কোনো ইতিবাচক ফল আনতে পারবে না। বিএনপি অর্থহীন কোনো সংলাপে অংশগ্রহণ করবে না।\nসংলাপমুখী নয় যেসব দল: নতুন ইসি গঠনের লক্ষ্যে নিবন্ধিত ৩৯টি রাজনৈতিক দলের সঙ্গে চলমান সংলাপে অংশ নিতে এখন পর্যন্ত ২৭টি দলকে আমন্ত্রণ জানানো হয়েছে। ইতিমধ্যে বিএনপি ছাড়াও সংলাপে না যাওয়ার সিদ্ধান্ত জানিয়েছে সিপিবি, বাসদ, এলডিপি ও ইসলামী আন্দোলন বাংলাদেশ। সর্বশেষ প্রেসিডেন্টের সংলাপে অংশ না নেয়ার ঘোষণা দিয়েছে জাতীয় সমাজতান্ত্রিক দল (জেএসডি)। গতকাল বিকালে উত্তরার নিজ বাসায় এক সংবাদ সম্মেলনে এ সিদ্ধান্তের কথা জানান দলটির সভাপতি আ স ম আব্দুর রব। গত ২০শে ডিসেম্বর থেকে এই সংলাপ শুরু করেন প্রেসিডেন্ট মো. আব্দুুল হামিদ। প্রথমদিনে সংলাপে অংশ নেয় সংসদের বিরোধীদল জাতীয় পার্টি (জাপা)। এর পর গণফোরাম, ওয়ার্কার্স পার্টিসহ এখন পর্যন্ত মোট ১১টি দল সংলাপে অংশ নিয়েছে।


Alemetro in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Alemetro-er byabohar, dose, parshoprotikriya, upokar, bikriya abong sotorkobarta\nAlemetro के प्रकार चुनें\nAlemetro 500 Mg Infusion\nAlemetro মূল্য এবং প্যাক সাইজ । - Alemetro Price and Pack Size in Bengali - Alemetro Mulyo abong pack size\nAlemetro 500 Mg Infusion ₹10.0 दवा खरीदें\nAlemetro র ইনফরমেশন\nAlemetro উপকারিতা এবং ব্যবহার ।- Alemetro Benefits & Uses in Bengali- Alemetro upokarita abong byabohar\nAlemetro ডোজ এবং ব্যবহারের নিয়ম ।- Alemetro Dosage & How to Take in Bengali - Alemetro dose abong byaboharer niyom\nAlemetro পার্শ্বপ্রতিক্রিয়া- Alemetro Side Effects in Bengali- Alemetro parshoprotikriya\nAlemetro সংশ্লিষ্ট সতর্কবার্তা- Alemetro Related Warnings in Bengali- Alemetro sonsholisto sotorkobarta\nঅন্য ওষুধের সঙ্গে Alemetro -এর মারাত্মক বিক্রিয়া।- Severe Interaction of Alemetro with Other Drugs in Bengali- onno osudher songe Alemetro-er marattok bikriya\nAlemetro কনট্রাইনডিকেশন- Alemetro Contraindications in Bengali- Alemetro kontraindication\nAlemetro সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Alemetro in Bengali- Alemetro somporkito praysho gigyasha prosnaboli\nAlemetro খাদ্য এবং অ্যালকোহলের সঙ্গে Alemetro -এর বিক্রিয়া।- Alemetro Interactions with Food and Alcohol in Bengali- khaddo abong alchoholer songe Alemetro-er bikriya\nAlemetro উপকারিতা এবং ব্যবহার । - Alemetro Benefits & Uses in Bengali - Alemetro upokarita abong byabohar\nনিম্নলিখিত বিষয়গুলি চিকিৎসার জন্য Alemetro ।\nপেটে সংক্রমণ मुख्य\nরিপ্রোডাকটিভ সিস্টেম ইনফেকশন\nমাড়ি থেকে রক্তপাত\nপরজীবী বাহিত রোগ मुख्य\nAlemetro ডোজ এবং ব্যবহারের নিয়ম । - Alemetro Dosage & How to Take in Bengali - Alemetro dose abong byaboharer niyom\nAlemetro এর উপাদানগুলি - Alemetro Active Ingredients in Bengali - Alemetro-er upodanguli\nAlemetro পার্শ্বপ্রতিক্রিয়া - Alemetro Side Effects in Bengali - Alemetro parshoprotikriya\nযখন Alemetro ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nAlemetro সংশ্লিষ্ট সতর্কবার্তা - Alemetro Related Warnings in Bengali - Alemetro sonsholisto sotorkobarta\nগর্ভবতী মহিলাদের জন্য Alemetro কি নিরাপদ?\nপ্রসূতিরা পার্শ্বপ্রতিক্রিয়া আশঙ্কা না করে Alemetro খেতে পারেন।\nবুকের দুধ খাওয়ানোর সময় কি Alemetro নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Alemetro এর সামান্য পার্শ্বপ্রতিক্রিয়া অনুভব করতে পারেন। তাহলে অবিলম্বে Alemetro নেওয়া বন্ধ করুন।চিকিৎসকের, সঙ্গে কথা বলুন এবং তিনি যদি বলেন, এই ওষুধ আপনার পক্ষে নিরাপদ, তাহলে তাঁর পরামর্শ নিয়ে আবার ওষুধ নেবেন।\nকিডনির (বৃক্ক) ওপর Alemetro-এর প্রভাব কী?\nখুব কম ক্ষেত্রেই বৃক্ক]-এর ওপর Alemetro -এর পার্শ্বপ্রতিক্রিয়া দেখা গিয়েছে।\nলিভারের (যকৃত) ওপর Alemetro-এর প্রভাব কী?\nযকৃৎ এর ওপর Alemetro এর সামান্য পার্শ্বপ্রতিক্রিয়া আছে।\nহার্টের (হৃদপিণ্ড) ওপর Alemetro-এর প্রভাব কী?\nহৃদয় ওপর Alemetro -এর খুব সামান্য প্রভাব পড়তে পারে। বেশিরভাগ মানুষই হৃদয়-এর ওপর কোনও প্রভাব দেখতে পান না।\nঅন্য ওষুধের সঙ্গে Alemetro -এর মারাত্মক বিক্রিয়া। - Severe Interaction of Alemetro with Other Drugs in Bengali - onno osudher songe Alemetro-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Alemetro একযোগে নেওয়া উচিত নয়।\nAlemetro কনট্রাইনডিকেশন - Alemetro Contraindications in Bengali - Alemetro kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Alemetro নেবেন না।\nAlemetro সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Alemetro in Bengali - Alemetro somporkito praysho gigyasha prosnaboli\nএই Alemetro কি অভ্যাস বা আসক্তি হয়ে ওঠে?\nনা, Alemetro-এ আসক্ত হওয়ার তথ্য নেই।\nAlemetro নিয়ে গাড়ি চালাবেন না বা ভারী যন্ত্র চালাবেন না। তা অত্যন্ত মারাত্মক, কারণ Alemetro নেওয়ার পর আপনার ঘুম পেতে পারে।\nহ্যাঁ, কিন্তু শুধুম্যত্র চিকিৎসকের পরামর্শে Alemetro নিন।\nনা, মানসিক অসুস্থতা সারাতে Alemetro ব্যবহার হয় না।\nAlemetro খাদ্য এবং অ্যালকোহলের সঙ্গে Alemetro -এর বিক্রিয়া। - Alemetro Interactions with Food and Alcohol in Bengali - khaddo abong alchoholer songe Alemetro-er bikriya\nখাদ্যের সঙ্গে Alemetro -এর বিক্রিয়া ।\nআলকোহল এবং Alemetro -এর বিক্রিয়া।\nঅ্যালকোহলের সঙ্গে Alemetro খাওয়ার আগে চিকিৎসকের সঙ্গে পরামর্শ করুন কারণ এর ফলে আপনার শরীরে গুরুতর সমস্যা দেখা দিতে পারে।\nAlemetro র বিকল্প - Substitutes for Alemetro in Bengali\nAlemetro के लिए सारे विकल्प देखें\nআপনি বা আপনার পরিবারে কি কেউ Alemetro নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Alemetro ব্যবহার করেছেন?\nআপনি Alemetro এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Alemetro সেবন করেন?\nআপনি কোন সময়ে Alemetro সেবন করেন?


এফএনএস স্বাস্থ্য: | প্রকাশ: ১৮ জুন, ২০২২, ৫:৪২ পিএম\nসঙ্গী বা সঙ্গীনির যৌনকামনা কমে গেলে ধারণা হতে পারে যে সম্পর্কে বুঝি ফাটল ধরতে চলেছে। বাজে ধারণার ডালপালা ছড়াতে থাকে- সে কি অন্য কারো প্রতি ঝুঁকে পড়েছে? অন্য কাউকে কি অন্তরঙ্গ সময় দিচ্ছে? হ্যাঁ এমনটাও হতে পারে।\nকিন্তু পরকীয়ার বাইরেও কারণ আছে। কারণগুলো শনাক্ত করে প্রয়োজনীয় পদক্ষেপ নিলে আশা করা যায় সংসার দীর্ঘস্থায়ী হবে। এখানে নারী-পুরুষের সহবাসে আগ্রহ হ্রাসের চারটি সাধারণ কারণ উল্লেখ করা হলো।\n* মানসিক চাপ: চাকরি, পারিবারিক সমস্যা ও আর্থিক সংকট সবকিছুই একজন মানুষকে মানসিক চাপে (স্ট্রেস) রাখতে পারে। এমনকি শারীরিক সমস্যাও মানসিক চাপের মাত্রা বাড়াতে পারে। মানসিক চাপ যৌনকামনার ওপর নেতিবাচক প্রভাব ফেলে। এটা নারী-পুরুষ উভয়ের ক্ষেত্রে সত্য। তবে পুরুষেরা দীর্ঘসময় মানসিক চাপে ভুগলে যৌনকামনা কমার পাশাপাশি বিশেষ অঙ্গও দুর্বল হয়ে পড়ে। এই সমস্যাকে ইরেক্টাইল ডিসফাংশন বলে, যেখানে যৌনকর্মের সময় পেনিস যথেষ্ট খাড়া হতে পারে না। মানসিক চাপে টেস্টোস্টেরনের উৎপাদন কমে যায় বলে সমস্যাটি দেখা দেয়। কানাডার যৌন স্বাস্থ্য শিক্ষক সোনিয়া বার্নেট বলেন, ‘যখন আমরা অন্যান্য বিষয়ে দুশ্চিন্তায় থাকি, তখন যৌনজীবন নিয়ে চিন্তা করা খুবই কঠিন হয়ে পড়ে।’\n* মানসিক সমস্যা: কেবল মানসিক চাপ নয়- উদ্বেগ, বিষণœতা ও শুচিবাইয়ের মতো মানসিক সমস্যাও যৌনকামনাকে প্রভাবিত করতে পারে।ক্লিনিক্যাল ডিপ্রেশনের (বিষণœতা) একটি লক্ষণ হলো- এমনকিছুর প্রতি আগ্রহ হারিয়ে ফেলা যা একসময় করতে ভালো লাগত, এমনকি সহবাসও হতে পারে। বিষণœতার ওষুধও যৌনকামনা কমাতে পারে। ভেরি ওয়েল মাইন্ডের প্রতিবেদনে বলা হয়েছে, বিষণœতার ওষুধ পুরুষকে ইরেক্টাইল ডিসফাংশনে ভোগাতে পারে এবং নারীর অর্গাজম অর্জনে প্রতিবন্ধক হতে পারে।\nউদ্বেগ শরীর ও মনকে নানা উপায়ে প্রভাবিত করে। উদ্বেগে আচ্ছন্ন ব্যক্তি বর্তমান মুহূর্তে বেশিক্ষণ থাকতে পারেন না, এমনকি যৌন বিষয়েও।উদ্বিগ্নতায় শরীরের পেশিতে প্রতিক্রিয়াও হয়, যার ফলে যৌনতাকে উপভোগ করা যায় না।\n* সম্পর্কের পর্যায়: দাম্পত্য জীবন বিভিন্ন পর্যায়ের মধ্য দিয়ে যায়। প্রথমদিকে যৌনতাকে বেশ উপভোগ করা হয়। কিন্তু সময় পরিক্রমায় স্বামী-স্ত্রী উভয়েরই আগ্রহ কমে যায়। এটাকে স্বাভাবিক হিসেবে বিবেচনা করা হয়। যদি দুজনের কেউ মানসিক চাপে থাকেন, তাহলে তার আগ্রহ আরো হ্রাস পায়। সাধারণত সংসারে বাচ্চা আসলে নারীর যৌনকামনা পূর্বের তুলনায় কমে যায়। নবজাতককে সামলাতে গিয়ে এতটাই কাহিল হয়ে পড়েন যে যৌনতায় তেমন আগ্রহবোধ করেন না। এ সময় স্ত্রীকে আগের মতো পেতে চাইলে স্বামীকে বাড়তি পদক্ষেপ নিতে হবে, যেমন- ইমোশনাল সাপোর্ট দিতে হবে। স্বামী-স্ত্রীর মধ্যে ঝগড়া হলেও যৌনকামনা কমে যায়, তখন ভালোবাসার স্থানে ঘৃণা এসে বসে থাকে। ঘৃণা নিয়ে যৌনতাকে উপভোগ করা যায় না। ভালোবাসা যত বাড়বে, সহবাস তত উপভোগ্য হবে।\n* শারীরিক অবসাদ: শারীরিক অবসাদ তথা অত্যধিক ক্লান্তিও যৌনকামনা কমিয়ে ফেলতে পারে। কর্মক্ষেত্র, পরিবার ও মানসিক চাপ সবকিছু শারীরিক শক্তির মাত্রাকে প্রভাবিত করতে পারে। স্বামী-স্ত্রীর কেউ শারীরিক অবসাদে ভুগলে যৌনতার প্রতি অনাগ্রহী হতে পারেন। কিছুক্ষেত্রে ভালোবাসার চেয়ে বিশ্রাম বেশি প্রয়োজন, যেমন- শারীরিক অবসাদ। এমনকি এ সময় ইমোশনাল সাপোর্টের চেয়েও বিশ্রামের প্রয়োজনীয়তা বেশি। ক্লান্ত-শ্রান্ত একটা মানুষকে কেবল ভালোবাসা দিয়েই প্রাণবন্ত করা যায় না। সঙ্গী বা সঙ্গিনীকে প্রায়সময় শারীরিক অবসাদে ভুগতে দেখলে তার বোঝা বা চাপ কমানোর চেষ্টা করা উচিত। পুরুষ যেমন কর্মক্ষেত্রের চাপে ক্লান্ত হতে পারেন, নারীও সংসার সামলাতে গিয়ে তেমনটা হতে পারেন। তথ্যসূত্র: বেস্ট হেলথ


ফকিরের ঝুলি ভরে দিয়ে এবার নিজেদের ঝুলিও ভরছে ফাটকাবাজরা\nHome / খবর / ফকিরের ঝুলি ভরে দিয়ে এবার নিজেদের ঝুলিও ভরছে ফাটকাবাজরা\n‘ফকিরের’ ঝুলি নাকি ভরে গেছে কারা ভরল? সে প্রশ্নের উত্তর পেতে গিয়ে চোখ পড়ছে শেয়ার বাজারের দিকে৷ ভোট মিটতেই হঠাৎ যেন লাফ দিয়েছে শেয়ার বাজারের সূচক৷ সংবাদপত্রের শিরোনামে বারবারই স্থান পাচ্ছে তেজি শেয়ার বাজারের কথা৷ প্রচার হচ্ছে, বিজেপির সরকার প্রতিষ্ঠায় নিশ্চিন্ত বোধ করছেন বড় বড় বিনিয়োগকারীরা৷\nশেয়ার বাজারের এই হঠাৎ রকেট গতির উত্থানের পিছনে রহস্য কী? দেখা যাচ্ছে বোম্বে স্টক এক্সচেঞ্জে ২৪ মে একদিনেই লেনদেন হয়েছে ২ লক্ষ ৬০ হাজার কোটি টাকা৷ এই লেনদেনের বেশিটা হয়েছে মূলত সিকিউরিটি বন্ড, নানা ঋণপত্র , পেনশন ফান্ড ইত্যাদি সুদের ব্যবসায় বিদেশি বিনিয়োগের হাত ধরে৷ যার পোশাকি নাম হল ফরেন পোর্টফোলিও ইনভেস্টমেন্ট৷ একই সাথে পরিমাণে কম হলেও দেশীয় বিনিয়োগও হয়েছে একই কারবারে৷ আর তার সাথে আছে পুরনো শেয়ারের দর নিয়ে ফাটকার লেনদেন৷ এর অর্থ একদিনের মধ্যে এত বিশাল লেনদেনের বেশিরভাগটাই হয়েছে এমন কারবারের হাত ধরে, যার কোনও স্থায়িত্ব নেই৷ ‘ফরেন’ কিংবা নিখাদ দেশি যেটাই হোক না কেন, পোর্টফোলিও ইনভেস্টমেন্ট অর্থাৎ টাকাকড়ি ও সুদের কারবারের এই শেয়ার বেচাকেনা অনেকটা জুয়াখেলার মতো৷ সুদখোর, ফাটকাবাজ পুঁজি মালিকরা সুযোগ বুঝে এই সমস্ত বন্ড ইত্যাদি কিনতে শুরু করে তার দর হঠাৎ বাড়িয়ে দেয়৷ যার আকর্ষণে সাধারণ মানুষও এগুলি কিনতে শুরু করেন৷ অল্প সময়েই তার থেকে বিপুল মুনাফা তুলে নিয়ে ফাটকাবাজরা বিনিয়োগের পাততাড়ি গুটিয়ে উধাও হয়ে যায়৷\nসাধারণ ছোট লগ্নিকারী বা সাধারণ মানুষ যাঁরা শেয়ারে বিনিয়োগ করে সঞ্চয়ের আশা করেন, তাঁদের শেয়ার, ফান্ড, বন্ডের কাগজগুলোর তখন ডাস্টবিন ছাড়া অন্য কোনও গতি থাকে না৷ শেয়ার বাজারের এই বিনিয়োগ মানে কোনওভাবেই শিল্প কিংবা ব্যবসায় নতুন বিনিয়োগ নয়৷ এই লেনদেন যত লক্ষ কোটি টাকাই হোক না কেন, তার সাথে শিল্প চাঙ্গা হওয়া বা ভোগ্যপণ্যের বিক্রি বাড়ার কোনও সম্পর্ক নেই৷ কারণ একই শেয়ারের হাতবদলের জন্য স্টক এক্সচেঞ্জে যে ফাটকার কারবার চলে তাতে বিনিয়োগ হওয়া টাকা কোনও উৎপাদনে ব্যয় হয় না৷\nবড় বড় ব্যবসাদার, পুঁজিপতিরা ভোটে বিজেপিকে জেতাতে যে ৯ লক্ষ কোটি টাকা ঢেলেছে তা তারা উসুল করে নেবেই৷ সেই কারণেই নরেন্দ্র মোদিদের জয়ের সংবাদ পেয়েই তারা উল্লসিত৷ তারা কৃত্রিমভাবে শেয়ারের দর একলাফে অনেকটা বাড়িয়ে দিয়ে ওৎ পেতে বসে থাকে৷ সাধারণ লগ্নিকারীরা এই চড়া দরের আকর্ষণে শেয়ার বিক্রি করতে গেলেই ফাটকবাজরা শেয়ারের দাম তলানিতে নামিয়ে দেয়, কমদামে ভাল শেয়ারগুলি কিনে নিয়ে তারা আবার শিকার ধরার আশায় বসে থাকে৷ এইভাবে শেয়ার বাজারের দর কখনও চাঙ্গা হয় কখনও ঝিমিয়ে পড়ে৷ এর সাথে অর্থনীতির সামগ্রিক ভালমন্দের কোনও সম্পর্ক কখনও ছিল না, আজও নেই৷ ‘ফকির’ নরেন্দ্র মোদিজির দল বিজেপির ঝুলি ভরাতে দেশি–বিদেশি সুদখোর পুঁজি মালিক ও ফাটকাবাজরা টাকা ঢেলেছিল৷ এখন চাঙ্গা শেয়ার বাজারের ফাঁদ পেতে তারা তার বহুগুণ বেশি উশুল করছে৷\nPrevious ২১ ছাত্রের মৃত্যু নগ্ন করে দিল ‘উন্নত’ গুজরাটের ভেতরকার চেহারা\nNext গোমূত্রে ক্যান্সার সারে? সত্যি?


Demo Newspaper - রাতে আমার ঘুম আসে না\nপ্রথম পাতা » আনন্দ-বিনোদন » রাতে আমার ঘুম আসে না\nএকের পর এক ঘটনার কারণে আলোচনায় আছেন নুসরাত ফারিয়া। কখনো তাঁর গানের ভিডিও, কখনো বলিউডের ছবি, কখনো আবার বিতর্কিত সাক্ষাৎকার। আজ ভারতের পশ্চিমবঙ্গে মুক্তি পাচ্ছে এই অভিনেত্রীর প্রথম চলচ্চিত্র আশিকী। কলকাতার উদ্দেশে উড়াল দেওয়ার আগে গতকাল বৃহস্পতিবার দুপুরে নবাগত ফারিয়া কথা বললেন তাঁর অভিষেক নিয়ে।\nআপনার প্রথম ছবি ‘আশিকী’ ভারতের পশ্চিমবঙ্গে মুক্তি পাচ্ছে আজ। অনুভূতি নিশ্চয়ই দারুণ?\nতা তো অবশ্যই। তবে এখন মনে হচ্ছে, শুটিংয়ের সময়টাই ভালো ছিল। মুক্তির আর কয়েক ঘণ্টা বাকি। এরপর দর্শকেরা আমাকে কীভাবে নেবেন, সেই চিন্তা মাথায় ঘুরপাক খাচ্ছে। রাতে আমার ঘুম আসে না। আমাকে নিয়ে সবার যে প্রত্যাশা দেখছি, তা কতটুকু পূরণ করতে পারব—এসব নিয়ে খুব চিন্তা হচ্ছে।\nছবিটি ঢাকার আগে কলকাতায় মুক্তি পাচ্ছে। কীভাবে দেখছেন বিষয়টি?\nআমি বাংলাদেশি, ছবিটি প্রথম বাংলাদেশে মুক্তি পেলে সবচেয়ে বেশি খুশি হতাম। ছবিটি নিয়ে বাংলাদেশের মানুষের আগ্রহটাই সবচেয়ে বেশি দেখেছি আমি। কলকাতায় এটি পূজা সামনে রেখে মুক্তি পাচ্ছে। আবার আমাদের এখানে আশিকী ঈদের ছবি হিসেবে মুক্তি পাবে।\nকয়েক দিন ধরে কলকাতার একটি পত্রিকায় দেওয়া আপনার সাক্ষাৎকার নিয়ে তর্ক-বিতর্ক চলছে। এ নিয়ে কী বলবেন?\nএকেবারেই ভুল-বোঝাবুঝির কারণে এই তর্ক-বিতর্ক। এর শুরুটা হয়েছিল কলকাতার একটি পত্রিকায় আমার দেওয়া সাক্ষাত্কারের একটি বাক্য নিয়ে। কিন্তু ভুল আমার ছিল না। আমি বিষয়টি স্পষ্ট করতে কলকাতার ওই পত্রিকা অফিসে পর্যন্ত গিয়েছিলাম। সংশ্লিষ্ট প্রতিষ্ঠান ও ব্যক্তি নিজের ভুলটা স্বীকার করেছেন এবং তা শুধরেও দিয়েছেন। আমি সেই সংশোধনীর কথা স্ট্যাটাসের মাধ্যমে আমার ফেসবুক বন্ধু, অনুসারীদের জানিয়েছি।


ভাঙ্গুড়ায় ট্রাক চাপায় শ্রমিক আহত | ALL BANGLA NEWS | SONGBADPORUN.COM\nবাড়িসারাদেশভাঙ্গুড়ায় ট্রাক চাপায় শ্রমিক আহত\nভাঙ্গুড়ায় ট্রাক চাপায় শ্রমিক আহত\nভাঙ্গুড়া (পাবনা) থেকে মোঃ শোয়েব হোসেন, স্টাফ রিপোর্টার ।। পাবনা জেলার ভাঙ্গুড়ায় ট্রাক চাপায় আহত হয়েছেন শাজাহান আলী নামের এক ধানকাটা শ্রমিক।\nএ ঘটনায় অভিযুক্ত পাবনার এআর চাঊল মিলের ট্রাক ও বিএনপির ত্রানবাহি পাবনা-ট ১১-০৫২৭ টিকে ভাঙ্গুড়া থানা পুলিশ আটক করলেও ড্রাইভার পালিয়ে যায়।\nশনিবার পাবনা সদর হাসপাতালে আহত ব্যক্তিকে ও তার স্বজনকে স্থানীয় বিএনপির নেতারা ভয়ভীতি দেখিয়ে ২৫ হাজার টাকা দিয়ে ঘটনা ধামাচাপা দেওয়ার চেষ্টা করেন এমন অভিযোগ করেছেন আহত ব্যক্তির চাচা আলী আহম্মেদ।\nজানা যায়, শুক্রবার দুপুরের দিকে শ্রমিক শাজাহান আলী কাজের সন্ধানে কুষ্টিয়া যাচ্ছিলেন। সে পৌরসভার ভাঙ্গুড়া-শরৎনগর বেইলী ব্রিজের উপর দিয়ে পায়ে হেটে ভাঙ্গুড়া বাসস্ট্যান্ড আসছিল। বেইলী ব্রিজের উপর আসলে পেছন দিক দিয়ে (পাবনা-ট ১১-০৫২৭) ট্রাকটিও ব্রিজ পার হচ্ছিল। এমন সময় বিএনপির ত্রানবাহি ট্রাকের পেছনের চাকায় দু’পা পৃষ্ট হয়ে গুরুতর আহত হয়ে রাস্তায় সে পড়ে যায়।\nখবর পেয়ে পৌর মেয়র গোলাম হাসনাইন রাসেল এর তত্বাবধানে তাকে উদ্ধার করে উপজেলা স্বাস্থ্য কমপ্লেক্সে চিকিৎসার জন্য ভর্তি করেন এবং এরপরপরই বিএনপির নেতারা হাসপাতালে হাজির হন।\nসেখানে তার অবস্থার অবনতি হলে বিএনপির নেতারা তাকে পাবনা সদরে রেফার না করে স্বাস্থ্য কমপ্লেক্সেই রেখে চিকিৎসা দিতে বলেন। কিন্তু মেয়রের হস্তক্ষেপে ঐদিনই পাবনা সদর হাসপাতালে রের্ফার করেন।\nশনিবার দুপুরের দিকে তার অবস্থার আরও অবনতি হলে পাবনা সদর হাসপাতালের কর্তব্যরত চিকিৎসক তাকে উন্নত চিকিৎসার জন্য রাজশাহী মেডিকেল কলেজ হাসপাতাল কিংবা পুঙ্গ হাসপাতালে প্রেরণের পরামর্শ দেন।\nকিন্তু পাবনার স্থানীয় বিএনপি নেতারা তাকে ২৫ হাজার টাকা ধরিয়ে দিয়ে রামেক হাসপাতালে পাঠায়।\nএবিষয়ে আহত শ্রমিকের চাচা আলী আহম্মেদ বলেন, এসময় এআর চাউল মিলের লোকজন স্থানীয় প্রভাবশালী বিএনপির নেতাদের দিয়ে সাদা কাগজে স্বাক্ষর নিয়ে আহত ব্যক্তির হাতে ২৫ হাজার টাকা দিয়ে থানায় অভিযোগ দিতে নিষেধ করেন। এসময় আহত ব্যক্তির মোবাইল ফোন কেড়ে নিয়ে তার সাথে কাউকে কথা বলতে দেয় নাই। এসময় পাবনা সদর হাসপাতালে ভাঙ্গুড়া থানার এএসআই মুুকিম উপস্থিত ছিলেন।\nএবিষয়ে আহত শ্রমিক শাজাহান বলেন, সে শ্রমিক মানুষ, পরিশ্রম করে সংসার চালায়। এখন দুপায়ের যে অবস্থা, তারা ২৫ হাজার টাকা দিয়েছেন। আমার পা কি আর ভালো হবে?\nপূর্ববর্তী নিবন্ধবৈশাখী বৃষ্টিতে রোজাদারদের মাঝে স্বস্তি, স্বস্তি করোনাতেও!\nপরবর্তী নিবন্ধভাঙ্গুড়ায় সড়ক সংস্কারে অনিয়ম


ফরেক্স ট্রেড, প্লাটফর্মে অপশনস ট্রেডিং\nজুলাই 16, 2019 জাপানিজ ক্যান্ডেলস্টিকস লেখক সোহানী গাঙ্গুলি 30942 দর্শকরা\nএতে সম্পূর্ণ কেওয়াইসি / এএমএল এবং সম্মতিগত প্রয়োজনীয়তাগুলি পূরণ করা এবং স্থানীয় মুদ্রার বিনিময় হার এবং রূপান্তর নীতি চুক্তি প্রতিফলিত করে এমন একটি নিখুঁত অভিজ্ঞতা উপস্থাপন করা নিশ্চিত করার সময়, সারা বিশ্বের ডিজিটাল ওয়ালেটগুলি সংযুক্ত করার প্রাথমিক ফরেক্স ট্রেড লক্ষ্য হচ্ছে অ্যালাইয়ার যোগ করেছেন\nসোভিয়েত ইউনিয়ন সময়কালে সবকিছুতে ইচ্ছেমতো স্থিতিশীলতা ছিল। একটি উদ্ভিদ বা ইনস্টিটিউটে "গড়" কর্মীকে আগামীকাল সম্পর্কে চিন্তা করতে হবে না, পাশের কাজের সন্ধান করতে হবে এবং রুবেল বিনিময় হার অনুসরণ করতে হবে। সঞ্চয় বইগুলিতে সঞ্চয়গুলি "নিজের দ্বারা" কোনভাবেই গঠন করা হয়েছিল: লোকেরা ভবিষ্যতে উল্লেখযোগ্য অধিগ্রহণ বন্ধ করে দেয় এবং ঋণগুলি জনপ্রিয় ছিল না। দেশে অর্থের পরিবর্তে পণ্যদ্রব্যের অভাব ছিল। কাপে অর্ধেক চা রয়ে গেছে এখনো । পাঁচ টাকার কাপ – এই হিসেবে আড়াই টাকা ফাউ । একটা দীর্ঘশ্বাস ছেড়ে ওঠে দাড়াই আমি । আড়াই টাকা দিয়ে একটা চুইংগাম আসতে পারতো – চিন্তাটা মাথায় ঢুকতেই হাহাকার করে ওঠে আমার বুকখানা।\nএটি একটি সিআরটি মনিটর দীর্ঘমেয়াদী অপারেশন গুরুতর চোখের ক্লান্তি ফরেক্স ট্রেড বাড়ে এবং চাক্ষুষ impairment হতে পারে যে পরিচিত হয়। এই প্রভাবটি সিআরটি মনিটর অপারেশন নীতির সাথে সম্পর্কিত: পর্দায় রিফ্রেশ রেট পর্দায় (স্ক্রীনিং ফ্রিকোয়েন্সি) পর্দার সব পয়েন্টের আলোকসজ্জাের গতি দ্বারা সীমাবদ্ধ, ছবির রিফ্রেশ হারটি কম, চোখগুলির জন্য খারাপ। আধুনিক সিআরটি মনিটর তিন ইলেকট্রনিক বন্দুক দিয়ে উপলব্ধ, যা স্ক্যানের ফ্রিকোয়েন্সি বাড়ায় এবং সম্পূর্ণরূপে ফ্লিকার নির্মূল করে। অতএব, আজকে এমন একটি মনিটর চোখের কাছে কার্যত ক্ষতিকর। সিআরটি মনিটর বিশেষ দোকানে উভয় ক্রয় এবং উদাহরণস্বরূপ, অনলাইন দোকানে আদেশ করা যেতে পারে। অনুষ্ঠান, বিবাহ ইত্যাদি সংগঠিত করার জন্য সংস্থার সাথে সহযোগিতা\nনিজস্ব টোকেন, যা নিকট ভবিষ্যতে মার্জিন ট্রেডিংয়ের কমিশন কমানোর জন্য ব্যবহার করা হবে।\nখবরকে অবমূল্যায়িত করার প্রধান কারন হচ্ছে বাজার। একারনেই খবর শুনে ব্যবসা করলে তা প্রায়ই অবাস্তব হয়। তাই, কখন কোন খবর প্রকাশিত হতে পারে এবং তা বাজারের উপর কি প্রভাব ফেলতে পারে তা আগে থেকে জেনে বিনিয়োগকারীগণ কাজ শুরু করেন। সুতরাং যখন খবর প্রকাশিত হয় তখন বাজারের প্রতিক্রিয়া কদাচিৎ লক্ষনীয় হতে পারে অথবা সবকিছু মূল্যে দ্বারা বিবেচনা করলে কোন প্রতিক্রিয়া নাও হতে পারে। মানুষের চরিত্রের প্রতি লক্ষ্যরাখাও গ্ররুত্ত্বপূর্ণ এবং এর ফলে খবরের " গুরুত্ত্বপূর্ণ" বিষয়গুলোর চিত্র পরিস্কার হবে। ফরেক্স ট্রেড ট্রেন্ড লাইন - এটা মূলত শুধু লাইন যে সর্বোচ্চ পয়েন্ট (সিলিং / প্রতিরোধ ক্ষমতা) এবং সর্বনিম্ন পয়েন্ট (সমর্থন / তলা) সংযোগ আছে। উদাহরণ।\nসূত্রঃ আনন্দবাজার পত্রিকা, ৯ ফেব্রুয়ারি ২০১৫\nদার্জিলিং -এর গোর্খা জনমুক্তি মোর্চাকে মহাজোটে রাখলে আবার দার্জিলিঙ-এর স্বায়ত্ব শাসনের প্রশংসা করব হয় না। যে লোকটা চিরটাকাল বি জে পি-কে ‘অসভ্য, বর্বর’ দল বললেন তাকে প্রশংসা করব, আবার গোপনে মহাজোটে সঙ্ঘ পরিবারের সমর্থন নেব তা হয় না। ভূমি সংস্কারের প্রশংসা করব আবার নেত্রীর ‘মা-মাটি-মানুষ’ যাত্রাপালা দেখে হাততালি দেব দু’টো হয় না। আপডেট :5বছর পাস হয়েছে। কম্পাইলার, হার্ডওয়্যার, লাইব্রেরি এবং আমার প্রয়োজনীয়তা পরিবর্তন হয়েছে। এজন্য আমি কোডে কিছু পরিবর্তন করেছি এবং কিছু পরিমাপ করেছি।\n২6 ডলার ইউএস ডলার একটি ষাঁড় চালানোর জন্য গুরুত্বপূর্ণ। টোবিটের বইতে, রাফায়েলকে মৃতদের কাছে উপস্থাপন করা হয়েছে, যিনি লেখকের পুত্রের সাথে ছিলেন। এই কাজ তিনি কিভাবে ফরেক্স ট্রেড এবং নির্দেশ করে। তিনি লেখক এর পুত্র অন্ধত্বও সুস্থ।\nঅনুষ্ঠানের সুযোগে দোকানগুলির কাছে আশেপাশের পানীয়গুলিতে ছাড় দেওয়ার সুযোগ রয়েছে। কার্ড প্রতিটি চিহ্নিত আউটলেটস এ অফার সংখ্যা নির্দেশ করবে। তালিকায় সম্প্রতি একটি নির্দিষ্ট পণ্যের জন্য মূল্য পরিবর্তন দেখতে একটি আকর্ষণীয় বিকল্প আছে। তালিকা নতুনত্ব অফার, মূল্য এবং দোকান থেকে দূরত্ব অনুসারে সাজানো যাবে। নতুন সিলেবাসে প্রিলিমিনারির প্রস্তুতিঃ সুজন দেবনাথের জানালায়\nতাহলে আজকের মতো এ পর্যন্তই। কোন প্রশ্ন থাকলে কমেন্ট করতে পারেন।\nথাইল্যাণ্ড, রাশিয়া, ইংল্যাণ্ড, কানাডার বেশ কিছু ইউনিভার্সিটিতে ও কনাফারেন্সে পেপার প্রেজেন্ট করেছেন, লেকচার দিয়েছেন ড. তরুণ- রয়্যাল ইকোনোমিক সোসাটি (ইংল্যাণ্ড), ডিভেলপমেন্ট স্টাডিজ এসোসিয়েশন (ইংল্যাণ্ড), বাথ রয়্যাল সায়েন্টিফিক এণ্ড লিটারেরী ইন্সটিইউট (ইংল্যাণ্ড), অস্ট্রেলিয়ার মারডক ইউনিভার্সিটি ফরেক্স ট্রেড এদের মধ্যে উল্লেখযোগ্য। সম্প্রতি, ২০১৮-এর জানুয়ারীতে ফিলাডেলফিয়াতে আমেরিকান ইকোনোমিক এসোসিয়েশন কনফারেন্সে পেপার প্রেজেন্ট করেছেন। এদিকে আজ প্রধানমন্ত্রী শেখ হাসিনা সিলেট সফরে পীরের মাজার জিয়ারতের মধ্যদিয়ে একাদশ জাতীয় নির্বাচনের প্রচারণা শুরু করবেন। বেলা ১১টায় হযরত শাহজালাল (রহ.), হযরত শাহপরাণ (রহ.) এবং হযরত গাজী বোরহান উদ্দিন (রহ.) এর মাজার জিয়ারতের মধ্যদিয়ে নির্বাচনী প্রচারণা শুরু হবে।\n2. একটি খোলা বিজ্ঞাপন একটি বিজ্ঞাপন যেখানে লোগো বা বিজ্ঞাপন গ্রাহকের সরকারী স্লোগান ব্যবহার করা হয় না, কোম্পানির পণ্যগুলি দেখানো হয় না।


মাওলানা এসএম আনওয়ারুল করীম | প্রকাশের সময় : ১৫ জুন, ২০১৮, ১২:০০ এএম\nবিশ্বজাহানের প্রতিপালক আল্লাহ তায়ালা দয়া ও করুণার আধার। তিনি কখনই চান না তার কোনো বান্দাকে শাস্তি দিতে। বরং তিনি সবসময় চান তার বান্দাদেরকে পাপমুক্ত করে জান্নাতলাভের উপযুক্ত করে গড়ে তুলতে। সেজন্য তিনি ক্ষমালাভের অবাধ সুযোগ দিয়েছেন প্রতি বছর রমজানুল মোবারকের মাধ্যমে। এর মধ্যে ইফতার অন্যতম অবদান। নিচে হাদিসের আলোকে ইফতারের গুরুত্ব, মাহাত্ম্য ও তাৎপর্য সম্পর্কে আলোচনা তুলে ধরা হলো।\nনবী করীম সা. ইরশাদ করেন, কেউ যদি রমজান মাসে কোনো রোজাদারকে ইফতার করায় তাহলে ঐ ইফতার করানোটা তার গুনাহ মাফের ও জাহান্নাম থেকে মুক্তির কারণ হবে এবং সে একটি রোজার সাওয়াব পাবে। অথচ রোজা পালনকারীর নেকি মোটেই কমানো হবে না। সাহাবীরা আরজ করলেন, হে আল্লাহর রাসূল! আমাদের তো এমন সংস্থান নেই, যা দিয়ে আমরা কাউকে ইফতার করাতে পারি? জবাবে তিনি সা. বললেন, আল্লাহ তায়ালা তাকেও এই সাওয়াব দেবেন, যে ব্যক্তি কোনো রোজা পালনকারীকে এক ঢোক দুধ অথবা একটি শুকনো খেজুর কিংবা এক চুমুক পানি দিয়েও ইফতার করাবে। আর যে ব্যক্তি কোনো রোজাদারকে পরিতৃপ্তি সহকারে খাওয়াবে আল্লাহ তায়ালা তাকে আমার হাউজে কাওসার থেকে এমনভাবে নির্মল সুপেয় পানি পান করাবেন যার ফলে সে জান্নাতে পৌঁছা পর্যন্ত আর তৃষ্ণার্ত হবে না। (বায়হাকী শোয়াবুল ঈমান, মেশকাত ১৭৪ পৃ.)\nনবী করীম সা. আরো ঘোষণা করেন, লোকেরা ততক্ষণ কল্যাণে থাকবে যতক্ষণ তারা ইফতার জলদি করবে। (বুখারী, মুসলিম ১ খন্ড ৩২১ পৃ; মিশকাত ১৭৫ পৃ)\nহাদিসে কুদসিতে ইরশাদ হয়েছে যে, আল্লাহ তায়ালা ইরশাদ করেন, আমার নিকট সবচেয়ে প্রিয় সেই বান্দা, যে ইফতার সঠিক সময়ে করে। (তিরমিযী ১ম খন্ড, ৮৮ পৃ; মেশকাত ১৭৫ পৃ)\nসমস্ত নবীর স্বভাব ছিল ইফতারে দেরি না করা। (তাবারানী কাবীর, মাজমাউজ যাওয়ায়িদ ২য় খন্ড ১০৫ পৃ)\nএ হাদীসগুলো প্রমাণ করে যে, ইফতারের নির্দিষ্ট সময় থেকে দেরি করা মোটেই উচিত নয়। যদি কেউ ইচ্ছা করে ইফতারে দেরি করে তাহলে সে রসূলুল্লাহ সা.-এর নির্দেশ অনুযায়ী কল্যাণ থেকে বঞ্চিত হবে এবং আল্লাহর নিকট অপ্রিয় হবে। সুতরাং এ ব্যাপারে আমাদের সচেতন হওয়া উচিত।\nহযরত আবদুল্লাহ ইবনে আবী আওফ রা. বর্ণিত। তিনি বলেন, একবার আমরা রমজানে আল্লাহর রাসূল সা.-এর সাথে সফরে ছিলাম (তখন তিনি রোজা অবস্থায় ছিলেন)। অতঃপর (সূর্য অস্তমিত হওয়ার পর) তিনি একজন সাহাবীকে (হযরত বেলাল রা.) বললেন, নামো এবং আমার জন্য ছাতু গুলে দাও। সাহাবী সূর্য অস্তমিত হওয়ার পর) লালিমা দেখে বলল, হে আল্লাহর রাসূল! ঐ যে সূর্য দেখা যাচ্ছে! তিনি আবার বললেন, তুমি নামো এবং আমার জন্য ছাতু গুলে দাও। এভাবে তিনবার বললেন। অতঃপর তিনি (বেলাল রা.) নামলেন এবং রাসূলুল্লাহ সা.-এর জন্য ছাতু গুললেন। তিনি তা পান করলেন। তারপর তিনি পূর্বদিকে ইশারা করে বললেন, যখন তোমরা দেখবে যে, রাত ঐ দিক থেকে আসছে তখন বুঝবে সিয়াম পালনকরীর ইফতারের সময় হয়ে গেছে। (বুখারী ২৬০ পৃ. মুসলিম ১ম খন্ড ৩৫১ পৃ.)\nনবী করীম সা. রমজান মাসে মাগরিবের সালাত কখন পড়তেন সে সম্পর্কে রাফে ইবনে খাদীজ (রা.) বলেন, আমরা রসূলুল্লাহ সা.-এর সাথে মাগরিবের সালাত আদায় করতাম। তারপর আমরা কেউ তীর ছুঁড়লে সেই তীর পড়ার জায়গাটা দেখতে পেতাম। (বুখারী, মুসলিম, মেশকাত ৬০ পৃ)\nএ হাদীসটি প্রমাণ করে যে, নবী করীম সা.-এর মাগরিবের সালাত পড়ার পরও আলো থাকতো। একটু অন্ধকার হোক বলে তিনি মোটেই দেরি করতেন না।\nহযরত আনাস রা. বলেন, নবী করীম সা. মাগরিবের সালাতের আগেই ইফতার করতেন। (তিরমিযী, আবু দাউদ, মেশকাত ১৭৬ পৃ)\nঅন্য বর্ণনায় আছে, নবীজী সা. ইফতার না করা পর্যন্ত মাগরিবের সালাত পড়তেন না। যদিও তার ইফতার এক ঢোক পানি দিয়েও হতো। (সহীহ ইবনে খুযায়মা ৩য় খন্ড ২৭৬ পৃ)\nএ হাদীস দুটি প্রমাণ করে যে, মাগরিবের সালাত পড়ার আগে ইফতার করতে হবে। রাসূল সা. বলেন, আমার উম্মত ততক্ষণ আমার সুন্নাত ও নিয়মের উপর প্রতিষ্ঠিত থাকবে যতক্ষণ তারা ইফতারের জন্য তারকা উদয়ের অপেক্ষা করবে না। (ইবনে খুযায়মা ৩য় খন্ড ২৭৫ পৃ)\nরাসূলুল্লাহ সা. বলেন, রমজানের প্রত্যেক রাতে আল্লাহ তায়ালা বহু জাহান্নামীকে মুক্তি দেন (তিরমিযী ১ম খন্ড ৮৬ পৃ, আহমাদ, মেশকাত ১৭৩ পৃ)।\nঅন্য হাদীস দ্বারা জানা যায় যে, জাহান্নাম থেকে মুক্তি বিশেষ করে ইফতারের সময় হয়। (ইবনে মাজাহ ১২০ পৃ, মুসান্নাফ আবদুর রাযযাক ৪র্থ খন্ড ১৭৬ পৃ)\nরোজাদারের দোয়া সম্পর্কে নবী করীম সা. ইরশাদ করেছেন, সিয়াম পালনকারীর দোয়া ফেরত দেয়া হয় না। (মুসান্নাফ ইবনে আবি শায়বা ৩য় খন্ড, ৭ম পৃ) অন্য হাদীসে বলা হয়েছে যে, বিশেষ করে ইফতারের সময় তা রদ হয় না। যেমন মহানবী সা. বলেন, ইফতারের সময়ে দোয়া খুব তাড়াতাড়ি কবুল হয়। (বায়হাকী)\nউল্লেখিত হাদীসগুলো আমাদের শিক্ষা দেয় যে, ইফতারের সামগ্রী সাজাতে কিংবা মিসওয়াক করতে অথবা আজেবাজে গল্পগুজবে সময় নষ্ট না করে ইফতারের ১০/১৫ মিনিট আগে ইফতারের খাদ্যদ্রব্য নিয়ে বসা এবং দোয়া তাসবীহ পাঠে রত হওয়া দরকার। এ সময় আল্লাহ তায়ালা যেহেতু প্রতিদিন অসংখ্য জাহান্নামীকে মুক্তি দেন। সে কারণে প্রার্থনারত রোজাদারগণ জাহান্নাম থেকে মুক্তি পেয়ে যেতে পারেন।\nহাদীসে খেজুর ও পানি দিয়ে ইফতার শুরু করার কথা বলা হয়েছে। এ ব্যাপারে ইবনে কাইয়েম রহ. চিকিৎসাবিজ্ঞানের আলোকে বলেন, খালি পেট মিষ্টি জিনিস পছন্দ করে এবং এর দ্বারা তা শক্তি সঞ্চয় করে। বিশেষ করে দৃষ্টিশক্তি এর দ্বারা সবল হয়। তাই খেজুর দিয়ে ইফতার শুরু করতে বলা হয়েছে। পানির ব্যাপার হলো, রোজা রাখার ফলে পেটের মধ্যে শুষ্কতা সৃষ্টি হয়। পানি দ্বারা তা সতেজ হয়। এজন্য একজন ক্ষুধার্ত ও তৃষ্ণার্ত ব্যক্তির উচিত খাওয়া শুরু করার আগে সামান্য পানি পান করা, তারপর খাওয়া শুরু করা। আর তা যদি খেজুর ও পানি দিয়ে হয় তাহলে হৃদয়কে সুস্থ করার ব্যাপারে একটা বিশেষ প্রভাব বিস্তার করে। (যাদুল মা’আদ ১ম খন্ড ১৬০ পৃ)\nহোয়াইট হাউসে আমেরিকান মুসলিমদের বাদ দিয়ে ইফতার\nইফতার আলোচনায় ভোটের রাজনীতি\nইফতার মাহ্ফিলে হামলা পরিকল্পিত: জেলা আওয়ামী লীগের এক প্রভাবশালী নেতা দায়ী : জাপা\nপাঁচ তবে যীশুর (হযরত ঈসা (আ) প্রাচরিত ধর্ম যে এক তৌহিদবাদের উপর প্রতিষ্ঠিত ছিল\nশেষ আবার কাজের বাড়তি চাপের কারণে কর্মচারী যদি রোযা রাখা ছেড়ে দেয়, এটাও কর্তাদের\nনারীজাতির গৌরবময় অধিকার\nমানুষ হলো আল্লাহ পাকের সর্বশ্রেষ্ঠ সৃষ্টি। তাকে তিনি সবচেয়ে বেশি সম্মান এবং সর্বোচ্চ মর্যাদার অধিকারী\nআল কোরআন তারা সৎকর্মে প্রতিযোগিতা করে ও তারা আমার কাছে প্রার্থনা করে আশা ও ভীতির সঙ্গে\nসূরা আ’রাফমক্কায় অবতীর্ণ : আয়াত ২০৬ রুকু : ২৪আশ্রয় চাহি আল্লাহর, যেন শয়তান দূরে রয়,(শুরু করিলাম) আল্লাহর নামে পরম করুণাময়১৩৩। এ গুলো নিদর্শন, তবু তারা\nড. জসিম উদ্দীন নদভীর স্মরণ সভা জামেয়া দারুল মা’আরিফ আল-ইসলামিয়া, চট্টগ্রাম এর সহকারী পরিচালক, বিশিষ্ট আলেমেদ্বীন ও গবেষক ড. জসিম উদ্দীন নদভী (রহ.) স্মরণে আলোচনা সভা\nপ্র: বস্ত্রহীন ব্যক্তি কিভাবে নামায আদায় করবে?উ : দিনের বেলা বসে নামায পড়বে এবং ইশারায় রুকু, সিজদাহ আদায় করবে। আর রাতের বেলা অন্ধকারে দাঁড়িয়ে পড়তে\nফলে মুসলমানদের যুদ্ধ প্রস্তুতির খবরই কোরায়শদের কাছে পৌঁছুতে পারে নি। মক্কা অভিমুখে মুসলিম বাহিনীঅষ্টম হিজরীর ১০ই রমযান। রাসূল সাল্লাল্লাহু আলাইহি ওয়া সাল্লাম মক্কা অভিমুখে রওয়ানা


'আমি ছিলাম বিশ্বকাপের হানি শট'\nSunday, 15th July , 2018, 03:48 pm,BDST\nলাস্টনিউজবিডি, ১৫ জুলাই, স্পোর্টস ডেস্ক: আকর্ষণীয় ও সুন্দরী সমর্থকদের অনেক সময়েই ‘জুম’ করে বা খুব বড় করে তুলে ধরে। ভিডিওগ্রাফির পরিভাষায় যাকে কিনা বলে ‘হানি শট’।\nএবারের ফুটবল বিশ্বকাপে খেলা চলাকালীন সময়ে গ্যালারি থেকে বেছে বেছে সুন্দরী নারীদের ছবি প্রচারে আপত্তি তুলেছে নিয়ন্ত্রক সংস্থা ফিফা।\nসম্প্রচারের দায়িত্বে থাকা ক্যামেরাগুলো বৈচিত্র্য তুলে ধরতে আকর্ষণীয় ও সুন্দরী সমর্থকদের অনেকসময়েই ‘জুম’ করে বা খুব বড় করে তুলে ধরে।\nভিডিওগ্রাফির পরিভাষায় যাকে কিনা বলে ‘হানি শট’। আর সেখানেই সমস্যা দেখছেন ফিফার ডাইভারসিটি প্রধান।\nতবে এমন ‘হানি শট’ অনেকের জীবনে পরিবর্তন নিয়ে এসেছে। বিশ্বের ক্ষমতাবান ও প্রভাবশালী নারীদের নিয়ে বিবিসির ১০০ নারী সিরিজে স্থান পাওয়া নাটালিয়া বেটটানকুর জানিয়েছেন তেমনটিই।\n২০১৪ সালের ব্রাজিল ও কলম্বিয়ার খেলায় গ্যালারিতে নিজ দেশের সমর্থন জানাচ্ছিলেন নাটালিয়া। সেসময় তার ছবির প্রচার পরবর্তী জীবনে নাটালিয়াকে করে তোলে একজন মডেল এবং টিভি ব্যক্তিত্ব।\n‘আমার কোনো ধারণাই ছিল না কখন ক্যামেরা আমাকে জুম করে তুলে ধরেছে। আর সেই সাথে অবশ্যই জানতাম না যে পরবর্তীতে কী হবে এর ফল’। বিবিসিকে এভাবে সে সময়ের কথা জানিয়েছেন মিজ. নাটালিয়া।\nপপ স্টার রিয়ানার দৃষ্টি কাড়ে নাটালিয়ার ছবি আর তিনি সেটি তার টুইটারে প্রকাশ করেন ‘কলম্বিয়ান সুন্দরী’ শিরোনামে। আর এতেই জীবন বদলে যায় তার।\nনাটালিয়া বিশ্বকাপ শেষে ব্রাজিল থেকে ফিরে আসার সময় জানতেনও না যে কি বিস্ময় অপেক্ষা করছে তার জন্যে।\nনাটালিয়া বলেন যে, ‘এই ছবি আমার জন্যে মিডিয়ার দরজা খুলে দেয়। এর আগে আমি আমার বন্ধুর সাথে একটি নির্মাণ সামগ্রী সরবরাহ কোম্পানি খুলেছিলাম’। এক মাসের মধ্যে নাটালিয়া চলে আসেন পুরুষদের একটি ম্যাগাজিনের প্রথম পাতায়।\nএখনো বন্ধুর সাথে তার সেই নির্মাণ সামগ্রীর কোম্পানিটি থাকলেও নাটালিয়া দেশটির অনেকগুলো পণ্যের মডেল, সম্প্রতি তিনি কাজ করছেন চুলের সৌন্দর্য রক্ষার একটি আন্তর্জাতিক প্রতিষ্ঠানের সাথে।\nতবে বিশ্বকাপের শেষ সপ্তাহে এসে ফিফার ডাইভারসিটি প্রধান ফেডেরিকো আদিয়েচি সম্প্রচার কর্তৃপক্ষকে অনুরোধ করেছেন ভিড়ের মাঝ থেকে খুঁজে খুঁজে আকর্ষণীয় নারীদের ছবি প্রচার না করতে।\nএই রাশিয়া বিশ্বকাপে আলোকচিত্র এজেন্সি গেটি ইমেজ প্রকাশ করেছিল ‘দা হটেস্ট ফ্যান অ্যাট দ্য ওয়ার্ল্ড কাপ’শিরোনামে একটি অ্যালবাম। যার মূল লক্ষ্য ছিল সুন্দরী তরুণীরা। পরে ‘বিবেচনায় দুঃখজনকভাবে ত্রুটি’ বলে এটি তারা সরিয়ে ফেলে।\n‘কলম্বিয়ার একটি টিভির রিয়ালিটি শো-তে অংশ নিয়ে আমার সুযোগ হয় সব তারকাদের সাথে অংশ নেবার, নাচানাচি করার’। বলছিলেন মিজ. নাটালিয়া।\nরাশিয়া বিশ্বকাপের শুরুতে বর্ণবৈষম্য নিয়ে উদ্বেগ থাকলেও পরবর্তীতে ‘সেক্সিজম’ একটি বড় সমস্যা হিসেবে চিহ্নিত হয়েছে।\nবৈষম্য বিরোধী সংগঠন ‘ফেয়ার নেটওয়ার্ক’ ও স্থানীয় পুলিশের সহায়তায় হয়রানির বিভিন্ন অভিযোগ খুঁজে বের করে শাস্তির ব্যবস্থা করছে ফিফা।\nএরই মধ্যে ‘দ্য ফ্যান গার্লস’ নামে অনলাইন ভিত্তিক একটি গ্রুপ প্রকাশ করেছে খেলা দেখতে যাওয়া এমন কিছু নারী সমর্থকদের ছবি, যাকে তারা বলছে ‘ডিফারেন্ট কাইন্ড অব উইমেন’।\nকানাডায় একটি ফুটবল ম্যাচ দেখতে গিয়ে এমনই ‘হানি শট’ থেকে পরবর্তীতে বিশ্বখ্যাত হয়েছেন এমন একজন তারকা হলেন পামেলা এন্ডারসন।\nতাই এসব ‘হানি শট’এর বিরোধিতা থাকলেও পক্ষের যুক্তিও তুলে ধরেছেন নাটালিয়া বেটটানকুর।\n‘আমি মনে করিনা এটি খুব আপত্তিকর। ফুটবল যে নারী পুরুষ উভয়ের জন্যেই খেলা হয় এতে বরং সেটিই প্রমাণ হয়’, নাটালিয়ার বক্তব্য।\nব্রাজিল বিশ্বকাপ ছিল নাটালিয়ার প্রথম অভিজ্ঞতা। এবারও রাশিয়ায় খেলা দেখতে এসেছেন তিনি এবং ইংল্যান্ড কলম্বিয়া ম্যাচে আবারো ধরা পরেছেন টেলিভিশন ক্যামেরায়।\nতার মতে, ‘এবারো আমাকে জুম করে দেখানো হয়েছে, আর আমারতো মনে হয় আগের চাইতে আরো হাসিখুশিই দেখাচ্ছিল’।


১০ আগস্ট ২০১৮, ১৮:০৬\nআপডেট: ১০ আগস্ট ২০১৮, ২১:১৪\n২০ দল, ৩৮০ ম্যাচ, একটি শিরোপা। আজ বাংলাদেশ সময় রাত ১টায় ম্যানচেস্টার ইউনাইটেড-লেস্টার সিটি ম্যাচ দিয়ে শুরু হচ্ছে ইংলিশ প্রিমিয়ার লিগের নতুন মৌসুম। ইউরোপের সবচেয়ে প্রতিদ্বন্দ্বিতাপূর্ণ ও সবচেয়ে অর্থকরী লিগ কে জিতবে, তা নিয়ে আগ্রহ কমছে না। তবে অনেক পালাবদলের পর নতুন মৌসুম শুরু হচ্ছে পাঁচটি বড় আকর্ষণ নিয়েও।\nসিটিকে রুখবে কে?\n৬ কোটি ইউরোতে রিয়াদ মাহরেজকে এনেই ক্ষান্ত। এর বাইরে পেপ গার্দিওলা আসার পর গত দুই মৌসুম দলবদলের বাজারে ম্যানচেস্টার সিটির খরচাপাতির লেশমাত্রও এবার নেই। দরকারও নেই। গত মৌসুমে রেকর্ড ১০০ পয়েন্ট নিয়ে লিগ জেতা দলটাতে ডি ব্রুইনা-আগুয়েরো-স্টার্লিং-সানেরা এখনো আছেন। চোটের কারণে গত মৌসুমের প্রায় পুরোটাই বাইরে থাকা বেঞ্জামিন মেন্দি ফিরেছেন। ফিল ফোডেনের মতো তরুণেরাও দিচ্ছেন জ্বলে ওঠার ইঙ্গিত। ২০০৯-এ অ্যালেক্স ফার্গুসনের ম্যানচেস্টার ইউনাইটেডের পর আর কোনো দল শিরোপা ধরে রাখতে পারেনি, সিটি এবার সেই পথে হাঁটতেই পারে।\nপ্রায় সব বাজির দরের হিসাব, গার্দিওলার সিটিকে এই মৌসুমে যদি কেউ টেক্কা দিতে পারে, তবে সেটি লিভারপুলই। ইয়ুর্গেন ক্লপের প্রথম দুই পূর্ণ-মৌসুমেই চতুর্থ হয়েছে অলরেডরা, ফিলিপে কুতিনহোর মতো একজনকে মৌসুমের মাঝপথে হারালেও গত মৌসুমে খেলেছে চ্যাম্পিয়নস লিগ ফাইনাল। সেই দলে এবার যোগ হয়েছেন ফাবিনহো, নাবি কেইতা, আলিসন, জেরদান শাকিরি। প্রাক্-মৌসুম প্রস্তুতিতে ছন্দে ফেরার আভাস ড্যানিয়েল স্টারিজের পায়েও। ১৮ বার লিগ জেতা ক্লাবটির প্রিমিয়ার লিগ যুগে শিরোপা ছুঁয়ে দেখা হয়নি, ১৯তম শিরোপাটা আসবে এই ২০১৮-১৯ মৌসুমেই?\nমরিনহোর তৃতীয় মৌসুম\nযত নেতিবাচক খবর যেন ম্যানচেস্টার ইউনাইটেড আর মরিনহোকে ঘিরে। কখনো পগবা-মার্শিয়ালদের মতো খেলোয়াড়দের সঙ্গে তাঁর সম্পর্ক নিয়ে উঠছে প্রশ্ন, কখনো দলবদলের বাজারে ক্লাবের নড়নচড়ন না দেখে ক্ষোভ ঝাড়ছেন। কাল দলবদলের শেষ দিনেও একজন ডিফেন্ডারের জন্য কত ছোটাছুটিই না করেছে ইউনাইটেড! মরিনহোর সংবাদ সম্মেলন মানেই তাই এখন যেন অভিযোগ-অনুযোগের ফিরিস্তি। ইউনাইটেড ভক্তদের জন্য যা বড় শঙ্কার কারণ। এটি যে ক্লাবে পর্তুগিজ কোচের তৃতীয় মৌসুম। শুধু পোর্তো আর ইন্টার মিলানে স্বেচ্ছায় চাকরি ছেড়েছেন, এর বাইরে কোচিং ক্যারিয়ারে চেলসিতে দুই দফা, আর রিয়াল মাদ্রিদে মরিনহো বরখাস্ত হয়েছিলেন তৃতীয় মৌসুমের মাঝপথে।\nআর্সেন ওয়েঙ্গার শেষ পর্যন্ত ‘আউট’। ২২ বছরের সম্পর্ক শেষে গত মৌসুমে আর্সেনাল ছেড়েছেন ফ্রেঞ্চ কোচ। ২০১৮-১৯ মৌসুম থেকে এমিরেটস ডাগআউটে দেখবে নতুন, তরুণতর উনাই এমেরিকে। দলবদলে খুব বেশি টাকা না পেলেও গোলরক্ষক বার্নড লেনো, দুই অভিজ্ঞ ডিফেন্ডার সক্রেটিস পাপাস্থাথোপুলস ও স্টেফান লিখস্টেইনার, আর ডিফেন্সিভ মিডফিল্ডার লুকাস তোরেইরাকে এনেছেন। প্রাক্-মৌসুম প্রস্তুতিতে তাঁর ৪-২-৩-১ ছকে আর্সেনালকে উজ্জ্বলও দেখিয়েছে। গত দুই মৌসুমে সেরা চারের বাইরে থাকা আর্সেনালকে আবার চ্যাম্পিয়নস লিগে ফেরাতে পারলেই লেটার মার্কস পাবেন এমেরি।\nসালাহ কি আবারও?\nওয়াটফোর্ডের বিপক্ষে গত মার্চের ম্যাচটার কথা ভাবুন। লিভারপুলের ৫-০ জয়ে চার গোল ছিল মোহামেদ সালাহর। তাঁর চতুর্থ গোলের পর ধারাভাষ্যকারের কথাটা ছিল এই, ‘ও যা-ই স্পর্শ করছে, তাই গোলে পরিণত হচ্ছে।’ রোমা থেকে গত মৌসুমে যেন ‘মিডাস টাচ’ নিয়েই লিভারপুলে এসেছিলেন মিসরীয় ফরোয়ার্ড। ইংল্যান্ড-ইউরোপ মাতিয়েছেন, মৌসুমে করেছেন ৪৪ গোল, যার মধ্যে প্রিমিয়ার লিগে রেকর্ড ৩২টি। গত মৌসুমে লিগের সেরা খেলোয়াড় এবারও ধারাটা রাখতে পারবেন, নাকি ‘এক মৌসুমের বিস্ময়’ হয়েই থাকবেন সালাহ?\nমোহামেডানকে বাঁচাল কিংসলের ‘মাথা’\nনিজ উঠানে হেরে গেলেন মারুফুল\nরপ্তানি বিলের মাধ্যমে জনতা ব্যাংক থেকে ১ হাজার ৩০৩ কোটি...\nলা লিগায় লেগানেসের বিপক্ষে ৩-১ গোলের জয় পেয়েছে...\nডাকসু নির্বাচনে কেবল নিয়মিত (প্রথম বর্ষে ভর্তি হয়ে যাঁরা...\nআওয়ামী লীগের সভানেত্রী ও প্রধানমন্ত্রী শেখ হাসিনা ৩০...


করোনার জের ! বন্ধ হল বর্ধমান বিশ্ববিদ্যালয় burdwan universityClosed due to Corona Virus till 31 march – News18 Bangla\nকরোনার জের ! বন্ধ হল বর্ধমান বিশ্ববিদ্যালয়\nকরোনা ভাইরাসের সংক্রমণ ঠেকাতে বন্ধ হয়ে গেল বর্ধমান বিশ্ববিদ্যালয়ের পঠনপাঠন।\nLast Updated : March 15, 2020, 10:30 IST\n#বর্ধমান: করোনা ভাইরাসের সংক্রমণ ঠেকাতে বন্ধ হয়ে গেল বর্ধমান বিশ্ববিদ্যালয়ের পঠনপাঠন। রাজ্য সরকারের নির্দেশের পরিপ্রেক্ষিতে এই সিদ্ধান্ত নিল বর্ধমান বিশ্ববিদ্যালয় কর্তৃপক্ষ। আগামিকাল ১৬ মার্চ থেকে ৩১ মার্চ পর্যন্ত বিশ্ববিদ্যালয়ের সব বিভাগ বন্ধ থাকবে বলে সিদ্ধান্ত নেওয়া হয়েছে। রাজ্য সরকার তথা মুখ্যমন্ত্রীর নির্দেশের পরিপ্রেক্ষিতে শনিবার বিকেলে বিশ্ববিদ্যালয়ে এক্সিকিউটিভ কাউন্সিলের বৈঠক হয়। সেই বৈঠকেই এই সিদ্ধান্ত নেওয়া হয়েছে। একই সঙ্গে বর্ধমান বিশ্ববিদ্যালয়ের অধীন থাকা কলেজগুলিও 31মার্চ পর্যন্ত বন্ধ থাকবে বলে সিদ্ধান্ত নেওয়া হয়েছে। সেই সিদ্ধান্তের কথা কলেজ সমূহের পরিদর্শকের মাধ্যমে কলেজের প্রিন্সিপালদের জানিয়েও দেওয়া হয়েছে।\nদেশে নোভাল করোনা ভাইরাসের সংক্রমণ যত বাড়ছে ততই তা ঠেকাতে সতর্কতা বাড়ছে। সেই সতর্কতার অঙ্গ হিসেবেই আপাতত আগামী ৩১ মার্চ পর্যন্ত রাজ্যের সরকারি ও বেসরকারি শিক্ষা প্রতিষ্ঠানগুলিতে পঠন পাঠন বন্ধ রাখার নির্দেশ দেওয়া হয়েছে। সেই নির্দেশের পরিপ্রেক্ষিতেই সব বিভাগ বন্ধ রাখার এই সিদ্ধান্ত নিয়েছে বর্ধমান বিশ্ববিদ্যালয় কর্তৃপক্ষ। শুধু তাই নয়, এই সময়ে বিশ্ববিদ্যালয় ও বিশ্ববিদ্যালয়ের অধীন কলেজগুলিতে যাবতীয় স্নাতক ও স্নাতকোত্তর পরীক্ষা স্হগিদ রাখা হচ্ছে।\nশুধু পঠন পাঠন বন্ধই নয়, এই সময় কালের মধ্যে যাবতীয় খেলাধূলা, সব বিভাগের যাবতীয় সেমিনার, কনফারেন্স সহ যাবতীয় কর্মসূচি বাতিল করা হয়েছে।সেইসঙ্গে বিশ্ববিদ্যালয়ের আধিকারিক ও কলেজ কর্তৃপক্ষকে জরুরিকালীন পরিস্হিতি হলে তা মোকাবিলায় প্রস্তুত থাকতে বলা হয়েছে।\nবিশ্ববিদ্যালয়ের পড়ুয়াদেরও দ্রুত হস্টেল ছাড়তে নির্দেশ দেওয়া হয়েছে। পড়ুয়াদের হস্টেল ছাড়া নিশ্চিত করতে নির্দেশ দেওয়া হয়েছে হস্টেল সুপারদের। বিশ্ববিদ্যালয়ের গেস্ট হাউজও দ্রুত ফাঁকা করার নির্দেশ দেওয়া হয়েছে। সেই সঙ্গে সব বিভাগের বায়োমেট্রিক অ্যাটেনডেন্সও বন্ধ রাখার সিদ্ধান্ত দেওয়া হয়েছে। পরবর্তী নির্দেশ না দেওয়া পর্যন্ত এইসব নিষেধাজ্ঞা বজায় থাকবে বলে জানানো হয়েছে। এই সংক্রান্ত বিষয়ে বিস্তারিত জানা ও পরবর্তী পদক্ষেপের বিষয়ে জানতে সংশ্লিষ্ট সকলকে বিশ্ববিদ্যালয়ের ওয়েব সাইডে চোখ রাখার পরামর্শ দিয়েছে বর্ধমান বিশ্ববিদ্যালয় কর্তৃপক্ষ।\nFirst published: March 15, 2020, 10:30 IST\nBurdwan UniversityClassCorona VirusUniversityWest bengal


সফলতার চার ধাপ – সূরা আল-‘আসর এর আলোকে | চিন্তাশীল মুসলিমের ব্লগ\nসফলতার চার ধাপ – সূরা আল-‘আসর এর আলোকে\nমার্চ 8, 2015 এপ্রিল 6, 2016 / আদনান ফায়সাল\nবিসমিল্লা-হির রহমা-নির রহি-ম\nএই জীবনে আমরা সবাই কিছু না কিছু পাওয়ার পিছনে ছুটি। সেই কিছু কে পাওয়ার জন্য জীবনে চারটি মাত্র বিষয়ে মনোযোগী হতে হয়। এই চারটি বিষয় আয়ত্ত করতে পারলে যে কোন মানুষই সাধারণ থেকে অসাধারণ হয়ে উঠতে পারবে – ইহকালে এবং পরকালেও। সূরা ‘আসরের দ্বিতীয় আর তৃতীয় আয়াতে আল্লাহ ﷻ এই চারটি বিষয় আমাদের বলে দিয়েছেন। আসুন সেই চারটি ব্যাপার দেখা নেয়া যাক:\n১) বিশ্বাস রাখো: “ঈমান” শব্দের অর্থ হলো বিশ্বাস। মৃত্যু পরবর্তী জীবনে সফলতা চাইলে এক আল্লাহ ﷻ, তাঁর রাসূল ﷺ এবং রাসূল ﷺ এর উপর যা অবতীর্ণ হয়েছে তাতে বিশ্বাস রাখতে হবে। আর এই জীবনে সাফল্য অর্জন করতে হলে আমাদের বিশ্বাস রাখতে হবে – “আমি পারবই ইনশা’ আল্লাহ”। হাল ছেড়ে দিলে চলবে না।\nওয়াল ‘আসর ইন্নাল ইনসা-না লাফিই খুসর। ইল্লাল্লাযিনা আ-মানু … (সূরা ‘আসর ১-২)\nঅর্থ: সময়ের শপথ, নিশ্চয়ই মানুষ চরম ক্ষতির মধ্যে নিমজ্জিত। তারা ছাড়া, যারা ঈমান এনেছে …\n২) যা করা দরকার তা করে যাও: অনেক সময় আমাদের এমন হয় যে – নামাজ পড়তে ইচ্ছা করে না, যিকর করতে মন চায় না, কোরআন মজিদ পড়ারও আগ্রহ পাওয়া যায় না – তবু যেহেতু আল্লাহ ﷻ ও তাঁর রাসূল ﷺ এই রিচুয়ালগুলো আমাদের করতে বলেছেন – তাই এগুলো করে যেতে হবে। একইভাবে, দুনিয়াতে সাফল্য পাওয়ার জন্যও কিছু রুটিন ওয়ার্ক আছে, সেগুলি আমাদের করে যেতে হবে। যেদিন ভালো লাগবে সেদিনও একজন ছাত্রকে পড়তে বসতে হবে, যেদিন ভালো লাগবে না সেদিনও তাকে পড়তে বসতে হবে; একজন চাকুরিজীবির যেদিন কাজে মন বসবে সেদিন অফিসের কাজ করতে হবে, আবার কাজে মনোযোগ না বসলেও জোর করে অফিসের কাজ করে যেতে হবে। যা করা উচিত তা করতে থাকতে হবে, আজ বা আগামীকাল এর ফল চোখে না দেখা গেলেও, পরশু এর ফল ঠিকই পাওয়া যাবে।\nওয়া ‘আমিলুস স্বয়ালিহ্বা-তি … (সূরা ‘আসর ৩)\n৩) নতুন কিছু শেখো: আল্লাহ ﷻ কোরআন মাজিদের সূরা ফাতির এর ২৮ নং আয়াতে বলেছেন “আল্লাহর ﷻ বান্দাদের মধ্যে শুধু তারাই তাঁকে ভয় করে যাদের জ্ঞান আছে”। ইসলাম সম্পর্কে আপনি যত জানবেন ততই রুটিন ইবাদতগুলো আপনার কাছে অর্থবহ হয়ে উঠবে। নামাজ-রোজাকে আপনার কাছে রবোটিক কোন ব্যাপার বলে মনে হবে না, বরং তখন আপনি এই ইবাদতগুলোর মধ্যে ঈমানের মিষ্টি স্বাদ আস্বাদন করতে পারবেন।\nওয়াতা ওয়া- সাওবিল হাক্কি … (সূরা ‘আসর ৩)\n৪) মানুষের উপকারে আসো: নবী হওয়ারও আগে রাসূলুল্লাহ ﷺ ছিলেন মক্কার সবচেয়ে বিশ্বস্ত আর পরোপকারী মানুষ। রাসূলুল্লাহ ﷺ তাঁর সমস্ত জীবন ব্যয় করেছেন অন্য মানুষদের ভাগ্য উন্নয়নে। আমরাও যত অল্প টাকাই পারি না কেন তা দিয়ে মানুষকে সাহায্য করব, যত অল্প শ্রমই হোক না কেন তা দিয়ে মানুষের উপকার করব, যত অল্পই শিখি না কেন, তা অন্যদের সাথে শেয়ার করব। পরিবার, বন্ধু, প্রতিবেশীদের সহ সমস্ত মানুষকে উপকারের চেষ্টা করব। কারো কাছ থেকে প্রতিদান চাইবো না, প্রতিদান চাইবো শুধুই আল্লাহর কাছে।\nমানুষকে উপকার করার এই পথ মধুর না, বন্ধুর। অনেক সমালোচনা-গালমন্দ শুনব, অনেক অকৃতজ্ঞ মানুষের দেখা পাবো, অনেক সময় আর্থিক বা সামাজিক সংকটে পর্যন্ত পড়ে যেতে পারি – তবু ধৈর্য্য ধরব। যত অল্পই হোক না কেন, নিজের সামর্থ্য অনুযায়ী কন্ট্রিবিউট করব। রাসূলুল্লাহ ﷺ বলেছেন – খেজুরের অর্ধেকটা দান করে হলেও নিজেকে জাহান্নামের আগুন থেকে বাঁচাও (বুখারী)।\nওয়াতা ওয়া- সাওবিস সবর। (সূরা ‘আসর ৩)\nদ্বিতীয়-তৃতীয় আয়াতে বর্ণিত এই চারটি কাজ যদি আমরা না করি তাহলে আমরা মারাত্মক ক্ষতির মধ্যে ডুবে যাবো। এই ক্ষতির ভয়াবহতা যে কতটা চরম তা বুঝাতে আল্লাহ ﷻ এই কাজগুলোর উপর চারভাবে গুরুত্ব আরোপ করেছেন।\nএক: প্রথম আয়াতে আল্লাহ ﷻ সময়ের কসম নিয়েছেন। আল্লাহ ﷻ কোন কিছু কসম নেয়ার অর্থ হচ্ছে তার পরের কথাটি খুব গুরুত্বপূর্ন।\nদুই: আল্লাহ ﷻ “ইন্না” দিয়ে বাক্য শুরু করে গুরুত্ব আরোপ করেছেন। “ইন্না” শব্দের অর্থ হলো “নিশ্চয়ই”।\nতিন: আল্লাহ ﷻ “ইন্নাল ইনসানা ফি খুসর” (নিশ্চয়ই মানুষ ক্ষতির মধ্যে আছে), না বলে “ফি” এর আগে “লা” যুক্ত করেছেন। এই “লা” এর অর্থ হলো “অবশ্যই”। সুতরাং আল্লাহ ﷻ যখন বললেন “ইন্নাল ইনসানা লাফি খুসর”, এর অর্থ দাঁড়ায় “নিশ্চয়ই অবশ্যই মানুষ ক্ষতির মধ্যে আছে”।\nচার: আল্লাহ ﷻ তৃতীয় বাক্য শুরু করলেন “ইল্লা” (“শুধু তারা বাদে” বা Except) দিয়ে। ইল্লা দিয়ে কোন বাক্য শুরু করা হলে সেটা পূর্ববর্তী বাক্যের গুরুত্ব বাড়িয়ে দেয়। যেমন – কোন ক্লাসের ১০০ জন ছাত্রের মধ্যে যদি ৯৫ জন ফেইল করে তাহলে টিচার বলবেন – “এই ক্লাসের ছাত্ররা ফেল করেছে, শুধু কয়েকজন বাদে”, অর্থাৎ ফেল করাটাই যেন স্বাভাবিক ঘটনা, পাশ করাটা হলো ব্যতিক্রম। একইভাবে, আল্লাহও ﷻ বলতে চাইছেন যে, অধিকাংশ মানুষই ক্ষতির মধ্যে রয়েছে, শুধু গুটিকয় আছে যারা সঠিক পথে আছে।\nআমাদের অফিসের কোন বিশ্বস্ত কলিগ যদি এক বা দুইবার নয়, চার চারবার ফোন করে বলে – “বন্ধু, মহাখালীর রাস্তায় এক্সিডেণ্ট হয়েছে, বিরাট জ্যাম, ভুলেও ঐ পথে যেও না, ঘুরে যাও” – তাহলে আমরা বাসায় ফিরতে নিশ্চিত মহাখালীর রাস্তা নিব না। আর, আমাদের পালনকর্তা প্রভু যখন আমাদের একই আয়াতে চারবার সতর্ক করে কোন কিছু করতে আদেশ করেন তখন আমরা কত অনায়াসে সেই আদেশ অমান্য করে দিনাতিপাত করতে থাকি!\nইমাম শাফেঈ’ বলেছেন – লোকে যদি শুধু এই সূরা (সূরা ‘আসর) নিয়ে চিন্তা করত, সেটাই তাদের জন্য যথেষ্ট হত।\nKhutbah- The Role ofaMuslim inaNon-Muslim Society (Based on Sura ‘Asr) ~ Dr. Yasir Qadhi\nMeaning of Surat Al-‘Asr – Understand Quran Academy\n← ওদের সবাই জাহান্নামী নয়\nআপনি কি মাজহাবী না সালাফী? →\nOne thought on “সফলতার চার ধাপ – সূরা আল-‘আসর এর আলোকে”\nএপ্রিল 4, 2015; 6:31 অপরাহ্ন এ\nJazakallahu Kair vai…


সর্বাধিক জনপ্রিয় ফরেক্স ট্রেডিং কৌশল - বাইনারি বিকল্প\nজুলাই 5, 2019 বাইনারি বিকল্প ২০১৯ লেখক ফারজানা আজম 36911 দর্শকরা\nচেহারা সর্বাধিক জনপ্রিয় ফরেক্স ট্রেডিং কৌশল ভর অ ধর্মীয় বিষয় স্বেচ্ছাসেবক শ্রম বিংশ শতাব্দীর পরিবর্তে বোঝায়, যদিও পুঁজিবাদের বিকাশের সময় পশ্চিমা দেশগুলিতে এবং রাশিয়ার উভয়ই উনিশ শতকে তার জন্মটি পালন করা হয়েছিল। একই সময়ে, সক্রিয়ভাবে গঠিত সমাজতন্ত্র-কমিউনিজম ধারণা .\nস্ব-জ্ঞান এবং স্ব-বিকাশের জন্য ব্যক্তিকে উৎসাহিত করুন, জীবনের অর্থ অনুসন্ধান করুন। জাতীয় মান বোঝার উন্নীত করা। ০১) ১৭৮৮ সালে প্রায় লক্ষাধিক অস্ট্রিয়ান সেনাবাহিনি বর্তমান রোমানিয়ার Caransebeş শহরে ঘাটি গারে অটোমান সেনাবাহিনিকে পরাস্ত করার জন্য। কিন্ত কোন এক অদ্ভুদ কারনে অনোমান বাহিনী আসার আগেই অস্ট্রিয়ান সেনাবাহিনী একটি অংশ তাদের বিপরিত দিকে থাকা আরেকটি অংশকে মনে করে বরে অটোমান সেনাবাহিনী। ফলশ্রুতিতে নিজেদের মধ্যে একটা ভুল যুদ্ধে প্রায় ১০ হাজার সৈন্য নিহত হয় এবং আহত হয় কমপক্ষে আরো ২৫-৩০ হাজারের মতন। আর ততক্ষনে অটোমান সেনাবাহিনি এসে দেখে যুদ্ধ শেষ পুরো শহর তারা খুব শান্তিতে পায়ে হেটে হেটে দখল করে নেয়। এত বড় মারাত্মক ভুল ইতিহাসে আর কেউ করেছে সর্বাধিক জনপ্রিয় ফরেক্স ট্রেডিং কৌশল কিনা সন্দেহ আছে।\nবর্তমান সময়ের প্রেক্ষিতে কোন ব্যবসা প্রতিষ্ঠান নির্মাণ করা সহজ কোন কাজ নয়। কারণ অফিসের জন্য ভাড়া করা স্থান, অফিসের ডেকোরেশন আর বিভিন্ন সর্বাধিক জনপ্রিয় ফরেক্স ট্রেডিং কৌশল ধরনের প্রাতিষ্ঠানিক বিল ব্যবসার মূলধনের বৃহৎ অংশ কেটে নিয়ে যায়। আর এই সমস্যাগুলো এড়িয়ে নিজের প্রতিষ্ঠান এবং আয়ের উৎস গড়ে তুলতে অনেক নব্য উদ্যোক্তারা অনলাইন ব্যবসা প্রতিষ্ঠান গড়ে তুলতে আগ্রহী হয়ে থাকেন। তবে বেশিরভাগ সময়ই উদ্যোক্তারা সিদ্ধান্ত নিতে পারেন না কোন কোন প্রতিষ্ঠান বর্তমান বাজারে সফলতা অর্জন করতে পারবে। আর সেসব প্রতিষ্ঠান সম্পর্কে আমাদের এই আর্টিকেল। শিরার রক্ত জমাট বেঁধে যাওয়ার (Venous Thromboembolism) সম্ভাবনা বেড়ে যায়। তাই অতীতে বা বর্তমানে যাদের এই সমস্যা হয়েছে তারা এস্ট্রোজেন সমৃদ্ধ মিশ্র বড়ি খেতে পারবেন না।\nসুতরাং, গড়ে, প্রাঙ্গনের ব্যবস্থা এবং প্রয়োজনীয় সমস্ত ক্রয় আপনাকে 1,400,000 রুবেল খরচ হবে। লাভ কি? আপনি প্রতিদিন গড়ে 150 জনকে সেবা দিচ্ছেন এবং চেকের গড় খরচ 160 রুবেল হয় তবে এক মাসে আপনি 720,000 রুবেল উপার্জন পাবেন। Indicating type সর্বাধিক জনপ্রিয় ফরেক্স ট্রেডিং কৌশল Analog Instrument গুলোর মধ্যে PMMC (Parmanent magnet moving coil) অন্যতম। এটি ব্যবহার করে কারেন্ট এবং ভোল্টেজ দুটোই মাপা যায়।


‘নগদ’ এখন অফিসার্স ক্লাবে, সদস্যরা স্বতঃস্ফূর্ত খুললেন অ্যাকাউন্ট\nঅগ্রসরমান ডিজিটাল জীবনযাপনের সঙ্গে সঙ্গতি রেখে অফিসার্স ক্লাব ঢাকা’র উল্লেখযোগ্য সংখ্যক সদস্য গত চারদিন ধরে ক্লাবে চলা ঈদ আনন্দ মেলায় ডাক বিভাগের মোবাইল ফাইন্যান্সিয়াল সার্ভিস নগদ-এর অ্যাকাউন্ট খুলেছেন।\nএ সময় নগদ-এর নির্বাহী পরিচালক মো. সাফায়েত আলম মহিলা কমিটির সদস্যদের অ্যাকাউন্ট খুলতে সহায়তা করেন। যেকোনো মোবাইল ফোন থেকে *১৬৭# ডায়াল করে অ্যাকাউন্ট খোলার পদ্ধতি দেখে অফিসার্স ক্লাবের সদস্যরা চমৎকৃত হন এবং নগদ-এর উদ্ভাবনের ভূয়সী প্রশংসা করেন।\nতবে তিন বছর আগে প্রধানমন্ত্রী শেখ হাসিনা নগদ-এর উদ্বোধন করার পর থেকেই অফিসার্স ক্লাব ঢাকা’র অনেক সদস্য নগদ-এর আধুনিক সব সেবা গ্রহণ করে আসছিলেন। মেলায় তারা নগদ পেমেন্টের মাধ্যমে কেনাকাটা করেছেন এবং নগদ-এর সেবার প্রতি সন্তুষ্টি প্রকাশ করেছেন।\nরোববার মেলার শেষ দিনে অফিসার্স ক্লাব মহিলা কমিটির সভানেত্রী বেগম কামরুন নাহার নগদ-এর সেবায় সন্তুষ্টি প্রকাশ করে বলেন, নগদ সরকারি সেবা হওয়ায় এর প্রতি আমাদের বাড়তি নজর আছে। ক্লাবের সদস্যরাও এটি স্বাদরে গ্রহণ করেছেন। আমি নিজেও এ কারণে নগদ-এর অ্যাকাউন্ট খুলেছি।\nযাদের নিজস্ব দোকান নেই, এমন সব উদ্যোক্তাদের পাশে দাঁড়াতেই অফিসার্স ক্লাব মেলা আয়োজন করে থাকে বলে জানান কমিটির সাধারণ সম্পাদক ড. ফেরদৌসি খান। তিনি বলেন, আমরা খেয়াল করেছি নগদ-এর ডিজিটাল সেবার মাধ্যমে এসব উদ্যোক্তাদের লেনদেন ও কেনাবেচার প্রক্রিয়া সহজ করেছে। দেশে ডিজিটাল পদ্ধতির এই লেনদেন প্রচলনে এই প্রক্রিয়া গুরুত্বপূর্ণ ভূমিকা রাখবে বলেও তিনি মনে করেন।\nএ সময় নগদ-এর নির্বাহী পরিচালক মো. সাফায়েত আলম বলেন, একেবারে দূরপ্রান্তের মানুষটিকেও ডিজিটাল সেবায় তুলে আনতেই কাজ করছে নগদ। আর এক্ষেত্রে সরকারি কর্মকর্তা এবং অফিসারদের সঠিক দিক নির্দেশনা ও পরামর্শ সরকারি এই সেবাটির প্রসারে গুরুত্বপূর্ণ ভূমিকা রাখছে।\nঅফিসার্স ক্লাবের চেয়ারম্যান ও মন্ত্রিপরিষদ সচিব খন্দকার আনোয়ারুল ইসলাম এবং ক্লাবের সাধারণ সম্পাদক এবং যুব ও ক্রীড়া মন্ত্রণালয়ের সচিব মেজবাহ উদ্দিন এই ঈদ আনন্দ মেলার পৃষ্ঠপোষক। মেলা আয়োজনে বিশেষ সহায়তা দিয়েছে দেশের অন্যতম শীর্ষ মোবাইল ফাইন্যান্সিয়াল সার্ভিস নগদ।\nনগদ-এর গ্রাহক সংখ্যা এরই মধ্যে ছয় কোটি ছাড়িয়ে গেছে এবং প্রতিদিন গড়ে ৭৫০ কোটি টাকার লেনদেন হচ্ছে।\nঅর্থনীতি | তারিখ : April, 18, 2022, 9:39 pm | নিউজটি পড়া হয়েছে : 15 বার


আলাপন ব্লগ | ~বিজয়ীর ভূমিকা~\nতারিখঃ ১২ সেপ্টেম্বর, ২০২১, ১৮:০০\nআজকের বিজয়ী বীর মুহাম্মাদুর রাসুলুল্লাহ ﷺ। সেই বিজয়ী বীর মুহাম্মাদ- ﷺ বিজয়ের পরে অতি উল্লাসে লম্পঝম্প শুরু করে দেন নি। পরাজিতদের প্রতি ঘৃণার চাষাবাদ করেন নি। অহংবোধে জড়িয়ে গিয়ে কলিজাটাকে কালো করে ফেলেন নি। আল্লাহর দরবারে শুকরিয়া স্বরূপ দু’রাকাআত সালাত আদায় করেন। তিনি তাঁর চরম শত্রু পরাজিতদেরকে ক্ষমা করে দেন। বিজেতার হাতে শত্রুদেরকে ক্ষমা করার মতো এক অনন্য নজির স্থাপন করেছিলেন সেদিন মুহাম্মদ- ﷺ। বলছিলাম মুহাম্মাদ ﷺ-এর মক্কা বিজয়ের কথা।\nসে ঘটনাটা ৮ম হিজরীর ১০-ই রমাদানের। আল্লাহর রাসুল ﷺ মক্কা বিজয়ের উদ্দেশ্যে রওয়ানা হয়ছেন তাঁর সাহাবিদেরকে নিয়ে। কিন্তু সে সংবাদটা সম্পূর্ণ গোপন রেখে, মদিনার ভারপ্রাপ্ত রাষ্ট্রপতি হিসেবে আবু রূহম গিফারি রাদ্বিয়াল্লাহু আনহুকে নিয়োগ দিয়ে মহানবী মুহাম্মাদ ﷺদশ হাজার সাহাবি নিয়ে মক্কার কুরাইশদের বিরুদ্ধে অভিযানের জন্য মদিনা ত্যাগ করেন। অনেকটা পথ তিনি পাড়ি দিলেন। পথিমধ্যে শিবির স্থাপন করলেন তিনি। বিশাল এই বাহিনী দেখে মুশরিক কুরাইশরা বিস্মিত ও হতভম্ব হয়ে পড়ে।\nতখন ছিলো রাত। মুহাম্মাদ- ﷺ প্রত্যেক তাঁবুতে আগুন জ্বালানোর জন্য নির্দেশ প্রদান করলেন। মুশরিকরা তা দেখে মুসলিম বাহিনীর প্রকৃত শক্তি যা, তা থেকে অনেকগুণ বেশি বলে ধারণা করলো। তাদের অন্তর ভয়ে জড়োসড়ো ও প্রকম্পিত হয়ে উঠলো। সে সময় রাসুল্লাহ ﷺ-এর চাচাতো ভাই, তৎকালীন মুশরিক নেতা আবু সুফিয়ান ছদ্মবেশে মুসলিম শিবিরের অবস্থা পর্যবেক্ষণের জন্য আসে। আর তখনই ইসলামের তৎকালীন চরম এই দুশমন—ওহুদের দিনে রাসুল্লাহ ﷺ-এর প্রাণপ্রিয় চাচা সাঈয়িদুস শুহাদা হামজা রাদ্বিয়াল্লাহু আনহুর হন্তারকের স্বামী, তাঁর দন্ত মুবারাক শহিদ করার যুদ্ধে নেতৃত্ব প্রদানদানকারী— আবু সুফিয়ান মুসলমানদের কাছে হাতেনাতে ধরা পড়ে যায়। সাথে সাথে আবু সুফিয়ানকে নিয়ে আসা হলো মানবিক মহাপুরুষ মুহাম্মদ ﷺ-এর কাছে। দয়ার আধার, করুণার মূর্ত প্রতীক মহানবী মুহাম্মদ ﷺ তাকে ক্ষমা করে দেন এবং সাথে এ-ও ঘোষণা করেন, যে বা যারা আবু সুফিয়ানের বাড়িতে আশ্রয় গ্রহণ করবে তারাই নিরাপত্তা লাভ করবে।\nআবু সুফিয়ান রাসুল্লাহ ﷺ-এর এমন মহানুভবতা ও উদার নীতির প্রতি আকৃষ্ট হয়ে পরবর্তীতে ইসলামে দীক্ষিত হন। এবং মক্কায় পৌঁছে মুসলমানদের আগমনের খবর ও তাদের বিরুদ্ধাচরণ করা যে বুদ্ধিমানসূলভ কাজ হবে না, তা প্রচার করলেন। পরদিন মহানবী মুহাম্মদ-ﷺ শান্তিপূর্ণভাবে মক্কায় প্রবেশ করলেন এবং কোনোরূপ রক্তপাত থেকে বিরত থাকতে সকলকে নির্দেশ দিলেন। উসমান বিন ত্বলহা থেকে কা’বা ঘরের চাবি নিয়ে সেখানে প্রবেশ করে আল্লাহর দরবারে অশেষ কৃতজ্ঞতা প্রকাশ-প্রদর্শন করলেন। এরপর নিজের ধনুক দিয়ে একে একে সমস্ত প্রতিমাগুলোকে চূর্ণবিচূর্ণ করে শিরকিয়্যাতের সামান্যতম গন্ধ থেকেও কাবাঘরকে পরিষ্কার-পরিচ্ছন্ন এবং পবিত্র করলেন।\nঅতঃপর তিনি সমস্ত মক্কাবাসীর উদ্দেশ্যে একটি ভাষণ প্রদান করার উদ্দেশ্যে দণ্ডায়মান হলেন। আল্লাহর রাসুলের সামনে তখন ভীতচকিত হয়ে অসহায়-অনাথ মিসকিনের মতো বিবর্ণ মুখ নিয়ে মাথা নীচু করে দণ্ডায়মান হয়ে আছে সেসমস্ত নিষ্ঠুরতম আচরণকারী মানুষগুলো—যারা তাঁর সাথিদেরকে অন্যায়ভাবে খুন করেছে, তাঁর আন্দোলনের অনেক সঙ্গীর মায়ের বুক খালি করেছে, স্ত্রীদেরকে করেছে বিধবা এবং অনেক সন্তানকে করেছে এতিম। তাদের আহার-বিহার ও সহায়সম্পত্তি কেঁড়ে নিয়েছে, ফল-ফলাদি এবং ঘরবাড়ি জ্বালিয়ে-পুড়িয়ে ছারখার করেছে। প্রিয় নবির প্রাণপ্রিয় চাচা সাঈয়িদুস শুহাদা হামজা রাদ্বিয়াল্লাহু আনহুর কলিজা চিবিয়ে খাওয়া যুদ্ধাপরাধী পিশাচিনী হিন্দাও ভয়াতুর চাহনিসমেত সেখানে উপস্থিত। রাসুল ﷺ-কে তাঁর গৃহের অভ্যন্তরে গভীর রাত্রিতে হত্যার পরিকল্পনাকারী, মাতৃভূমি থেকে বিতাড়নকারী পাষাণ্ড সব জালিমেরা সারিবদ্ধভাবে দাঁড়িয়ে আছে সেখানে। যাদের প্রত্যেককে ধরে ধরে মস্তিস্ক দ্বিখণ্ডিত করে দেওয়ার মতো ক্ষমতা তখন মহানবী মুহাম্মাদ ﷺ-এর হাতে আছে পরিপূর্ণভাবেই। তাবৎ পৃথিবীর যেকোনো বিজয়ী বীর তার শত্রুদের থেকে প্রতিশোধ গ্রহনের এই মহা মওকাকে কোনোক্রমেই হাতছাড়া করবে না। করে না। এরকম জালিমদের নিকট থেকে এভাবে প্রতিশোধ গ্রহন করাটা কোনোভাবেই আদল-ইনসাফের বিরুদ্ধে যায় না। কিন্তু মানবিক মহাপুরুষ মহানবী মুহাম্মাদ ﷺ তাঁর সকল ক্লেদ-ক্ষোভ আর আফসোসকে ভুলে গিয়ে তাদের উদ্দেশ্যে প্রদত্ত ভাষণে বলতে লাগলেন— আল্লাহ ছাড়া কোনো উপাস্য নেই। তিনি তাঁর ওয়াদা পূরণ করেছেন।তাঁর দাসকে সাহায্য করেছেন। তিনি তাঁর শক্তিবলেই ঐক্যবদ্ধ জাহেলিয়াতের শক্তিকে পরাজিত-পরাভূত করেছেন। কা’বার যত্ন নেয়া ও হাজিদের পানি পান করানো ছাড়া কোনো সম্পত্তির ওপর কোনো বিশেষ অধিকার দাবি করা যাবে না। একইভাবে গর্ব-অহংকার, প্রতিশোধ ও জুলুমের সব ধরনের অপচর্চা মক্কার জমিন থেকে বিলুপ্ত করা হলো। হে কুরাইশরা! জাহিলিয়াতে আচ্ছন্ন তোমাদের বংশের অহমিকা আল্লাহ রব্বুল আলামিন ধূলিসাৎ করে দিয়েছেন। সব মানুষ সমান। সবাই আদমের সন্তান। আর আদম মাটি থেকে তৈরি। এরপর তিনি পবিত্র কুরআন মাজিদের নিম্নের আয়াতটি তিলাওয়াত করেন—\n‘হে মানুষ! তোমাদেরকে আমি এক পুরুষ ও এক নারী থেকে সৃষ্টি করেছি এবং বিভিন্ন সমাজ ও জাতিতে ভাগ করেছি, যেন তোমরা পরস্পরের পরিচয় জানতে পারো। তোমাদের মধ্যে সেই ব্যক্তিই আল্লাহর কাছে বেশি মর্যাদাসম্পন্ন, যে বেশি আল্লাহ-সচেতন। নিশ্চয়ই আল্লাহ সব জানেন, সব বিষয়ে সচেতন।’(আল- কুরআন ৪৯ / ১৩)\nএরপর রাসুলে কারিম ﷺ আরো বলেন; হে কুরাইশ জনগণ, তোমাদের কী ধারণা, আমি তোমাদের সঙে কেমন ব্যবহার করবো? আমার কাছে আজ তোমরা কীরূপ আচরণ প্রত্যাশা করছো? তাদের মধ্যে চলছিলো তখন পিনপতন নীরবতা। অবশেষে নীরবতা ভঙ্গ করে কুরাইশদের মাঝখান থেকে একটি কণ্ঠ ভেসে এলো—‘আপনি আমাদের মহানুভব ভাই এবং সম্মানিত ভ্রাতুষ্পুত্র! আপনার কাছ থেকে আমরা শুধু ভালো আচরণই প্রত্যাশা করি!’\nনিস্তব্ধতা ভেঙে যে আওয়াজ ভেসে আসলো সবার কানে কানে, সবাই তাদের দৃষ্টিকে যেই কণ্ঠস্বরের দিকে নিক্ষেপ করলো, সেই কণ্ঠস্বর আর কারো নয়। আজ ভোরেও যেই ব্যক্তি অস্ত্র হাতে ঝাঁপিয়ে পড়েছিলো জেনারেল খালিদ বিন ওয়ালিদের বাহিনীর ওপর—যদিও সে পরবর্তীতে বীর কেশরী খালিদ বিন ওয়ালিদের আক্রমণে নিজের ঘরে দরজা বন্ধ করে পালিয়ে গিয়েছিলো—ইসলাম ও প্রিয় নবির সেই চিরশত্রু সোয়াহিল ইবনে আমরের। তার কণ্ঠ থেকেই ভেসে এসেছে প্রাণ বাঁচানো এই নিবেদন। বিশ্বনবি মুহাম্মাদ- ﷺ তখন দৃপ্ত ও দীপ্ত কণ্ঠে বললেন—\n“আজ এই সময়ে আমি আমার ভাই ইউসুফ যে কথাটি তাঁর ভাইদের প্রতি বললো, আমিও তোমাদেরকে তা-ই বলছি; তোমাদের কারো প্রতি আমার কোনো অভিযোগ নেই। তোমাদের সবাইকে ক্ষমা করা হলো। ওঠো! যাও। তোমরা সবাই মুক্ত।” [ আর-রাহিকুল মাখতুম : ৪৬২-৪৬৪]\nমানবিক মহাপুরুষ মহানবী মুহাম্মাদ- ﷺ এর মহানুভবতায় কুরাইশদের ক্বলব থেকে সেদিন সে ক্ষণে বংশ পরম্পরায় লালিত ঘৃণা ও বিদ্বেষের বরফ মুহূর্তেই গলে গলে বাষ্প হতে শুরু করলো। তারা এতোটা মহানুভবতা আর আনুকূল্য পাবে বিজয়ী বীর বিশ্বনবি থেকে, তা ছিলো তাদের ভাবনা-কল্পনারও ঊর্ধ্বে। এভাবে, আর এরকম ভূমিকা-ই রেখেছেন বীজয়ের পরক্ষণে বীজয়ী বীর মুহাম্মাদ- ﷺ। তিনি ক্ষমা আর মানবিক আচরণ দিয়েই জয় করলেন মানুষের হৃদয়কে। আর চিরতরে মক্কাতুল মুকাররামাহকে মুক্ত করলেন জাহিলিয়াতের শৃঙ্খল থেকে। চিন্তা করা যায় কী এক অপূর্ব দৃষ্টান্তমূলক ক্ষমা প্রদর্শনের সাক্ষর রাখলেন তিনি! সুদীর্ঘ তেরো বছর ধরে তিনি ও তাঁর সাহাবিগণ মক্কায় এই মুশরিক কুরাইশদের হাতে-ই তো কী ভয়াবহ আর অবর্ণনীয় নির্যাতন ভোগ করেছেন। তাদের নিষ্ঠুর নিষ্পেষণে মুসলমানরা বাধ্য হয়ে নিজ জন্মভূমি, মাতৃভূমি ছেড়ে মদিনায় হিজরত করতে হয়েছে, স্বজন হারানোর বেদনায় কাতরাতে হয়েছে দিনের পর দিন। ইতিহাসে এমন নজির খুঁজে পাওয়া যায় না যে, কোনো বিজয়ী বীর পরাজিত শত্রুদেরকে এভাবে এমন ক্ষমা ও ভালোবাসা প্রদর্শন করতে পারে।\nএভাবে আল্লাহর নবি দয়া-মায়া ও ভালোবাসা দিয়ে মক্কা বিজয় করার পর সারা বিশ্বের মাঝে মক্কার একটি নতুন পরিচয় ফুটে ওঠে। আরবের গোত্রগুলোও দলে দলে ইসলামের পতাকাতলে সমবেত হতে শুরু করে। এই বিষয়টি আল্লাহ রব্বুল আলামিন তাঁর কালামেপাকে বলেন—“যখন আল্লাহর সাহায্য ও বিজয় আসবে, এবং আপনি তখন মানুষকে দলে দলে আল্লাহর দ্বীনে প্রবেশ করতে দেখবেন।”[আল-কুরআন : ১১০/ ০১-০২]\nআর সত্যিই প্রতিদিন কোনো না কোনো গোত্র আল্লাহর রাসুলের কাছে আসতো, মক্কায় আসতো, এসে ইসলাম গ্রহণ করতো। ইতিহাসে মক্কা বিজয়ের পরের বছরকে প্রতিনিধি দলসমূহের আগমনের বছর হিসেবে চিহ্নিত করা হয়েছে। সে বছর অর্থৎ ৯ম/১০ম হিজরী সনে প্রায় ৭০-এর মতো প্রতিনিধি দল এসে ইসলামে দীক্ষিত হয়েছে।\nএই যে একটা বিরাট বিস্ময়কর বিজয় আর সাফল্য, সে বিজয়ে আর সাফল্যে বিজয়ীর ভূমিকা কী হবে আল্লাহ রব্বুল আলামিন তা বাতলে দিয়েছেন উক্ত সুরাটিতেই। আল্লাহ বলেন— “তখন তুমি তোমার রবের হামদ সহকারে তাঁর তাসবীহ পড়ো এবং তাঁর কাছে মাগফিরাত চাও৷ অবশ্যই তিনি বড়োই তাওবা কবুলকারী।” [আল-কুরআন : ১১০/০৩]\nএই আয়াতে আল্লাহ তায়ালা বিজয়ের পরে বীজয়ীর কাজ কী এবং কেমন হবে, সে ব্যাপারে দিকনির্দেশনা প্রদান করেছেন। আল্লাহ তায়ালা তাঁর প্রিয় হাবিব, বীজয়ী বীর মুহাম্মাদ ﷺ-কে বলেছেন বিজয়ের পরে উচ্ছৃঙ্ক্ষলা নয়, গর্ব-অহংকার কিংবা বিরোধী পক্ষের প্রতি বাড়াবাড়ি নয়, বরং বিজয়ের মুকুট পরিধান করার জন্য মহান আল্লাহর প্রশংসা ও গুণাবলি প্রকাশ করে তাঁর প্রতি কৃতজ্ঞ হতে।\nআল্লাহ কেনো এমন নির্দেশনা প্রদান করলেন? এসম্পর্কে সাঈয়িদ মওদূদী রহিমাহুল্লাহ বলেন, আল্লাহ এমন নির্দেশনা প্রদান করেছেন এই জন্য যে, এ মহান ও বিরাট সাফল্য সম্পর্কে মুসলিমদের মনে যেনো কখনো এবং কোনো সময়-ই যেনো বিন্দুমাত্রও এই ধারণা না জন্মায় যে, এসব নিজেদের কৃতিত্বের ফল। বরং এই মহাবিজয় আর সাফল্যকে পূর্ণরূপে মহান আল্লাহর অসীম অনুগ্রহ ও মেহেরবানী মনে করা হয়। আর এজন্য-ই তাঁর প্রতি কৃতজ্ঞতা প্রকাশ করবে। মনে ও মুখে একথা স্বীকার করবে যে, এ সাফল্যের জন্য সমস্ত প্রশংসা আল্লাহর প্রাপ্য।\nআর তাসবীহ পাঠ করার মাধ্যমে আল্লাহর দ্বীন প্রতিষ্ঠিত হওয়ার বিষয়টি আমাদের প্রচেষ্টা ও সাধনার ওপর নির্ভরশীল ছিলো—এ ধরনের কাঁচা ধারণা থেকে যেনো মনকে পবিত্র ও মুক্ত রাখতে পারা যায়। এর বিপরীতে আমাদের অন্তর এই দৃঢ় বিশ্বাসে পরিপূর্ণ থাকবে যে, আমাদের প্রচেষ্টা ও সাধনার সাফল্য আল্লাহর সাহায্য ও সমর্থনের ওপর নির্ভরশীল ছিলো। তিনি তাঁর যে বান্দা থেকে চান কাজ আদায় করে নিতে পারেন। তবে তিনি আমার খিদমাত নিয়েছেন এবং আমার কাজের মাধ্যমে তাঁর দ্বীনকে বিজয়ী করেছেন, এর মানে হলো এটা আমার প্রতি তাঁর এক অনুপম অনুগ্রহ।\nএরপর আল্লাহ বলেছেন, তোমার রবের কাছে মাগফিরাত প্রার্থনা করো। তিনি তোমাকে যে কাজ করার দায়িত্ব দিয়েছিলেন তা করতে গিয়ে মানুষ হিসেবে হয়তো তোমার কিছু ভুল-বিচ্যুতি হয়ে গিয়েছে, তা যেনো তিনি তাঁর অপরিসীম উদারতায় ক্ষমা করে দেন।\nআল্লাহ রব্বুল আলামিন এই সুরার আয়াতটি দ্বারা মক্কার বিজয়ী বীর রাসুলে কারিম ﷺ-এর মাধ্যম তাঁর সকল বান্দাকে এই ভদ্রতা ও শিষ্টাচার শিখিয়েছেন যে, কোনো মানুষের নেতৃত্বে কিংবা মানুষের মাধ্যমে আল্লাহর দ্বীন আল-ইসলামের যতো বিশাল কাজই আঞ্জাম হোক না কেনো, তাঁর পথে সে যতো বড়ো কুরবানির নজরানা-ই পেশ করুক কেনো, কিংবা তাঁর দাসত্ব ও আনুগত্য করার ব্যাপারে যতো প্রকারেরই প্রচেষ্টা চালাক না কেনো, সে ব্যক্তির অন্তরে যেনো কোনো সময়-ই এমন চিন্তার উদ্ভব না হয় যে, তার ওপর আল্লাহর যে হক ছিলো তা সে পরিপূর্ণভাবে আদায় করে ফেলেছে। বরঞ্চ সর্বদা বান্দা হিসেবে মানুষের অন্তরে এই ধারণা বদ্ধমূল রাখা উচিত যে— আল্লাহ সুবহানাহু ও’তাআলার আদেশ-আনুগত্য আদায়ে যেসকল অপরগতা কিংবা ত্রুটি-বিচ্যুতি হয়ে গিয়েছে কিংবা করে ফেলেছে সে, তা যেনো ক্ষমার আধার আল্লাহ রব্বুল আলামিন ক্ষমা করে দিয়ে তার কৃত নগণ্য কাজগুলো যেনো কবুল করে নিয়ে তাকে যেনো ধন্য করেন। [ তাফহীমুল কুরআন : সুরা নাসর, টিকা: ০৩-০৪]\nএই যে বিজয়ীর ভূমিকা নির্ধারণকারী সুরাটি, এটি বিদায় হজ্জের সময় আইয়ামে তাশরীকের মাঝামাঝি সময় মিনায় ওবতীর্ণ হয়। এটি অবতীর্ণ হবার পর রসুলুল্লাহ সাল্লাল্লাহু আলাইহি ওয়া সাল্লাম তাঁর উটের পিঠে সওয়ার হয়ে বিদায় হজ্জের বিখ্যাত ভাষণটি প্রদান করেন।\nউক্ত আলোচনা থেকে আমাদের কাছে যে বিষয়টি শিখতে পারি, তা হলো বীজয়ীর ভূমিকা কেমন এবং কীরূপ হবে? আসলে দুনিয়ায় চলতে গেলে আমরা কখনো হারি কখনো জিতি। কখনো বিজয়ী হই কখনো হই পরাজিত। তবে মুমিনদের হারের মাঝেও কখনো কখনো লুকিয়ে থাকে এক মহা বিস্ময়কর বিজয়। এক কথায় মুমিনগণ জিতলেও জিত। হারলেও জিত। কিন্তু অবিশ্বাসীদের ক্ষেত্রে তেমনটি ঘটে না। দুনিয়াটাই তাদের সব। পরকালে তাদের জন্য কিচ্ছু নেই। এজন্য তাদের বিজয়ের উদযাপন তারা কানায় উপভোগ করে। বিজয়ের পরে তারা অহংকারী হয়ে ওঠে। পক্ষান্তরে মুসলিমদের বিজয় উদযাপন হচ্ছে একেবারেই ভিন্ন রকমের। তাঁরা বিজয়ের পরে অহংকারী হয়ে পড়ে না। অতি উল্লাসে ফেটে পড়ে না। তাঁরা বিনম্র চিত্তে মস্তক লুটিয়ে দেয় অসীম আল্লাহর কাছে। তাঁর-ই চরণে। আমরা যেহেতু মুসলিম। মুহাম্মাদুরর রাসুলুল্লাহ স্বল্লাল্লাহু আলাইহি ওসাল্লামের অনুসারী। ইসলামের প্রতি আত্মসমর্পনকারী। সেহেতু আমরা দেখা উচিত আমাদের রাসুল জয়-পরাজয়ের সময় কী ভূমিকায় অবতীর্ণ হয়েছেন। বিজয়ী বীরদের প্রতিও বা আল্লাহ রাব্বুল আলামিনের নির্দেশনা কী এবং কেমন। বিজয়ী বীর হিসেবে আল্লাহর রাসুলের ভূমিকা কী এবং কেমন ছিলো সে বিষয়ে তো আমরা ওপরে আলোচনা করে এসেছি।\nআসলে যখনই আল্লাহ এবং তাঁর রাসুলের অনুসারীগণ দুনিয়ার বুকে কোনো বিজয় লাভে সমর্থ হবে তখন তারা উক্ত বিজয়কে নিজেদের কোনো কৃতিত্ব নয় বরং মহান রব্বের রহমের মুর্ছনা এবং একান্ত অনুগ্রহের ফলাফল মনে করবে। তারা অন্যদের মতো গর্ব-অহংকার, বাড়াবাড়ি, জুলুম কিংবা প্রতিশোধের দিকে না ঝুঁকে নিজেদের প্রতিপালক মহান আল্লাহর সামনে বিনয়ের সঙে মস্তিস্ক অবনত করে হামদ, সানা, তাসবীহ পড়বে এবং তাওবা-ইসতিগফার করতে থাকবে। পূর্বে যারা তাদের প্রতি জুলুমের জোয়াল চাপিয়েছে, তাদের প্রতি যথাসাধ্য ক্ষমা ও দয়ার ডানা প্রসারিত করবে। যেভাবে মক্কার মুশরিকদের প্রতি আল্লাহর রাসুল মুহাম্মাদ ﷺ করেছেন। তিনি মক্কা বিজয়ের পর দশজনকে ক্ষমা করেননি। এই যে যাদের ক্ষমা করেননি, যাদের প্রতি নির্দেশ ছিলো তারা যদি কা’বার গিলাফের অভ্যন্তরেও লুকিয়ে থাকে তবুও যেনো তাদের হত্যা করা হয়। এবং তাদের রক্ত মূল্যহীন ঘোষণা করা হয়েছে। [আবু দাঊদ – ৪৩৬১, সুনানে নাসাঈ -৪০৮১] কিন্তু এদের মধ্যেও শাস্তি প্রদান করা হয়েচ্ছিলো মাত্র তিনজনকে। বাকিদেরকে কোনো না কোনোভাবে আল্লাহর রাসুল ক্ষমা করে দিয়েছেন। আজকে আমরা কী দেখি? পরাজিত বাহিনীর ওপর, তাদের আত্মীয়-স্বজন, সাধারণ শিশু-বৃদ্ধ-নারীদের ওপর এবং তাদের জনপদের ওপর-ও কী বীভৎস নীপিড়ন চালানো হয়। আজকে যারা নিজেদের সভ্য দাবি করে, ইসলাম এবং এর বিধানকে সেকেলে দাবি করে, তারা দুনিয়ার বুকে কী ভয়ানক তাণ্ডব-ই না চালাচ্ছে। কিন্তু আল্লাহর রাসুল ﷺ কী দুধর্ষ জালিমদেরকেও এবং তাদের জনপদের অধিবাসীদেরকেও ক্ষমা ও মহানুভবতার অনুপম নিদর্শন রেখেছেন!\nশুধু যে আল্লাহর রাসুল-ই যে ক্ষমার অনুপম নজরানা প্রদর্শন করেছেন তা নয়, আল্লাহ নিজেও তাঁর বান্দাদের ক্ষমা করেন। ক্ষমা করতে পছন্দ করেন। অথচ আজকে আমাদের কিছু মোটিভেশানাল স্পীকার মোটিভেশানের নামে মানুষকে প্রতিশোধ পরায়ণ করে তুলতেছে। আল্লাহ আমাদের সকল ভ্রান্তি আর অপতৎপরতাগুলো থেকে হেফাজত করুন। আমরা দুনিয়ায় বীজয়ী হই কিংবা পরাজিত হই; আমরা যেনো একজন মুসলিম হিসেবে সঠিক ভূমিকায় অবতীর্ণ হতে পারি। আল্লাহ আমাদের সেই তাওফিক দান করুন । আ-মী-ন!\n[ কপি করার অনুমতি নেই। নিষিদ্ধ]


ফোবিয়াগুলো যখন গ্রাস করে ফেলে ব্যক্তিজীবন!\nক্লস্ট্রোফোবিয়াঃ বদ্ধ বা ছোট জায়গা নিয়ে আতঙ্ক\nসীমাবদ্ধতা বা দমবন্ধ হবার ভয় থেকে এই ফোবিয়ার সূত্রপাত ঘটে। এই ফোবিয়াটি নিয়ে বিজ্ঞানী ও বিশেষজ্ঞগণ বহু গবেষণা করেছেন। কিন্তু দুঃখের বিষয় এই যে, শতকরা মাত্র ২ ভাগ ভুক্তভোগীই এর চিকিৎসার শরণাপন্ন হন। ক্লস্ট্রোফোবিয়ায় আক্রান্ত ব্যক্তি লিফটে চড়তে ভয় পান, গাড়ির জানালা বন্ধ করতে চান না, সুড়ঙ্গ বা গুহার সম্পর্কে তার মধ্যে চূড়ান্ত ভীতি কাজ করে। এজন্য মাঝে মাঝে সহজ রাস্তা বাদ দিয়ে সময়বহুল পথও বেছে নেন এই ক্লস্ট্রোফোবিকরা।\nসীমাবদ্ধ বা ছোট জায়গায় আতঙ্ক, ক্লস্ট্রোফোবিয়া; es.pinterest.com\nপৃথিবীর জনসংখ্যার শতকরা ৪ ভাগ মানুষই এই ফোবিয়াতে আক্রান্ত। একজন ক্লস্ট্রোফোবিক যদি কোনো বদ্ধ জায়গায় আটকা পড়েন, তবে তার শ্বাসকষ্ট হতে পারে, তিনি অনেক ঘামতে থাকবেন এবং বেশি সময় এ অবস্থায় থাকলে জ্ঞান হারিয়ে ফেলার সম্ভাবনাও আছে। এ ধরনের ব্যক্তির কবরে আটকা পড়ে মারা যাওয়ার ভয় খুব বেশি কাজ করে। কোনো একদিন তাকে জ্যান্ত কবরে পুঁতে ফেলা হবে এমনটি ভাবতে থাকেন তিনি।\nঅন্যরা কীভাবে বদ্ধ জায়গায় শান্ত থাকতে পারে, ক্লস্ট্রোফোবিকরা এ থেকেও সাহস সঞ্চয় করতে পারে। এক্ষেত্রে একটু একটু করে দুই-এক তলা করে লিফটে চড়ার অভ্যেস করা, তখন সাথে বিশ্বস্ত কাউকে রাখা কাজে লাগতে পারে। কারণ দিন শেষে আতঙ্কের মুখোমুখি হওয়াটাই আতঙ্ক থেকে বাঁচার একমাত্র উপায়।\nএস্ট্রাফোবিয়াঃ বজ্রপাত ও বিদ্যুৎ চমকানো নিয়ে আতঙ্ক\nপৃথিবীর বিভিন্ন দেশেই ঝড়-তুফান, বজ্রপাত, বিদ্যুৎ চমকানো খুব সাধারণ ঘটনা হিসেবে নেয়া হয়। কিন্তু একজন এস্ট্রাফোবিক, তিনি পৃথিবীর যে প্রান্তেই থাকুন না কেন, তার কাছে এগুলো অনেক বেশি ভীতিকর এবং এ থেকে তার উভয় প্রকার শারীরিক ও মানসিক অসুস্থতা হতে পারে।\nবাচ্চাদের মধ্যে এ আতঙ্কটি বেশি দেখা যায়। তবে কারো কারো ক্ষেত্রে প্রাপ্তবয়স্ক স্তরেও এ আতঙ্ক সমান প্রভাব বিস্তার করে। ভুক্তভোগীরা বজ্রপাত বা বিদ্যুৎ চমকানো দেখলে লুকিয়ে পড়তে পারেন। কাঁপাকাঁপি, এক জায়গা থেকে সরতে না চাওয়া, দরজা-জানালা থেকে দূরে অবস্থান করা, বারবার আবহাওয়া সংবাদ দেখা- এ সবকিছুই এই ফোবিয়ার সাধারণ লক্ষণ।\nএ ধরনের অবস্থায় কোনো পোষা প্রাণী বা প্রিয় বন্ধুর সাথে থাকলে এবং মেজাজ ফুরফুরে রাখার চেষ্টা করলে ভীতি অনেকটাই কাটিয়ে ওঠা যায়। বই পড়া, সিনেমা দেখা, গান শোনা- এককথায় আতঙ্কটি থেকে মনকে বিরত রাখা আতঙ্ক কাটানোর ভালো উপায়।\nবাচ্চাদের ক্ষেত্রে বাবা-মাকে তাদের ভয় কাটানোর ব্যবস্থা করতে হবে, আতঙ্ক বেশি বেড়ে গেলে সাইকোথেরাপি নেয়া যায় যেতে পারে।\nসাইনোফোবিয়াঃ কুকুর নিয়ে আতঙ্ক\nঅনেকেই আদর করে কুকুর পোষেন। কুকুর দেখলে মনে মায়া কাজ করে এমন মানুষ যেমন আছেন, তেমনি আরেক দলও আছেন, কুকুর দেখলেই আতঙ্কে যাদের গায়ের লোম প্রায় খাড়া হয়ে যায়! এই আতঙ্কটিই ‘সাইনোফোবিয়া’। কুকুরপ্রেমীরা প্রায় সময়ই এই সাইনোফোবিকদের নিয়ে হাসাহাসি করেন এবং কখনো কখনো রেগেও যান তাদের আদরের প্রাণীর প্রতি এ অবিচার দেখে! তাই কুকুরের প্রতি আচরণের এই বৈপরীত্য থেকে প্রায়ই হয়ে যায় দ্বন্দ্ব!\nদেখা গেছে, যারা কুকুর খুব ভয় পান, তাদের অধিকাংশই বেড়ালেও ভয় পান এবং শতকরা ৭৫ ভাগ সাইনোফোবিকই হচ্ছেন নারী। জুফোবিয়ার (পশুপাখি নিয়ে আতঙ্ক) মধ্যে অন্যতম হলো এই সাইনোফোবিয়া। সাইনোফোবিকরা কুকুর পোষেন এমন ব্যক্তি থেকেও দূরে থাকতে চান।\nছোট কুকুরছানাও এদের কাছে বড় হয়ে দেখা দেয়!; anxietydisordertest.net\nসাধারণত আকারে বড় কুকুরকেই ভয় পান তারা। কিন্তু ফোবিয়াটি যখন চরমে থাকে, তখন আকার-বর্ণ নির্বিশেষে ছোট আদুরে কুকুরছানাকে দেখেও আতঙ্কগ্রস্ত হয়ে পড়েন সাইনোফোবিকরা! কুকুরকে বলা হয় বিশ্বস্ত প্রাণী এবং আদিকাল থেকে বর্তমান পর্যন্ত কুকুরের সাথে মানুষের বন্ধুত্ব বিশেষ একটি স্থান নিয়ে আছে মানবজীবনে। কিন্তু সাইনোফোবিকদের কাছে কুকুর মানেই শত্রু, ক্ষতিকর।\nকুকুর সামনে আসলেই কামড়ে দিবে, এমন একটি ধারণা সাইনোফোবিকরা পোষণ করেন। এ আতঙ্ক থেকে কেউ কেউ কুকুর দেখলে অকারণে আঘাতও করে বসে! কুকুর দেখলে দৌড়ে পালানো একটি সাধারণ লক্ষণ।\nএক্ষেত্রে সাইনোফোবিকদের কুকুরের সাহচর্যের ব্যাপারটি বোঝাতে হবে এবং সম্ভব হলে একটি কুকুরছানা পুষতে দেয়া যায়। তাকে লালন-পালন করতে গেলে কুকুরের প্রতি ভীতি নিজে থেকেই চলে যাবে।\nএগোরাফোবিয়াঃ খোলামেলা স্থান, মানুষ আর ভীড়ে যে আতঙ্ক\nসামাজিক পরিবেশে বা ভিড়বাট্টা আছে এমন স্থানে যেতে অস্বস্তি বোধ করেন এগোরাফোবিকরা। মানুষজন বেশি আছে এমন পরিবেশ থেকে দ্রুত পালাতে চান তারা। এগোরাফোবিকরা নতুন সামাজিক সম্পর্ক গড়ে তোলা, মানুষজনের সাথে প্রসারিত অর্থে মেলামেশা করাকে যথাসম্ভব এড়িয়ে চলেন। এরা ভদ্রতার লেহাজ ততক্ষণ পর্যন্তই রক্ষা করেন, যতক্ষণ পর্যন্ত এই ফোবিয়াটি সহনীয় স্তরে থাকে।\nমানুষজনকে রীতিমতো ভয় পান তারা; www.imagekind.com\nফোবিয়াটি ক্রমেই বাড়তে থাকে এবং একসময় ভদ্রতা বা সামাজিক সৌজন্যের সীমানাটুকুও মেনে চলা কঠিন হয়ে যায়। এতে করে তারা দিনে দিনে একঘরে ও হতাশ হয়ে পড়েন, আশেপাশের ঘটনা সম্পর্কে কৌতূহল ও সচেতনতা উভয়েই কমতে থাকে। নিজেকে সবার থেকে আলাদা করে রাখতে স্বস্তি বোধ করেন এগোরাফোবিকরা। এই আচরণের পক্ষে নিজস্ব কিছু যুক্তিও দাঁড় করিয়ে ফেলেন তারা!\nমানুষ আসলে আজকাল এত বেশি আত্মকেন্দ্রিক হয়ে পড়ছে যে এগোরাফোবিকদের সংখ্যা দিন দিন বেড়েই চলেছে। প্রতি ১০০ জন আমেরিকানের মধ্যে ২ জন এই ফোবিয়ার শিকার। এগোরাফোবিকদের মেলামেশা ও পরিচিতির সীমানা ক্রমশ সংকীর্ণ থেকে সংকীর্ণতর হতে থাকে।\nভীড় মানেই আতঙ্ক, www.clarin.com\nমদ্যপান, নেশাদ্রব্য গ্রহণ, নতুন পরিবেশে খাপ খাইয়ে নিতে না পারা, নার্সিসিজম, সুপিরিয়র ও ইনফিরিয়র কমপ্লেক্স এগোরাফোবিয়ার কারণ হিসেবে চিহ্নিত। মানুষ যখন অন্যের কাছে আশানুরূপ আচরণ পায় না অথবা মানুশ যখন নিজেকে নিয়ে অতিব্যস্ত হয়ে পড়ে, তখনই এগোরাফোবিয়া প্রভাব বিস্তার করে। এগোরাফোবিকদের আরেকটি মজার বৈশিষ্ট্য হচ্ছে- এরা আন্তঃব্যক্তিক যোগাযোগে অপেক্ষাকৃত বেশি পারদর্শী এবং একসময়ে একজন নির্দিষ্ট ব্যক্তির উপস্থিতিই এদের কাম্য।\nপ্রিয়জনকে নিয়ে অতিরিক্ত ঈর্ষাও এর একটি লক্ষণ। এরা সামাজিক আবহাওয়ার চাইতে ব্যক্তিগত বা পারিবারিক এলাকাই বেশি বেছে নেয়। এই ফোবিয়া থেকে বের হয়ে আসার উপায় হতে পারে ছোট ছোট দলে নিজের পছন্দ-অপছন্দ নিয়ে আলোচনা করা, দলীয় মতবিনিময় চর্চা এবং ধীরে ধীরে দলটি বড় করা।\nঅনেক বেশি সংখ্যক মানুষের মধ্যেই এই ফোবিয়াটি দেখা যায়। এরোফোবিয়ার সাথেও এর সম্পৃক্ততা পাওয়া যায়। উঁচু স্থানে উঠলে, দাঁড়িয়ে থাকলে, এমনকি উঁচু স্থানে অবস্থান না করলেও উঁচু থেকে পরে যাবার যে ভয়, তাকেই বিজ্ঞান বলে ‘এক্রোফোবিয়া’। এক্রোফোবিয়া শব্দটি এসেছে গ্রীক ভাষা থেকে। গ্রীক শব্দ ‘acros’ অর্থ উচ্চতা ও ‘phobos’ অর্থ ভীতি।\nশুধুমাত্র এই আতঙ্কের কারণেই অনেকে সিঁড়ি দিয়ে ওঠা-নামার সময় পড়ে যান। প্রতি ২০ জন প্রাপ্তবয়স্ক মানুষের মধ্যে ১ জন এই ফোবিয়ার শিকার। এক্রোফোবিকরা উঁচু বিল্ডিং এর ছাদ, উঁচু বারান্দা এড়িয়ে যান। এদের মতে উঁচু স্থান থেকে নিচে তাকালে মাথা ঘোরে এবং তারা ভারসাম্য হারিয়ে ফেলেন। এই ফোবিয়া মানুষের দৈনন্দিন জীবনে বেশ গভীর প্রভাব ফেলে। বিনোদনের অনেক বিষয়েই বাধা হয়ে দাঁড়ায় এক্রোফোবিয়া। রোলার কোস্টার, নাগরদোলা, দোলনা কিছুই উপভোগ করতে পারেন না এক্রোফোবিকরা। অনেক বড় বড় দুর্ঘটনারও কারণ হতে পারে এক্রোফোবিয়া। যেমন ব্রীজের ওপর দিয়ে গাড়ি চালানোর সময় যদি ফোবিয়া জেঁকে বসে, তখন চালক নিয়ন্ত্রণ হারিয়ে বড়সড় দুর্ঘটনার শিকার হতে পারেন।\nউঁচু থেকে পড়ে যাবার ভয়, www.modasta.com\nমনোবিজ্ঞানীরা এ ফোবিয়াকে মূলত নেতিবাচক মনমানসিকতার ফল বলে মনে করেন। এর চিকিৎসা হিসেবে Hypnosis ভালো একটি উপায়। এছাড়া এর জন্য চিকিৎসকরা ওষুধও দিয়ে থাকেন।\nফোবিয়া বা আতঙ্ক ক্রমেই গ্রাস করে ফেলে ব্যক্তিজীবন, এ আগ্রাসন এর কারণ খুঁজতে গেলে নিজের মধ্যে, আশেপাশের পরিবেশের মধ্যেই তার উত্তর মিলবে; এবং তারপর মিলবে সমাধান। সকল ফোবিয়ার আগ্রাসন থেকে মুক্ত হোক মানবমন।\nThis article above is written in Bangla language. It is about some of the phobias that engulf people inaregular basis.


সপ্তম বেতন কমিশন কার্যকর, রাষ্ট্রপতি হিসেবে এখন কোবিন্দ কত টাকা বেতন পাবেন জানেন? | National - News18 Bangla, Today's Latest Bengali News\nসপ্তম বেতন কমিশন কার্যকর, রাষ্ট্রপতি হিসেবে এখন কোবিন্দ কত টাকা বেতন পাবেন জানেন?\nLast Updated: July 26, 2017, 1:56 PM IST\n#নয়াদিল্লি: দেশের সাংবিধানিক প্রধান রাষ্ট্রপতি ৷ এমনকি সেনাবাহিনীর প্রধানও তিনি ৷ এই গুরুত্বপূর্ণ পদ পাওয়ার পর নয়া রাষ্ট্রপতি রামনাথ কোবিন্দের মাসিক বেতন হতে চলেছে ১ লক্ষ ৫০ হাজার টাকা ৷ রাষ্ট্রপতির পাশাপাশি ভারতের উপরাষ্ট্রপতি মাসিক বেতন হিসেবে ১লক্ষ ১০ হাজার টাকা পান ৷\nতবে দেশের সাংবিধানিক প্রধান হয়েও সর্বোচ্চ বেতন পাবেন না কোবিন্দ ৷ সপ্তম বেতন কমিশন কার্যকর হওয়ার পর রাষ্ট্রপতির থেকে বেশি বেতন পাব ক্যাবিনেট সচিব ৷ একজন ক্যাবিনেট সচিবের মাসিক বেতন এখন ২ লক্ষ ৫০ হাজার টাকা ৷\nবেতনে এই তারতম্য ঘোচানোর জন্যই রাষ্ট্রপতি ও উপরাষ্ট্রপতির বেতন প্রায় তিনগুণ বাড়ানোর প্রস্তাব তুলেছে স্বরাষ্ট্রমন্ত্রক ৷ এই প্রস্তাব কার্যকর হলে রাষ্ট্রপতির বেতন দাঁড়াবে প্রায় ৫ লাখ টাকার কাছাকাছি ৷\nরাষ্ট্রপতি হিসেবে রামনাথ কোবিন্দ যে সুযোগ সুবিধা পাবেন তার তালিকাও নেহাত ছোট নয় ৷ রাষ্ট্রপতি থাকাকালীন বিশ্বের যেকোনও জায়গায় সপরিবারে নিখরচায় ঘুরতে পারবেন রামনাথ কোবিন্দ ৷ এছাড়া রাষ্ট্রপতি হিসেবে নিজের বাসভবনের রক্ষণাবেক্ষণ ও বিভিন্ন খাতে খরচের জন্য বরাদ্দ ৩০ কোটি পাবেন ৷\nরাইসিনা হিলের ৩০৩টি ঘর রাষ্ট্রপতি ও তাঁর পরিবারের বসবাসের জন্যই ৷ এই ভবনটি তৈরি প্রায় ৩৩০ একর জমির উপরে ৷ সম্ভবত বিশ্বের সবচেয়ে বিস্তৃত এলাকা জুড়ে তৈরি সরকারি ভবন হল রাষ্ট্রপতির বাসগৃহ ৷ রাজধানীর ওই প্রাসাদ ছাড়াও হায়দরাবাদ ও হিমাচল প্রদেশেও রাষ্ট্রপতির বসবাসের জন্য দুটি ভবন রয়েছে ৷ ইচ্ছে অনুযায়ী রাষ্ট্রপতি সপরিবারে সিমলার রিট্রিট বিল্ডিংয়ে থাকতে পারেন ৷\n#president of india#President Salary#Raisina Hills#Ram Nath Kovind\nFirst published: 01:56:01 PM Jul 26, 2017


দুই শিক্ষকের গবেষণা প্রবন্ধ নকল; অভিযোগ শিকাগো প্রেসের দুই শিক্ষকের গবেষণা প্রবন্ধ নকল; অভিযোগ শিকাগো প্রেসের\nপ্রথম প্রকাশঃ সেপ্টেম্বর ৩০, ২০১৭ সময়ঃ ৮:৪১ পূর্বাহ্ণ.. সর্বশেষ সম্পাদনাঃ ৮:৪১ পূর্বাহ্ণ\nঢাকা বিশ্ববিদ্যালয়ের দুই শিক্ষক এক প্রবন্ধ লেখেন। যা গত বছর ঢাকা বিশ্ববিদ্যালয়ের ‘সোশ্যাল সায়েন্স রিভিউ’-এর ডিসেম্বর সংখ্যায় প্রকাশিত হয়। ঐ প্রবন্ধের বিরুদ্ধে ‘চৌর্যবৃত্তি’র অভিযোগ এনেছে ইউনিভার্সিটি অব শিকাগো প্রেস।\nঐ দুই শিক্ষকের লেখা প্রবন্ধটির নাম হচ্ছে, ‘A New dimension of Colonialism and Pop Culture: A case study of the Cultural Imperialism’.\nসিন্ডিকেটের এক সদস্য জানিয়েছেন, ঢাকা বিশ্ববিদ্যালয়ের ঐ দুই শিক্ষকের প্রবন্ধ আট পৃষ্ঠার। ঐ আট পৃষ্ঠার প্রায় পাঁচ পৃষ্ঠাই মিশেল ফুকোর ঐ প্রবন্ধ থেকে হুবহু নেওয়া। সেই হিসেবে ঢাকা বিশ্ববিদ্যালয়ের ঐ দুই শিক্ষকের প্রবন্ধের ৬২ শতাংশই নকল। শিকাগো জার্নালে প্রকাশিত মিশেল ফুকোর ঐ প্রবন্ধ ছিল ১০ পৃষ্ঠার।\nমাকসুদ কামাল জানান, এক লিখিত অভিযোগের মাধ্যমে ঢাকা বিশ্ববিদ্যালয় কর্তৃপক্ষকে এই চুরির অভিযোগের কথা জানিয়েছে ইউনিভার্সিটি অব শিকাগো প্রেস। তিনি জানান, শিকাগো জার্নালের সম্পাদক ঐ অভিযোগ ঢাকা বিশ্ববিদ্যালয় কর্তৃপক্ষকে পাঠিয়েছে।\nশিকাগো জার্নাল জানায়, Critical Inquiry জার্নালের ১৯৮২ সালের অষ্টম ভলিউমের ৪ নম্বর সংখ্যায় মিশেল ফুকোর ঐ প্রবন্ধটি প্রকাশিত হয়।\nঅভিযোগের বিষয়ে জানতে চাইলে সামিয়া রহমানের সঙ্গে যোগাযোগ করা সম্ভব হয়নি। এদিকে অপরাধবিজ্ঞান বিভাগের শিক্ষক সৈয়দ মাহফুজুল হক মারজান এ বিষয়ে কোনো মন্তব্য করতে রাজি হননি।\nএ বিষয়ে তদন্ত কমিটির প্রধান ও উপ-উপাচার্য অধ্যাপক ড. নাসরিন আহমেদ বলেন, ‘ঐ পাঁচ শিক্ষকের বিরুদ্ধে বিশ্ববিদ্যালয় কর্তৃপক্ষ গবেষণা চৌর্যবৃত্তির অভিযোগ পেয়েছে। এ ঘটনায় দুটি তদন্ত কমিটি গঠন করা হয়েছে। আর আমাকে তদন্ত কমিটির প্রধান করা হয়েছে।’\nচবিতে ‘প্রতীকি জাতিসংঘ সম্মেলন’ ১৯ মার্চ5views\nনতুন বছরে ‘কনসার্ট ফর উষ্ণতা’3views\nজাবি শিক্ষক সোবহান মিয়ার ইন্তেকাল3views\nসাংবাদিকদের হুমকি দিলেন কুবি ছাত্রলীগ নেতা3views\nচবি’র সংস্কৃত বিভাগে তালা3views\n৩৬তম বিসিএস প্রিলিমিনারির ফল চলতি সপ্তাহে2views\nঢাবিতে ছাত্রদলের মিছিল2views\nজাবি থিয়েটারের ‘তিন যুগ পূর্তি উৎসব’ 1 view\n‘এখানে ছবি তুলে চলে যাবো’ : ডাকসু ভিপি নুর (ভিডিওসহ) 1 view\nরাবির ২১তম সিনেট অধিবেশন সোমবার 1 view


আপডেট: ১৮ মে ২০২০, ১০:৩৫\nস্বাস্থ্যমন্ত্রী জাহিদ মালেক সম্প্রতি জরুরি সেবাদানে নতুন নিয়োগ পাওয়া দুই হাজার চিকিৎসকের উদ্দেশে বলেন, কোভিড-১৯ যদি না আসত, তাহলে আপনাদের হয়তো নিয়োগ দেওয়া সম্ভব হতো না। কাজেই কোভিড আপনাদের জন্য একটি আশীর্বাদ হিসেবেই এসেছে…কোভিডের কারণেই আপনারা এ নিয়োগ পেয়েছেন (বিবিসি বাংলা, ১৩ মে ২০২০)।\nসরকারি চাকরি পাওয়া বাংলাদেশে নিশ্চয়ই ভাগ্যের ব্যাপার। প্রায় দেড় দশক ধরে বাংলাদেশে যে অর্থনৈতিক উন্নয়নের কৌশল ব্যবহার করা হয়েছে তাতে প্রবৃদ্ধি হয়েছে, কিন্তু কর্মসংস্থানের হার কমেছে (প্রথম আলো, ৫ মার্চ ২০২০)। ফলে সরকারি চাকরির জন্য প্রতিযোগিতা এমন পর্যায়ে পৌঁছেছে যে তরুণদের জন্য উচ্চশিক্ষার উদ্দেশ্য হয়ে উঠেছে বিসিএস। এ রকম সময়ে সরকারি চাকরি ‘ভাগ্যের বিষয়’। তদুপরি এই চিকিৎসকেরা অনেক দিন অপেক্ষা করে শেষ পর্যন্ত চাকরি পেয়েছেন। সরকার যেন তাঁদের প্রতি দয়া করেছে, এমন একটা মানসিকতা দেখতে পাই স্বাস্থ্যমন্ত্রীর কথার মধ্যে। তাঁর কথায় বাংলাদেশের প্রবৃদ্ধিমুখী বাগাড়ম্বরের অসারতা আবারও প্রমাণিত হয়েছে। করোনাভাইরাসের মুখে কেন গোটা জনস্বাস্থ্যব্যবস্থা এমনভাবে ভেঙে পড়ল, তার উত্তরের খানিকটা এখানেই পাওয়া যায়।\nজাহিদ মালেক স্বাস্থ্যমন্ত্রী হিসেবে না হোক, গণমাধ্যমের ভোক্তা হিসেবে এটা তো জানতেই পারতেন যে সারা বিশ্বে যে তিন লাখের বেশি মানুষ এই ভাইরাসে মারা গেছেন, যাঁরা এতে আক্রান্ত হয়ে জীবন-মরণ লড়াই করছেন, যাঁরা এর সঙ্গে লড়াই করে বেঁচেছেন, তাঁরা বা তাঁদের নিকটজনদের জন্য এই ভাইরাস আশীর্বাদ নয়। দেশের ভেতরের অবস্থা যদি বিবেচনা করেন, তবে সেখানেও একই কথা। প্রকৃতপক্ষে যেসব চিকিৎসক ও স্বাস্থ্যকর্মী জীবনের ঝুঁকি নিয়ে এই মহামারির সময়ে এই পেশায় যোগ দিলেন, তাঁরাই আসলে ভাইরাস-আক্রান্ত ও সাধারণ মানুষের জন্য আশীর্বাদ হয়ে এলেন।\nসরকারের বলা উচিত ছিল, এই দুর্দিনে আপনারা আমাদের জন্য আশীর্বাদ হয়ে এলেন। দেশে দেশে স্বাস্থ্যকর্মীদের প্রতি এভাবেই কৃতজ্ঞতা প্রকাশ করা হচ্ছে, সম্মান জানানো হচ্ছে। কিন্তু বাংলাদেশে ভঙ্গুর জনস্বাস্থ্যব্যবস্থার দায় তুলে দেওয়া হয়েছে চিকিৎসকদের কাঁধে। সরকারি হাসপাতালের ব্যবস্থাপনার ত্রুটি, দুর্নীতি, স্বাস্থ্য খাতে বিনিয়োগের অভাব, সমন্বয়হীনতা—সবকিছুর দায় এখন চিকিৎসকদের কাঁধেই। বেসরকারি হাসপাতালের ক্ষেত্রে মালিকেরা কী করবেন, সেদিকে তাকিয়ে থেকেছে সরকার। অথচ আইন আছে, যা ব্যবহার করে সরকার এই হাসপাতালগুলোকে রোগীদের সেবাদানে বাধ্য করতে পারত। এগুলো নিয়ে স্বাস্থ্যমন্ত্রীর মাথাব্যথা নেই।\nকরোনাভাইরাস অবশ্যই কারও কারও জন্য আশীর্বাদ হয়ে উঠেছে। ত্রাণ বিতরণের শুরু থেকেই তাদের আমরা দেখতে পেয়েছি। ত্রাণ চুরিতে মেতে উঠেছিলেন অনেকে। এমন পরিস্থিতিতে একসময় সরকার ওএমএসের কার্যক্রম স্থগিত করতে বাধ্য হয়েছিল। তা আবার চালু হয়েছে, ত্রাণের সমন্বয়ের দায়িত্ব দেওয়া হয়েছে সচিবদের। কিন্তু অবস্থার কতটা উন্নতি হয়েছে, তা সবার জানা। বলা হয়েছে ভিক্ষুক, ভবঘুরে, রিকশাচালক, চায়ের দোকানিসহ হতদরিদ্র ও নিম্ন আয়ের মানুষ, যাঁরা কোনো সামাজিক নিরাপত্তাবেষ্টনীর অন্তর্ভুক্ত নয়, তাঁদের জন্য হচ্ছে বিশেষ ওএমএস সুবিধা। কিন্তু ওএমএস কার্ডের তালিকায় আওয়ামী লীগের ধনীদের নাম অন্তর্ভুক্ত হয়েছে; কিছু ঘটনা জানা গেছে আর অনেক জানা যায়নি বলাই নিরাপদ।\nকরোনাভাইরাসে ক্ষতিগ্রস্ত ৫০ লাখ পরিবারের জন্য মোবাইল ব্যাংকিংয়ের মাধ্যমে সরাসরি নগদ অর্থসহায়তা কর্মসূচির কথা বলা হচ্ছিল। অর্থনীতিবিদ, সামাজিক সংস্থা ও গবেষণা প্রতিষ্ঠানের তরফে বলা হয়েছে যে দরিদ্র জনগোষ্ঠীর জীবন বাঁচানো এবং অর্থনৈতিক কার্যক্রম অব্যাহত রাখার পথ হচ্ছে দরিদ্র ও নিম্নমধ্যবিত্তদের হাতে নগদ অর্থ তুলে দেওয়া। প্রধানমন্ত্রী শেখ হাসিনা ৫ এপ্রিল দ্বিতীয় দফায় প্রণোদনা প্যাকেজ ঘোষণা করলে তাতে এর অনুপস্থিতি অনেককেই বিস্মিত করে। বারবার এর তাগিদ দেওয়া হয়। অর্থনীতিবিদ হোসেন জিল্লুর রহমান বলেছিলেন, ‘১ কোটি বিত্তহীনের জন্য প্রণোদনা প্যাকেজ দিন।’ (প্রথম আলো, ১২ এপ্রিল ২০২০)। সরকার দেরিতে হলেও সেই উদ্যোগ নেয় এবং প্রধানমন্ত্রী ১৪ মে এ কর্মসূচি উদ্বোধন করেন।\nতার পরের দুই দিনের গণমাধ্যমে এ নিয়ে যা খবর বেরিয়েছে, তার কয়েকটি শিরোনামই যথেষ্ট, ‘প্রধানমন্ত্রীর ঈদ উপহার নিতে ৪টি মোবাইল নম্বরে ৩০৬ ব্যক্তির নাম’; (যমুনা টিভি, ১৬ মে ২০২০); ‘সরকারি সহায়তা তালিকায় ২০০ জনের নামের পাশে একটি মোবাইল নম্বর!’ (বাংলাদেশ প্রতিদিন, ১৬ মে ২০২০)। ‘এক মোবাইল নম্বরেই ৯৯ জনের নাম’ (সিলেট টুডে ২৪, ১৬ মে ২০২০)। এই তালিকা অল্প কয়েকটি উদাহরণ মাত্র। এসব ব্যক্তির জন্য করোনাভাইরাস অবশ্যই আশীর্বাদ হয়ে এসেছে। এখানে প্রাসঙ্গিকভাবে উল্লেখ করতে চাই, অর্থনীতির আসন্ন সংকট মোকাবিলায় বাংলাদেশ আইএমএফ, বিশ্বব্যাংক, এশীয় উন্নয়ন ব্যাংকসহ বিভিন্ন আন্তর্জাতিক প্রতিষ্ঠান থেকে বাজেট সহযোগিতা হিসেবে সাড়ে চার বিলিয়ন ডলার ঋণ সংগ্রহ করবে। মাথাপিছু আড়াই হাজার টাকার অর্থ বিতরণে এই অস্বচ্ছতা ও দুর্নীতির পরে এই প্রশ্ন কি অবান্তর, সাড়ে চার বিলিয়ন ডলার ব্যয়ের স্বচ্ছতা, জবাবদিহির কী ব্যবস্থা হবে?\nত্রাণ বা নগদ অর্থ লুটপাটের এই ঘটনাই শুধু আশীর্বাদের লক্ষণ নয়; বাংলা প্রবাদ ‘কারও পৌষ মাস, কারও সর্বনাশ’ তো আর এমনি এমনি প্রচলিত হয়নি। ভালো করে তাকালে দেখা যাবে যে প্রায় এক লাখ কোটি টাকার প্রণোদনা প্যাকেজগুলোর ক্ষেত্রেও আছে নানা ফাঁকফোকর। একসময় বলা হয়েছিল ক্ষতিগ্রস্ত শিল্প ও সেবা খাতের প্রতিষ্ঠানগুলোর জন্য চলতি মূলধন হিসাবে বরাদ্দকৃত ৩০ হাজার কোটি টাকা থেকে ঋণখেলাপি কোনো প্রতিষ্ঠান সুবিধা পাবে না। এ–ও বলা হয়েছিল যে কোনো প্রতিষ্ঠানের ঋণ মন্দ হিসেবে শ্রেণিবিন্যস্ত হওয়ার পর ইতিমধ্যে যদি তিনবারের বেশি নবায়ন করা হয়ে থাকে, তবে ওই প্রতিষ্ঠানও এ প্যাকেজের আওতায় ঋণ সুবিধা পাবে না (যুগান্তর, ১৩ এপ্রিল ২০২০)। কিন্তু ১১ মে জানা গেছে, ‘করোনাভাইরাস সংকট মোকাবিলায় শিল্প খাতের জন্য সরকার ৩০ হাজার কোটি টাকার যে প্রণোদনা প্যাকেজ করেছে, তাতে খেলাপিদের ঋণ দেওয়ার যে বিধিনিষেধ ছিল, তা তুলে নেওয়া হয়েছে।’ (বিডিনিউজ২৪, ১১ মে ২০২০)। ঋণখেলাপিদের জন্য করোনাভাইরাস কি আশীর্বাদ হয়ে উঠল? এ বিষয়ে গবেষণা সংস্থা পলিসি রিসার্চ ইনস্টিটিউটের (পিআরআই) নির্বাহী পরিচালক আহসান এইচ মনসুর বলেছেন, ‘ঋণখেলাপিরাই তো প্রণোদনার সব অর্থ খেয়ে ফেলবে। অন্যরা বা ভালো উদ্যোক্তারা কিছুই পাবে না। এতে ব্যাংকগুলো আরও সংকটে পড়বে। তাদের জন্য অশনিসংকেত।’(বিডিনিউজ ২৪, ১১ মে ২০২০)।\nএই দুর্দিনে যাঁরা লুণ্ঠন করতে পারছেন শুধু তাঁদের জন্যই নয়, করোনাভাইরাস আশীর্বাদ হয়ে উঠেছে কিছু কিছু সরকার ও রাষ্ট্রের জন্যও। দেশে দেশে নাগরিক অধিকার সীমিত করা হচ্ছে; এমন আইন তৈরি হচ্ছে যা মানুষের কথা বলার অধিকার ছিনিয়ে নিচ্ছে। কর্তৃত্ববাদী শাসকেরা চাপিয়ে দিচ্ছেন কঠোর নিয়ন্ত্রণ।\nবাংলাদেশে এই ধরনের আইন নতুন করে তৈরি করতে হয়েছে তা নয়, ডিজিটাল সিকিউরিটি আইনের খড়্গ আগে থেকেই আছে। তার ব্যবহারে সরকার বা ক্ষমতাসীন দলের কর্মীরা যে সামান্য পিছপা নন তা সহজেই দৃশ্যমান। প্রতিদিনই কেউ না কেউ আটক হচ্ছেন, মামলা হচ্ছে; অভিযোগ ‘গুজব’ ছড়ানোর কিংবা ‘ষড়যন্ত্রের’, নিদেনপক্ষে ফেসবুকে গুরুত্বপূর্ণ ব্যক্তিদের নিয়ে ‘মানহানিকর মন্তব্য’ করার। বিচারবহির্ভূত ব্যবস্থা তো আছেই। ভিন্নমত দমন ও সমালোচকদের শায়েস্তার এই চর্চা গত কয়েক বছরের, এখন করোনাভাইরাস হয়ে উঠেছে অজুহাত। নাগরিকদের ওপরে সরকারের নজরদারি বেড়েছে; কিন্তু নাগরিকেরা সরকারের ওপর নজরদারি করলে, ক্ষমতাসীনদের জবাবদিহি চাইলেই নেমে আসছে খড়্গ। করোনাভাইরাস কারও কারও জন্য সত্যিই মনে হয় আশীর্বাদ হিসেবে হাজির হয়েছে।


খাদ্য মজুদ অর্ধেকে, আমদানি বাড়াচ্ছে সরকার | The Business Standard\nখাদ্য মজুদ অর্ধেকে, আমদানি বাড়াচ্ছে সরকার\n13 February, 2021, 12:15 pm\nLast modified: 13 February, 2021, 02:16 pm\nলকডাউনে সচল থাকবে আখাউড়া স্থলবন্দর\nবিটুমিন আমদানিতে শুল্কহার বাড়াতে চায় ট্যারিফ কমিশন\nখেলাধুলার সামগ্রী উৎপাদন কি পারবে আমাদের মোড় ঘুরিয়ে দিতে?\n'বেসরকারি পর্যায়ে পূর্বের আমদানি অভিজ্ঞতা ভালো না হওয়ায় এবার সরকারি পর্যায়ে চাল আমদানির ওপর বেশি গুরুত্ব দেওয়া হয়েছে।'\nসরকারি গুদামে খাদ্য শস্যের মজুদ অর্ধেকে নেমে এসেছে। পরিস্থিতি সামাল দিতে দ্রুত আমদানির উদ্যোগও নিয়েছে সরকার। এখন পর্যন্ত ৬ লাখ টন আমদানির জন্য লক্ষ্যে ২.৫ লাখ মেট্রিক টনের আন্তর্জাতিক টেন্ডার হয়ে গেছে। বাকি ৩.৫ লাখ মেট্রিক টন আসবে জি টু জি উদ্যোগে।\nকেন্দ্রীয় ব্যাংকের হালনাগাদ তথ্যে দেখা যায়, চলতি অর্থবছরের ডিসেম্বর শেষে ধান ও গমের মজুদ গত অর্থবছরের একই সময়ের তুলনায় অর্ধেক হ্রাস পেয়ে ৮ লাখ মেট্রিক টনের নিচে নেমে এসেছে। অন্যদিকে, খাদ্য মন্ত্রণালয়ের সবশেষ পরিসংখ্যানে জানা যায়, মজুদ নেমে এসেছে ৭ লাখ মেট্রিক টনের নিচে।\nমজুদ কমে যাওয়া প্রসঙ্গে খাদ্য মন্ত্রণালয়ের সচিব ড. মোসাম্মৎ নাজমানারা খানুম দ্য বিজনেস স্ট্যান্ডার্ডকে বলেন, 'মজুদ বাড়াতে সর্তকভাবে চাল আমদানির উদ্যোগ নেওয়া হয়েছে। এখন পর্যন্ত ৬ লাখ টন আমদানির উদ্যোগ নিশ্চিত করা হয়েছে।'\nআপাতত খাদ্য মন্ত্রণালয়ের লক্ষ্য হলো ১০ লাখ মেট্রিক টন চাল আমদানি করা। এর মধ্যে ৬ লাখ টন নিশ্চিত হয়ে গেছে। কোনো কারণে আসন্ন বোরো মৌসুমে ফসল ক্ষতিগ্রস্ত হলে আমদানি আরো বাড়ানো হতে পারে বলে তিনি জানান। ক্ষতি না হলে ১০ লাখেই সীমাবদ্ধ থাকবে তার মন্ত্রণালয়।\nসতর্ক আমদানির প্রসঙ্গে খাদ্য সচিব বলেন, আমদানির জন্য যেন কৃষক ন্যায্য মূল্য থেকে বঞ্চিত না হয়, সেটি লক্ষ্য রাখা হবে। কারণ, গত বছর কৃষকরা বোরোতে ভালো দাম পেলেও ২০১৯ সালে পায়নি। তাই আসন্ন বোরোতে ভালো দাম নিশ্চিত করতে চায় সরকার।\nসরকারি পর্যায়ে আমদানির উদ্যোগ প্রসঙ্গে বাংলাদেশ কৃষি বিশ্ববিদ্যালয়ের কৃষি ব্যবসা ও বিপণন বিভাগের অধ্যাপক ড. মো. জাহাঙ্গীর আলম দ্য বিজনেস স্ট্যান্ডার্ডকে বলেন, এই উদ্যোগ প্রমাণ করছে বেসরকারিখাতের ওপর নির্ভরতা কমিয়ে আমদানি নিশ্চিত করতে চায় সরকার।\nএকই ধরনের মন্তব্য করেছেন খাদ্য সচিব। তিনি জানান, বেসরকারি পর্যায়ে পূর্বের আমদানি অভিজ্ঞতা ভালো না হওয়ায় এবার সরকারি পর্যায়ে চাল আমদানির ওপর বেশি গুরুত্ব দেওয়া হয়েছে।\nআমদানি ব্যয় কমিয়ে আনতে শুল্ক হ্রাস করায় এলসি খোলার পরিমাণও বেছে। কেন্দ্রীয় ব্যাংকের তথ্য বলছে, চলতি অর্থবছরের ডিসেম্বর শেষে চাল আমদানি করতে ৪৪.২৫ মিলিয়ন ডলারের এলসি খোলা হয়েছে, যা গত অর্থবছরের একই সময়ে ছিল মাত্র ২.২২ মিলিয়ন ডলারের।\nবাংলাদেশ উন্নয়ন গবেষণা ইনস্টিটিউটের (বিআইডিএস) গবেষণা পরিচালক ড. মঞ্জুর হোসেন এ প্রসঙ্গে বলেন, চাল আমদানির ক্ষেত্রে যত ধরনের পলিসি সহায়তা দরকার, তা করতে হবে।\nমজুদ না বাড়লে খাদ্য নিরাপত্তা ঝুঁকি তৈরি হতে পারে বলে বিশেষজ্ঞদের অভিমত। তারা বলছেন, বাজারে খাদ্যশস্যের মূল্য স্থিতিশীল রাখতে স্বল্পমূল্যে খোলা বাজারে চাল বিক্রি কারযক্রম অব্যাহত রাখা কিংবা কোনো ধরনের দুর্যোগ হলে নিজস্ব মজুদ ব্যবহার করে থাকে সরকার।\nযেহেতু মজুদ গত বছরের তুলনায় অর্ধেকে নেমে এসেছে, তাই দ্রুত তা বাড়ানোর দিকে নজর দিতে হবে বলে মনে করেন ডা. মঞ্জুর হোসেন।\nবাংলাদেশ কৃষি বিশ্ববিদ্যালয়ের কৃষি ব্যবসা ও বিপণন বিভাগের অধ্যাপক ড. মো. জাহাঙ্গীর আলম দ্য বিজনেস স্ট্যান্ডার্ডকে বলেন, আন্তর্জাতিক মানদণ্ড অনুযায়ী খাদ্য মজুদ ১৩.৫ লাখ মেট্রিক টনের নিচে নেমে গেলে খাদ্য নিরাপত্তা ঝুঁকি পরিস্থিতি তৈরি হয়। তবে সরকার যেহেতু আমদানির উদ্যোগ নিয়েছে, তাই আসন্ন বোরো মৌসুমের ফসল ক্ষতিগ্রস্থ না হলে খাদ্য নিরাপত্তা ঝুঁকির তেমন কোনো আশঙ্কা নেই।\nএকই ধরনের মন্তব্য করেছেন বিশ্বব্যাংকের ঢাকা কার্যালয়ের সাবেক লিড ইকনোমিস্ট ড. জাহিদ হোসেন। তিনি বলেন, যদিও খাদ্য মুজদ অর্ধেকে নেমে গেছে, কিন্তু সরকারের উদ্যোগের ফলে নিরাপত্তা ঝুঁকি তৈরি হবে না।\nখাদ্য সচিব নাজমানারা খানুম এ প্রসঙ্গে বলেন, দেশে খাদ্য নিরাপত্তা ঝুঁকির তেমন কোনো আশঙ্কা নেই। কারণ মানুষের কাছে এখন পর্যাপ্ত খাবার আছে।\nএদিকে, আমদানির উদ্যোগ বাড়লেও ধান চাল সংগ্রহে পিছিয়ে রয়েছে সরকার। কেন্দ্রীয় ব্যাংকের তথ্য বলছে, চলতি অর্থবছরের ডিসেম্বর শেষে গত অর্থবছরের একই সময়ের তুলনায় সরকারের ধান, চাল ও গম সংগ্রহ কমেছে ১.৩৭ লাখ মেট্রিক টন।\nবন্যার কারণে উৎপাদন ব্যহত হওয়া এবং আমন ধান সংগ্রহের সময় ভালো দাম না পাওয়ায় অনেক কৃষক ধান বিক্রি না করে মজুদ রেখেছেন বলে মনে করেন ড. জাহাঙ্গীর আলম।\nচলতি অর্থবছরের জন্য আমন মৌসুমে ৮.৫ লাখ টন ধান চাল সংগ্রহের লক্ষ্যমাত্রা নির্ধারণ করেছে খাদ্য মন্ত্রণায়। তবে ৯ ফেব্রুয়ারি পর্যন্ত যে আমন ধান সংগ্রহ হয়েছে, তা চাল আকারে মাত্র ৬১ হাজার মেট্রিক টন। সংগ্রহের সময়সীমা গত ৭ নভেম্বর থেকে শুরু হয়ে আগামী ২৮ ফেব্রুয়ারি শেষ হওয়ার কথা।\nএ প্রসঙ্গে খাদ্য সচিব বলেন, ধান চাল সংগ্রহে যে দাম বেঁধে দেওয়া হয়েছিল, কৃষক বাজারে তারচেয়ে ভালো দাম পাচ্ছে। তাই সরকারের ডাকে সাড়া না দেওয়ায় এবার ধান চাল সংগ্রহের লক্ষ্যমাত্রা পূরণ হচ্ছে না। তবে এটি কোনো ধরনের খাদ্য নিরাপত্তা ঝুঁকি তৈরি করবে না।\nচাল / খাদ্য মন্ত্রণালয় / খাদ্য / আমদানি-রপ্তানি / খাদ্য মজুদ


কথায় নয়, কর্ম গুনে গুণান্বিত আলোচিত মেয়র মাহফুজুল হক ! – Chandpur24\nকথায় নয়, কর্ম গুনে গুণান্বিত আলোচিত মেয়র মাহফুজুল হক !\nUpdate Time : আগস্ট, ৩০, ২০২০, ৯:৪৩ অপরাহ্ণ\nএস. এম ইকবালঃ\nপৌরবাসীর প্রতি ভালোবাসা ও স্বীয় কর্ম গুনে গুনান্বিত ফরিদগঞ্জ পৌরসভার আলোচিত মেয়র মো. মাহফুজুল হক।\nদেশের চলমান পরিস্থিতির শুরু থেকে সকলে যখন ঘরে অবস্থান করছে, ঠিক তখন মানবতার ফেরিওয়ালার ন্যায় মেয়র মাহফুজুল হক কখনো মাস্ক, হ্যান্ড স্যানিটাইজার বিতরন, সচেতনতা মূলক প্রচারণা, পরিচ্ছন্নতা অভিযান নগদ টাকা বিতরনসহ নানা কর্মযজ্ঞ নিয়ে ব্যস্ত রয়েছেন৷\nকখনো আবার নিজের কথা চিন্তা না করে পৌরবাসীর সুরক্ষা ও নিরাপত্তার কথা চিন্তা করে খাদ্যসামগ্রী নিয়ে মানুষের ঘরে ঘরে পৌঁছে দিয়ে পৌরবাসীর মনের মনি কোঠায় স্থান করে নিয়েছেন তিনি।\nবীর মুক্তিযোদ্ধা মাওলানা শহীদ উল্লাহর ছেলে মেয়র মাহফুজুল হক। মুক্তিযোদ্ধা বাবার আদর্শকে বুকে লালন করে নিজে জনপ্রতিনিধি হয়ে পৌরসভার এ প্রান্ত থেকে ঐ প্রান্তে ছুটে যাচ্ছেন তিনি।\n২০১৫ সালে নানা প্রতিবন্ধকতা উপেক্ষা করে নৌকা প্রতিক নিয়ে বিপুল ভোটে নির্বাচিত হয়ে সর্বকনিষ্ঠ মেয়র হন মো. মাহফুজুল হক।\nমেয়র নির্বাচিত হওয়ার পর থেকে মানুষের সুখে দুঃখে সব সময় পাশেই ছিলেন। তাঁর হাত ধরে পৌর এলাকায় মসজিদ, মন্দির, রাস্তা, বিশুদ্ধ পানি, বিদ্যুৎ, সোলারসহ ব্যাপক উন্নয়ন দৃশ্যমান। এ ছাড়াও বয়স্ক ভাতা, বিধবা ভাতা, প্রতিবন্ধী ভাতা, স্বামী পরিত্যক্ত ভাতাসহ প্রায় সকল প্রকার নাগরিক সুবিধা পেয়ে আসছে পৌরবাসী।\nএদিকে গত কয়েক দিনের টানা বৃষ্টি ও অপরিকল্পিত আবাসনের ফলে পৌর এলাকার বিভিন্ন ওয়ার্ডে জসম থাকা পানি নিষ্কাশনে বাঁধাগ্রস্থ স্থান গুলোতে মেয়র মাহফুজুল হক নিজে উপস্থিত থেকে পাইপ দিয়ে পানি নিষ্কাশনসহ ক্ষতিগ্রস্ত রাস্তা ইট, বালি দিয়ে মেরামত করতে দেখা গিয়েছে।\nএ বিষয়ে পৌর এলাকার কয়েকজন নাগরিক জানায়, পৌরসভা প্রতিষ্ঠা পরবর্তী এবং বর্তমান মেয়রের সাড়ে চার বছরে পৌর এলাকায় যে পরিমান উন্নয়ন হয়েছে, তা প্রশংসনীয়। এছাড়া করোনাকালীন পৌরবাসীর সুরক্ষার কথা চিন্তা করে যে সকল উদ্যোগ গ্রহন করেছে, তা বিরল দৃষ্টান্ত স্থাপন করেছে।\nএ বিষয়ে মেয়র মাহফুজুল হক বলেন, হাজার বছরের শ্রেষ্ঠ বাঙ্গালী জাতির পিতা বঙ্গবন্ধু শেখ মুজিবুর রহমান ও আমার মুক্তিযোদ্ধা পিতার আদর্শকে বুকে লালন করে আমার সাধ্য অনুযায়ী ফরিদগঞ্জ উপজেলা তথা পৌর এলাকার সকল শ্রেনী- পেশার মানুষের পাশে থাকার চেষ্টা করিছি। চলমান এ ধারা অব্যাহত রাখতে পৌর এলাকার সর্বস্তরের জনগনের সার্বিক সহযোগীতা ও দোয়া কামনা করছি।


নতুন ইসি গঠনে সার্চ কমিটির ওপর আস্থা রাখছে আ’লীগ\nনতুন নির্বাচন কমিশন গঠনের লক্ষ্যে রাষ্ট্রপতির সংলাপ বিভিন্ন রাজনৈতিক দলের অংশগ্রহণ ও বর্জনের মধ্যে দিয়ে চলমান রয়েছে। যেসব দল বর্জন করেছে তাদের দাবি, অতীতে অনুষ্ঠিত নির্বাচনের অভিজ্ঞতার আলোকে নতুন নির্বাচন কমিশন গঠনের জন্য সার্চ কমিটি উপযুক্ত নয়। এর জন্য সুনির্দিষ্ট আইন থাকা দরকার। আগে নির্বাচন কমিশন আইন প্রণয়ন করতে হবে। আবার কেউ কেউ বলছেন, নতুন নির্বাচন কমিশন গঠনের জন্য রাষ্ট্রপতির সংলাপের মাধ্যমে গঠিত সার্চ কমিটিই ঠিক আছে। আইন প্রণয়ন সময়সাপেক্ষ ব্যাপার। রাজনৈতিক দলগুলোর এই ধাক্কাধাক্কির মধ্যেই আগামী ১৭ জানুয়ারি রাষ্ট্রপতির সঙ্গে ক্ষমতাসীন দল আওয়ামী লীগের সংলাপ অনুষ্ঠিত হতে যাচ্ছে। অবশ্য নতুন নির্বাচন কমিশন গঠনের জন্য রাষ্ট্রপতির সংলাপের মাধ্যমে উঠে আসা সার্চ কমিটির ওপরই আস্থা রাখছে সরকারি দলের নীতিনির্ধারণী মহল।\nসরকারি দল মনে করছে, নতুন নির্বাচন কমিশন গঠনের জন্য রাষ্ট্রপতির সংলাপের মাধ্যমে গঠিত সার্চ কমিটিই যথোপযুক্ত। যেহেতু নির্বাচন কমিশন গঠনের জন্য দেশে কোনো আইন তৈরি হয়নি। তাই সংবিধানের আলোকে নির্বাচন কমিশন গঠন হবে সময়োপযোগী সিদ্ধান্ত। এবার নির্বাচন কমিশন গঠনের জন্য আইনের বিষয়টি প্রস্তাব করা যেতে পারে মাত্র। সংবিধানের ৪৮(ত) অনুযায়ী, রাষ্ট্রপতি নির্বাচন কমিশন গঠন করবেন প্রধানমন্ত্রীর পরামর্শক্রমে। আগামী জাতীয় সংসদ নির্বাচন সামনে রেখে সংবিধানের এই ধারার এক চুলও বাইরে যেতে রাজি নয় ক্ষমতাসীনরা।\nএ প্রসঙ্গে আওয়ামী লীগের সভাপতিমণ্ডলীর অন্যতম সদস্য লে. কর্নেল (অব:) মুহাম্মদ ফারুক খান নয়া দিগন্তকে বলেন, অতীতে সার্চ কমিটি গঠনের মাধ্যমে ২-৩টি জাতীয় নির্বাচন অনুষ্ঠিত হয়েছে। ওই নির্বাচন মোটামুটি সুষ্ঠু, গ্রহণযোগ্য ও শান্তিপূর্ণ হয়েছে। নতুন নির্বাচন কমিশন গঠনের জন্য রাষ্ট্রপতি বিভিন্ন রাজনৈতিক দলের সাথে সংলাপ করেন। বিভিন্ন রাজনৈতিক দল থেকে আসা নাম থেকে ৮-১০টি নাম সিলেকশন করা হয়। এরমধ্যে থেকে ৫ জনকে নিয়ে নির্বাচন কমিশন গঠন করা হয়। ফলে আমি মনে করি, বর্তমান প্রেক্ষাপটে নির্বাচন কমিশন গঠনে সার্চ কমিটি যথোপযুক্ত। নতুন নির্বাচন কমিশন গঠনের জন্য রাষ্ট্রপতি যে সংলাপের আয়োজন করেছেন তার ওপর আমাদের পূর্ণ বিশ্বাস ও আস্থা রয়েছে। তিনি বলেন, বাংলাদেশের রাজনৈতিক দলগুলোর মধ্যে একটা সংস্কৃতি চালু আছে তাহলো- হেরে গেলে বলে নির্বাচন সুষ্ঠু হয়নি। আর জিতে গেলে বলে নির্বাচন সুষ্ঠু, অবাধ ও শান্তিপূর্ণ হয়েছে। এই ধারা থেকে আমাদের বেরিয়ে আসা দরকার।\nএক প্রশ্নের জবাবে ফারুক খান বলেন, যারা আইন প্রণয়নের কথা বলছেন, আমরা তাদের বিপক্ষে নই। আমরাও আইন প্রণয়নের পক্ষে। তবে এবারতো আর সম্ভব নয়। এর জন্য কিছুটা সময় লাগবে। এবার না হয়, আগামীতে নির্বাচন কমিশন আইন প্রণয়ন করা যেতে পারে। তিনি বলেন, যারা সংলাপ বর্জন করছেন তাদের উদ্দেশে বলব, আপনারাতো অতীতে আইন তৈরি করেননি। তাহলে এখন কেন হঠাৎ করে আইন তৈরির কথা বলছেন? তারা এই কথাগুলো, তাদের দাবি দাওয়াগুলো রাষ্ট্রপতির সাথে সংলাপের মাধ্যমে আনুষ্ঠানিকভাবেও বলতে পারেন। যারা গণতন্ত্রে বিশ্বাস করে তাদের রাষ্ট্রপতির এই সংলাপ বর্জন করা উচিত নয়।\nএ প্রসঙ্গে ক্ষমতাসীন দল আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বৃহস্পতিবার বলেন, পরবর্তী নির্বাচন কমিশন গঠনের লক্ষ্যে মহামান্য রাষ্ট্রপতির সঙ্গে রাজনৈতিক দলসমূহের সংলাপ চলমান রয়েছে। স্টেকহোল্ডার হিসেবে বাংলাদেশ আওয়ামী লীগ আগামী ১৭ জানুয়ারি সংলাপে অংশ নেবে। একটি অর্থবহ এবং অংশগ্রহণমূলক নির্বাচন অনুষ্ঠানের লক্ষ্যে শক্তিশালী কমিশন গঠনে আওয়ামী লীগের মতামত ও প্রস্তাবনা সংলাপে উপস্থাপন করা হবে। আমরা মনে করি, পারস্পরিক আলোচনা যে কোনো জটিল সমস্যার সমাধানের সুযোগ তৈরি করে দিতে পারে। তিনি আরো বলেন, সঙ্ঘাত, সহিংসতা, জনমতবিরোধী তৎপরতা গণতন্ত্রের এগিয়ে যাওয়ার পথে প্রতিবন্ধকতা সৃষ্টি করে। অন্যদিকে আলাপ-আলোচনা, সংলাপ, পরমতসহিষ্ণুতা গণতন্ত্র বিকাশের পথকে কুসুমিত করে। যারা গণতান্ত্রিক মূল্যবোধকে ধারণ করে না তারা রাজনৈতিক সৌজন্যবোধ ও প্রচলিত গণতান্ত্রিক রীতি-নীতিতে শ্রদ্ধাশীল নয়; তারা সংলাপে আস্থা রাখে না। বরং গণতান্ত্রিক ব্যবস্থাকে নস্যাৎ করতে চায়। সম্প্রতি ওবায়দুল কাদের বলেন, সংলাপে না এলেও নির্বাচন কমিশন গঠন ও আগামী জাতীয় সংসদ নির্বাচন কারো জন্য থেমে থাকবে না।\nনতুন নির্বাচন কমিশন (ইসি) গঠনের লক্ষ্যে গত ২০ ডিসেম্বর থেকে রাজনৈতিক দলগুলোর সঙ্গে সংলাপ শুরু করেন রাষ্ট্রপতি মো: আবদুল হামিদ। এর আগে নবম, দশম ও একাদশ জাতীয় সংসদ নির্বাচন সামনে রেখে রাজনৈতিক দলগুলোর অংশগ্রহণে সংলাপ অনুষ্ঠিত হয়েছিল। ওই সংলাপের মাধ্যমে রাষ্ট্রপতি সার্চ কমিটির সুপারিশের ভিত্তিতে নির্বাচন কমিশন গঠন করেন। বর্তমান ইসির পাঁচ বছরের মেয়াদ শেষ হচ্ছে আগামী বছরের ১৪ ফেব্রুয়ারি। নির্দিষ্ট সময়ের মধ্যেই রাজনৈতিক দলগুলোর প্রস্তাবের ভিত্তিতে সার্চ কমিটির মাধ্যমে রাষ্ট্রপতি নতুন নির্বাচন কমিশন গঠন করবেন। ওই নির্বাচন কমিশনের অধীনে আগামী দ্বাদশ জাতীয় সংসদ নির্বাচন অনুষ্ঠিত হবে।


কুরআন পড়ুন আর পুলকিত হোন, শিহরিত হোন, বিষ্মিত হোন ! - Mohioshi\nআপনি তোতলা হলে কি কথা বলবেন না আপনার মায়ের সাথে? আপনি তোতলা বলে কি আল্লাহর সাথে কথা বলবেন না? কুরআন তেলওয়াত করা মানে তো আল্লাহর সাথে কথা বলা। আপনার পড়া সুন্দর নয়, উচ্চারণ আরবদের মতো নয়, মাদ্রাসায় পড়া হুজুরদের মতো নয়, মাখরাজ এখনও মাদ্রাসা পড়ুয়াদের মতো শুদ্ধ হয়নি, তাই বলে কি কুরআন পড়বেন না?\nজানেন কি? আজও এমন হাজার হাজার বেদুঈন, স্বল্পশিক্ষিত কিংবা অশিক্ষিত আরব আছে, যাদের কুরআন তেলওয়াত শুনলে আপনি ভিমড়ি খাবেন! কিন্তু তারা রিতিমত কুরআন পড়ছে, তেলওয়াত করছে, নামাজে কেরাতও পড়ছে।\nজানেন প্রখ্যাত সাহাবি হযরত সুহাইব রুমী রা: কুরআন পড়তেন বড় আবেগ দিয়ে, পাশ দিয়ে হেঁটে যাবার সময় খোদ আমিরুল মুমিনিন হযরত ওমর রা: বুঝতে পারতেন না, সুহাইব রা: কি পড়ছেন? ফলে তিনি সাথে থাকা অন্যান্য সাহাবিগণকে জিজ্ঞেস করেতেন সুহাইব কি পড়ছেন? বলা হয়ে থাকে তিনি তোতলা ছিলেন, কিন্তু তার কোন প্রমাণ ইতিহসে পাওয়া যায় না, আমি খুঁজেও পাইনি। ছোটকালে তাকে লুট করে নিয়ে যাওয়া হয়েছিল বাইজান্টাইন অঞ্চলে। সেখানেই তিনি অনারবদের মধ্যে বসবাস করেছেন, বড়ো হয়েছেন, পরবর্তিতে তাঁর মুখের আরবি ভাষা (এবং কুরআন তেলওয়াতও) কখনই আরবদের মতো হয়নি স্বাভাবিক কারণেই। আর তাই তার কুরআন তেলওয়াত শুনে হযরত ওমর রা: ধাঁধাঁয় পড়ে যেতেন। তারপরেও কি কোনদিন এই সাহাবি কুরআন তেলওয়াত থেকে বিরত থেকেছেন?\nইংল্যান্ডে বাংলাদেশি পরিবারগুলোতে এরকম ঘটনা প্রায়শই দেখি। এদেশে এসে বসবাসকারীদের মধ্যে যাদের সন্তান জন্ম নিয়েছে সেই সব সন্তানরা ইংলিশ পরিবেশে, ইংরেজদের মধ্যে শৈশব থেকেই বেড়ে উঠেছে, এদের ইংরেজি উচ্চারণ হুবহু ইংরেজদের মতো, অথচ তাদের বাবা মায়ের মুখে ইংরেজি শুনলেই বুঝা যায় যে তারা বাংলাদেশি কিংবা ভারতীয় উপমহাদেশীয়। তাই বলে কি তারা ইংরেজদের সাথে ইংরেজিতে কথা বার্তা বলা বন্ধ করেছেন কখনও? লক্ষ লক্ষ বাংলাদেশি নানা পেশায় কাজ করছেন আরব দেশগুলোতে। প্রয়োজনের তাকিদেই তারা আরবি ভাষা শিখেছেন, তবে তাদের আরবি উচ্চারণ আরবদের মতো নয়, কিন্তু তাই বলে কি তারা আরবিতে কথা বলা বন্ধ করেছেন কখনও?\nএ বাস্তবতাকে মাথায় রেখে একটাবার চোখ বন্ধ করে ভাবুন তো, আপনার উচ্চারণ যথার্থ নয়, আপনার কন্ঠে বিশ্ববিখ্যাত ক্বারীদের মতো সূর নেই, তাই বলে কি আপনি কুরআন পড়া বন্ধ করবেন? আল্লাহ পাক কি আপনার জন্য রিয়েলিটি শো বসিয়ে রেখেছেন যে তিনি আপনার কন্ঠের যাদু দেখতে চান? আপনি কেন কুরআন পড়া বন্ধ করবেন?\nপড়ুনঃ সমাজ বদলায় সময়োচিত প্রাজ্ঞ পরিকল্পনা ও পদক্ষেপে, আবেগে নয়\nকুরআন পড়ুন, যতোটুকু সামর্থ আছে, ততোটুকু দিয়েই পড়ুন, প্রতিদিন পড়ুন, সুযোগ পেলেই পড়ুন। মনে করুন আপনি তোতলা, তো কি হয়েছে? আল্লাহর সাথেই তো কথা বলছেন! আল্লাহ কি আপনার মনের আবেগটা টের পাচ্ছেন না? মনের মাধুরি মিশিয়ে কুরআন তেলওয়াত করুন, মুখস্থ না পারলে দেখে দেখে পড়ুন, তেলওয়াত করুন। এক পারা না পারলে এক পাতা, এক পাতা না হলে মাত্র একটা লাইনই পড়ুন না। কিসে আপনাকে আটকে রেখেছে? কে কি বললো সে কথা ভাববেন না, যে যাই বলুক, আপনার তাতে কি? আপনি কুরআন পড়ুন, সুযোগ পলেই পড়ুন, সুযোগ না পেলে সুযোগ করে নিন। কুরআন পড়ুন, খতম দেবার চেয়ে একটা পাতা পড়ুন, বুঝে পড়ুন, পড়ে ভাবুন, চোখ বুঁজে শুধু ভাবুন।\nএকবার যদি কুরআন আপনার সামনে নিজেকে মেলে ধরতে শুরু করে তবে আপনি বিষ্ময়ে অবাক হবেন। অতিতে পড়া আয়াতগুলোই আপনার সামনে আবার নতুন করে এমনসব চিন্তা ধারনা মেলে ধরবে যে আপনি শিহরিত, পুলকিত হবেন, রোমাঞ্চিত হবেন। আপনার সাথে আল্লাহ নিজেই যে বিশেষভাবে স্পেশাল সময় নিয়ে কথা বলছেন, কেবলমাত্র আপনাকেই স্পেশাল বার্তা দিচ্ছেন, বিশেষ বিশেষ আয়াত পড়ার সময়, সেগুলো নিয়ে চোখ বুঁজে ভাববার সময় আপনার মনের ভেতরে এমনসব চিন্তা ও ধারনার উদ্ভব হবে যে, তা দেখে সেটা আপনি নিজেই টের পাবেন।\nএক অনিন্দ সুখে আপনার অন্তর নেচে উঠবে, বিশ্বাস করুন। পৃথিবীর কোন হুজুর কি ভাবলো আপনার সুর, কন্ঠ আর মাখরাজ নিয়ে, সেটা ভাবার সময় কই আপনার? আপনি নিজের মতো চেষ্টা করে যান উচ্চারণ সঠিক করার, সেটা হলেই হলো।\nকুরআন তেলওয়াতের উদ্দেশ্য যেন এটা না হয় যে, কতোটা খতম আপনি দিতে পারলেন। বরং উদ্দেশ্য যেন এটা হয় যে, আপনি কুরআন বুঝবেন, চারিপাশের মানুষগুলোকে জানবেন, চিনবেন, আপনার সমাজ সভ্যতাকেও জানবেন ও চিনবেন। কুরআন যখন সমাজ ও সভ্যতা চেনাতে শুরু করবে, তখন দেখবেন মনে মনে আপনি নিজেই হাসছেন একা একা, কারণ আপনি আপনার চারপাশের মানুষ ও সমাজকে চিনতে পারছেন এমনভাবে যে জন্মের পর এতোটা বছর কাছাকাছি বাস করেও তাদেরকে এর আগে এতোটা পরিস্কারভাবে জানতে পারেন নি, চিনতেও পারেননি।\nকুরআন পুড়ন আর পুলকিত হোন, শিহরিত হোন, বিষ্মিত হোন। কুরআন পড়ে যদি আপনি শিহরিত, পুলকিত বিষ্মিত না হয়ে থাকেন, তা হলে বুঝে নিন, আপনার পড়ার মধ্যে এখনও ঘাটতি রয়েছে-\nআরও পড়ুনঃ মুসলিম উম্মাহর পতনের পাঁচ কারণ\nসন্দেহ যেভাবে অশান্তির কারণ\nজীবনে সফলতা আসলে কি?\nযোগ্যতার কোন বিকল্প নেই